Konmme Rashehga Masthuvaathakehchah Faruvaa Kureveyne Goiy Hedhumakee Amaazeh: Raees - Vaguthu\nކޮންމެ ރަށެއްގައި މަސްތުވާތަކެއްޗަށް ފަރުވާ ކުރެވޭނެ ގޮތް ހެދުމަކީ އަމާޒެއް: ރައީސް\nމިރޭގެ ޖަލްސާގައި ރައީސް އިބްރާހިމް މުހައްމަދު ސޯލިހް ވާހަކަފުޅު ދައްކަވަނީ. --- ފޮޓޯ ރައީސް އޮފީސް\nސަރުކާރުގެ އަމާޒަކީ އެމީހަކު ހުރި ރަށަކުން މަސްތުވާތަކެއްޗަށް ފަރުވާ ކުރެވޭނެ އިންތިޒާމު ހަމަޖެއްސުން ކަމަށް ރައީސް އިބްރާހިމް މުހައްމަދު ސޯލިހު މިރޭ ވިދާޅުވެއްޖެއެވެ.\nހދ. ކުޅުދުއްފުށީގައި ބޭއްވި ޒުވާނުންގެ ދުވަހުގެ ގައުމީ ޖަލްސާގައި ރައީސް ސޯލިހް ވިދާޅުވީ ޒުވާނުންގެ ދާއިރާ އަށް ބަލާ އިރު އެންމެ ދުވަސްވީ މައްސަލައަކީ މަސްތުވާތަކެތީގެ ވަބާގައި ޖެހިފައިވާ ޒުވާނުން، އެކަމުން ސަލާމަތްކޮށް އަލުން އަނބުރާ މުޖުތަމައު އަށް ގެނައުމުގެ މައްސަލަ ކަމަށެވެ.\nމިރޭގެ ޖަލްސާގައި ރައީސް އިބްރާހިމް މުހައްމަދު ސޯލިހް ބައިވެރިވެވަޑައިގަންނަވަނީ. --- ފޮޓޯ: ރައީސް އޮފީސް\n"ސަރުކާރުގެ އަމާޒަކީ އެމީހަކު ހުރި ރަށަކުން މަސްތުވާތަކެއްޗަށް ފަރުވާ ކުރެވޭނެ އިންތިޒާމު ހަމަޖެއްސުން. އެކަމަށްޓަކައި މުޖުތަމައުގައި ތިބެގެން، ފަރުވާ ހޯދޭނެ ވަށާޖެހޭ ޕްރޮގްރާމުތަކެއް ވަރަށް އަވަހަށް ފެށުމަށް މިއަންނަނީ މަސައްކަތް ކުރަމުން،" ރައީސް ވިދާޅުވިއެވެ.\nސަރުކާރުން މިހާރު ޑްރާފްޓުކޮށްފައިވާ "ޒުވާނުން ބިނާކުރުމާއި ހުނަރުވެރިކުރުމުގެ ބިލު"ގެ އެންމެ މުހިންމު މަގުސަދަކީ އިސްލާމް ދީނަށް ލޯބިކުރާ ދީނުގެ އަސާސްތަކަށް ހުރުމަތްތެރިކޮށް ހިތާ، އަދި ދިވެހި ގައުމިއްޔަތުގެ ސިފަތައް ލިބިގެންވާ ޒުވާނުންތަކެއް ބިނާކުރުން ކަމަށް އެމަނިކުފާނު ވިދާޅުވިއެވެ.\n"މި ބިލުގެ އަނެއް އަމާޒަކީ ރައީސް ވިދާޅުވި ގޮތުގައި ނަރުވެރި ޒުވާން ރައްޔިތުންތަކެއް ބިނާ ކުރުމެވެ. ޒުވާނުންގެ އުންމީދުތައް ހަގީގަތަކަށް ހެދުމަށް މަގު ދައްކައިދީ، ކުރިމަގުގެ ފުރުސަތުތަކަށް މަގުފަހުކޮށްދިނުމަކީ ވެސް މި ބިލުގެ ވަރަށް މުހިންމު މަގުސަދެއް ކަމަށް ރައީސް ވިދާޅުވިއެވެ.\nމިރޭގެ ޖަލްސާގައި ރައީސް ވާހަކަފުޅު ދައްކަވަނީ. --- ފޮޓޯ: ރައީސް އޮފީސް\n"މި ބިލުގެ ސަބަބުން ގައުމު ކުރިއަރުވައި، ރާއްޖެ އަށް ޝަރަފާއި ފަހުރު ހޯދައި ދިނުމުގައި މިހާރަށް ވުރެ ބޮޑަށް ޒުވާނުންގެ ބައިވެރިވުން ލިބޭނެ ކަމަށް ގަބޫލު ކުރަން،" ރައީސް ވިދާޅުވިއެވެ.\nމި އަހަރުގެ ޒުވާނުންގެ ދުވަސް މިއައީ ޒުވާނުންގެ ކަންކަމާ މެދުގައި ވަރަށް ބޮޑަށް ވިސްނަން ޖެހިފައިވާ ދުވަސްވަރެއްގައި ކަމަށް ރައީސް ވިދާޅުވިއެވެ. އެގޮތުން ޒުވާނުންނަށް ކިޔަވައި ދިނުމާއި މަސައްކަތުގެ ތަމްރީން ހޯދުމާއި ވަޒީފާގެ ފުރުސަތުތައް އިތުރު ކުރުމާއި ގައުމީ ތަރައްގީގައި ޒުވާނުންގެ ބައިވެރިވުން އިތުރު ކުރުމަށް ވަރަށް ބޮޑަށް ވިސްނަން ޖެހިފައިވާ ކަމަށް އެމަނިކުފާނު ވިދާޅުވިއެވެ.\nކޮވިޑް-19 ގެ ސަބަބުން ލިބުނު އިގްތިސާދީ ގެއްލުންތަކުން އަރައިގަތުމުގެ އަމާޒެއް ރާއްޖޭގައި ހުރި އިރު ވަކިވަކި ފަރުދުންނާއި އާއިލާތަކާއި ޖަމިއްޔާތަކުން އަމާޒު ހިފާފައި ހުރީ މި މިސްރާބަށް ކަމަށް އެމަނިކުފާނު ވިދާޅުވިއެވެ.\n"މި ދުވަސްވަރު ޒުވާނުންނާ މެދުގައި ހާއްސަ ގޮތެއްގައި ވިސްނަން ޖެހެނީ މި ސަބަބަށްޓަކައި" ރައީސް ވިދާޅުވިއެވެ.\nރައީސް ވިދާޅުވި ގޮތުގައި އަޅުގަނޑުމެންގެ ތެރޭގައި ދެއަތް އުރާލައިގެން ތިބޭ ވަރަށް ގިނަ ޒުވާނުން އެބަތިބިއެވެ. ރާއްޖޭގެ މަސައްކަތުގެ މާހައުލުގައި ވަރަށް ގިނަ ބިދޭސީން ހަރަކާތްތެރިވާ އިރު، ރައީސް ވިދާޅުވި ގޮތުގައި މިއިން އެނގެނީ މަސައްކަތެއް ނުކޮށް ޒުވާނުން ތިއްބަސް މަސައްކަތުގެ ބާޒާރުގައި ތަފާތު ފުރުސަތުތައް އެބަހުރި ކަމެވެ.\nއޮކްޓޯބަރ 23, 2021 22:29\nގައުމެއް ނެތް، ގައުމުގެ ދުވަސް ދުއްވާލައިފި. ދެން ކޮން ހޮޅިބޮޅި ވާހަކައެއް ތި ދައްކަނީ.\nއޮކްޓޯބަރ 23, 2021 22:41\nކޮންމެ ރަށެއްގައި ރާގޮނޑި އައިނެއް ތިލަވާހެން ބިތްޖެހިފައި ތިބޭ ޕާޓޭން ބަރިބަރިއަށް ތިބެން ފެށީމާ ތިކަން ކޮންމެ ރަށެއްގައި ކުރަން ވަރަށް ފަސޭހަވާނެ! ލޮލް\nއޮކްޓޯބަރ 23, 2021 23:57\nމަސްތުވާތަކެތި ބޭނުންކުރާ ފަރާތްތަކަށް ކޮންމެ ރަށެއްގައި މަސްތުވާތަކެތި ލީބޭނެ ގޮތް ހަދާނަން.. އަދި ލީގަލީ އެއީ ފަރުވާ ކަމުގައި ކަނޑަ އަޅާނަން..\nއޮކްޓޯބަރ 24, 2021 01:27\nއަމާޒް ކިޔަ ކިޔާފަ އަމަލީ މަސެއްކަތެއް ނުކޮއް ރައްޓެހިންނަށާ ތިމާއައް އަދި އާއިލާއައް ބައެތުލްމާލް ބަހާފަ ވެރިކަމުންވެއްޓުނީމަ ތިބޭނެ ހަރުގަ. އެހެން ބަޔަކު ކަންކުރީމަ ބުނާނެ އެއީ އަޅުގނޑުމެންގެ އަމާޒެކޭ. ތިމީހުންގެ އަމާޒު ނޫންކަމެއް ނުކުރެވޭނެ. ކޮއްދޭން ނޭންގޭނީ.\nއޮކްޓޯބަރ 24, 2021 02:05\nކޮންމެ ރަށެއްގައި ވިޔަސް. ކޮންމެ ތަނެއްގައި ވިޔަސް. ތިޔަ ދޭއެއްޗެއް ދީގެނެއް ރަގަޅެއް ނުކުރެވޭނެ.\nތިޔައީ އަދި ތިކަން ވާއްވީ ގޮތެއްނޫނެވެ.\nއޮކްޓޯބަރ 24, 2021 03:25\nމީމިގައުމުގަ އެދިގުރާސްތާ 30 އަހަރު އިންދި އޮށުގެ މޭވާ މިހާރު މުޅިގައުމައް ފެތުރި އުތުރި އަރަނީ އެހެންވީމަ ޖެހޭނެ ތިކަންކުރަން އޭރުންބޭރުގެ އެހީލިބޭނެ ބައިބަހައިގެން ރައްރށައް ގެންދެވޭނެ\nއޮކްޓޯބަރ 24, 2021 04:27\nމަ ހީކުރީ ކޮންމެ ރަށަކަށް ވީހާވެސް ފަސޭހައިން ތިއެއްޗެހި އެތެރެކުރެވޭނެ ގޮތް ހެދުމަކީވެސް އަމާޒެއް ކަމަށް\nއޮކްޓޯބަރ 24, 2021 05:49\nކޮންމެ ރަށެއްގަ މަސްތުވާ ތަކެތި ފަސޭހައިން ގަންނަން ލިބޭނެ ޝޮޕިން މޯލެއް އަޅުވާ ދެއްވާ!\nޝުކުރިއޔާ ހިންނަވަރު ކޮސްބެ.\nއޮކްޓޯބަރ 24, 2021 05:59\nމަސްތުވާ ތަކެތީގަ ތާށިވާ މީހުންނަށް ފަރުވާ ކުރެވޭނެ\nގޮތްތަ އް ރަ އްތަކުގަ އި ގާ އިމްކުރުމަށްވުރެ އެތަކެތި\nރަ އްޔިތުންނަށް ލިބެންހުރި ދޮރު އަށިތަ އްބަންދުކުރަން\nކުރާ މަސަ އްކަތް ހަރުދަނާކުރަން ޖެހެ އެވެ.\nއޮކްޓޯބަރ 24, 2021 06:07\nހަމަ ކޮންމެ ރަށެއްގައި ރަޢީސަކު ބެހެއްޓުމަކީވެސް އަމާޒެއް\nއޮކްޓޯބަރ 24, 2021 06:36\nވެރިކަމަށް ތިން އަހަރުވީއިރު މިގޮތަށް ބުނި 100 ވަނަ އަމާޒް!\nއޮކްޓޯބަރ 24, 2021 07:57\nވެރިކަމަށް އަންނަން ވީ ލިސްޓު އަދި ނުފުއްދޭ. ގަދަ ކަލޭ އިނގޭ.\nއޮކްޓޯބަރ 24, 2021 08:22\nފަރުވާ ކުރަންވީމަ އޯކޭ.. އެކަމް ފަރުވާ ކުރަން ޖެހޭ ސަބަބު މަސްތުވާތަކެތި ބޭނުން ކުރިކަމައް ސާބިތު ނުވޭ..\nއޮކްޓޯބަރ 24, 2021 08:35\nމިހާރު ތިބަނީ 2023 ގެ ވައުދު އަވަހަށް ހުއްޓާލާ ކޮބާ އުފަންވާ ކޮންމެ ކުއްޖެއްގެ ގިފްޓް ޕެކް\nއޮކްޓޯބަރ 24, 2021 09:01\nރަނގަޅު މަސްތުވާ ތަކެތި މީހުންގެ އަތްފޯރާ ފަށައް ތިރިކުރަންވެސް ގޮވާލަން.\nއޮކްޓޯބަރ 24, 2021 09:36\nމިކަހަލަ ތާކުންތާކު ނުޖެހޭ ވާހަކަ ދައްކަދައްކާ އޮއްވާގޮސް ދައުރު މިނިމެނީ.\nއޮކްޓޯބަރ 24, 2021 09:52\nޒޯރޯޓޮލަރެންސް ވެސް އަމާޒެއް، މަސްވެރިންގެ ޖީބްތައްފުރާލުން ވެސް އަމާޒެއް، ކޮބާ ވީކަމަކީ؟ އަދިވެސް އަމާޒު ހިފަނީ ބާކީ ދެ އަހަރު އޮތްކަމެއް ޔަޤީނެއް ނޫން ، އަދިވެސް ތިމަލަނީ ކަން ނުކޮށް ރައްޔަތުން ގުންބޯ ހެއްދޭތޯ.\nއޮކްޓޯބަރ 24, 2021 10:11\nކޮންމެރަށަކުން އެ ވަބާ ނައްތާލުން އަމަޒެއްނުވި ތޯ؟


Mi haalathugai miskithakugai jama'athugai namaadhu kurun huttaalun huddha: Fathuvaa Majlis\nމިހާލަތުގައި މިސްކިތްތަކުގައި ޖަމާއަތުގައި ނަމާދުކުރުން ހުއްޓާލުން ހުއްދަ: ފަތުވާ\nއިސްލާމީ މަރުކަޒު: މިއަދުން ފެށިގެން މިސްކިތްތަކުގައި ޖަމާއަތުގައި ނަމާދުކުރުން ވަގުތީ ގޮތުން ވަނީ ހުއްޓާލާފައި -- އަވަސް ފޮޓޯ\nކޯވިޑް19 ގެ ވަބާ ފެތުރިފައިވާ ގައުމެއްގައި އެ ވަބާއިން އެ ގައުމުގެ ރައްޔިތުން ސަލާމަތްކޮށް ރައްކާތެރި ކުރުމަށްޓަކައި، ދައުލަތުގެ ކަމާބެހޭ ފަރާތުން އަޅާ ރައްކާތެރިކަމުގެ ފިޔަވަޅެއްގެ ގޮތުން ޖަމާއަތުގައި ކުރެވޭ ފަރުޟު ފަސްނަމާދާއި، ހުކުރު ނަމާދު، ވަކި މުއްދަތަކަށް މިސްކިތްތަކުގައި ގާއިމު ނުކުރާގޮތަށް ހަމަޖައްސާފައި އޮތް އޮތުމަކީ ހުއްދަ ކަމެއް ކަމަށް އިސްލާމީ ފަތުވާދޭ އެންމެ މަތީ މަޖިލީހުން ބުނެފި އެވެ.\nއެ މަޖިލީހުން މިއަދު ވަނީ މުސީބާތުގެ ހާލަތުގައި ޖަމާއަތުގެ ނަމާދާއި ހުކުރު ނަމާދު ގާއިމްކުރުމާއި ގުޅޭގޮތުން ފަތުވާއެއް ނެރެފައެވެ.\nއެ މަޖިލީހުގެ 21ވަނަ ފަތުވާގައި ބުނެފައިވަނީ މިފަދަ ހާލަތެއްގައި ޖަމާއަތުގައި ކުރެވޭ ފަރުޟު ފަސްނަމާދާއި، ހުކުރު ނަމާދު، ވަކި މުއްދަތަކަށް މިސްކިތްތަކުގައި ގާއިމު ނުކުރާގޮތަށް ހަމަޖައްސާފައި އޮތް އޮތުމަކީ ހުއްދަ ކަމެއް ކަމަށެވެ.\n"މިއީ ކީރިތި ގުރުއާނާއި ކީރިތި ރަސޫލާގެ ސުންނަތާއި ކީރިތިރަސޫލާގެ މާތްޚަލީފާއިންނާއި މާތްސަހާބީންގެ ބަސްފުޅުތަކާއި އަމަލުފުޅުތަކުން ސާބިތުވެ އެނގެން އޮތް ކަމެެއް." އެ ފަތުވާގައި ބުނެފައިވެއެވެ.\nމިފަދަ ދަނޑިވަޅުތަކުގައި ދައުލަތުގެ މަސްއޫލިވެރި ފަރާތްތަކުން ދެމުންގެންދާ އިރުޝާދުތަކާއި އެއްގޮތަށް އަމަލުކުރުމަކީ ކޮންމެ ފަރުދެއްގެ މައްޗަށް ދީނީގޮތުން ލާޒިމު ކަމެއް ކަމަށާ މި ހާލަތުގައި ގިނަގިނައިން ހެޔޮ ކަންކަން ކުރުމަށާއި، ގިނަގިނައިން ﷲ ގެ ހަސްރަތުގައި ދުއާ ދެންނެވުމާއި އަސްތަޣުފާރު ކުރުމަށްވެސް އިސްލާމީ ފަތުވާދޭ އެންމެ މަތީ މަޖިލީހުން ނެރުނު ފަތުވާގައި ވަނީ އިލްތިމާސްކޮށްފައެވެ.\nއިސްލާމިކް މިނިސްޓަރު މިއަދު ބޭއްވެވި ނޫސްވެރިންގެ ބައްދަލުވުމުގައި ވިދާޅުވީ މިއަދުގެ މެންދުރު ނަމާދުން ފެށިގެން މި މަހުގެ 28 ވަނަ ދުވަހުގެ އަސަރު ނަމާދާ ހަމައަށް މާލެ، ހުޅުމާލެ، ވިލިމާލެ އަދި ރިސޯޓްތަކުގެ މިސްކިތްތަކުގައި ޖަމާއަތުގައި ނަމާދު ނުކުރާނެ ކަމަށެވެ.\nމިއީ ރާއްޖޭގައި މިސްކިތްތައް މިގޮތަށް ބަންދުކުރި ފުރަތަމަ ފަހަރެވެ. ބައެއް އެހެން ގައުމުތަކުގައި ވެސް މިސްކިތްތައް ވަނީ ބަންދުކޮށްފަ އެވެ.\nނިސްޓަރު ވިދާޅުވި ގޮތުގައި ކުރިއަށް އޮތް ދެ ހުކުރު ދުވަހު، ހުކުރު ނަމާދު ވެސް ޖަމާއަތުގައި މާލޭ ސަރަހައްދުގައި ނޯންނާނެ އެވެ. އެހެންވެ، އެ ނަމާދާ ގުޅޭ ގޮތުން ރައްޔިތުން އަމަލު ކުރާނެ ގޮތެއް ފަހުން އިލްމްވެރިން ބުނެދެއްވާނެ ކަމަށް މިނިސްޓަރު ވިދާޅުވި އެވެ.\nމިސްކިތްތަކުގައި ޖަމާއަތުގައި ނަމާދު ނުކުރިޔަސް ކޮންމެ ނަމާދަކަށް ވެސް އިމާމުން މިސްކިތްތަކަށް ގޮސް ބަންގި ގޮވައި، ނަމާދު ކުރާނެ ކަމަށް މިނިސްޓަރު ވިދާޅުވި އެވެ. އަދި މިސްކިތުގައި ވަކިން ނަމާދު ކުރަން ބޭނުންވާ މީހަކަށް އެ ފުރުސަތު އޮންނާނެ ކަމަށާއި މިސްކިތްތައް މީހުން ނުވަދެވޭނެ ގޮތަށް ބަންދުކޮށްފައި ނުބަހައްޓާނެ ކަމަށް މިނިސްޓަރު ވިދާޅުވި އެވެ.\nއިސްލާމިކް މިނިސްޓްރީ ދީނީ އިލްމުވެރިން ކޮވިޑް-19


ދީނުގެ ނަމުގައި އަނިޔާވެރިވުމަށް ޖާގައެއް ނެތް، ފިޔަވަޅު އަޅާނަން: ޕީޖީ – Dhen.mv\nދީނުގެ ނަމުގައި އަނިޔާވެރިވުމަށް ޖާގައެއް ނެތް، ފިޔަވަޅު އަޅާނަން: ޕީޖީ\nFebruary 6, 2020 - 11:27 pm\nއިސްލާމްދީނުގެ ނަމުގައި އަނިޔާވެރިވުމާއި މީހުންނަށް ހަމަލާ ދިނުމަށް މި ދިވެހި އިސްލާމީ މުޖުތަމައުގައި އެއްވެސް ޖާގައެއް ނޯންނާނެ ކަމަށް ޕްރޮސެކިއުޓާ ޖެނެރަލް ހުސައިން ޝަމީމް ވިދާޅުވެއްޖެއެވެ.\nޝަމީމް މިހެން ވިދާޅުވެފައި މިވަނީ މިދިޔަ އަންގާރަ ދުވަހުގެރޭ ހުޅުމާލޭގައި ތިން ފަތުރުވެރިޔަކަށް ދިން ވަޅީގެ ހަމަލާގެ ތުހުމަތު ކުރެވެނީ ހަރުކަށި ފިކުރަށް ނިސްބަތްވާ ބަޔަކަށް ކަމަށް ފުލުހުން ބުނެފައިވަނިކޮށެވެ.\nއެ ހަމަލާއާ ގުޅިގެން ފަސް މީހަކު ހައްޔަރުކޮށްފައިވާއިރު، އެ ހަމަލާގެ ޒިންމާ އައިއެސް ޖަމާއަތުގެ ރާއްޖޭގެ ގޮފިން ނެގިކަމަށް ބުނާ ވީޑިއޯއެއް ވަނީ އާންމުވެފައެވެ. މޫނު ފޮރުވައިގެން ތިބި ތިން މީހަކު މި ވީޑިއޯ އިން ފެންނައިރު، އެ ފަރާތްތަކުން ވަނީ އިތުރު ހަމަލާތަކެއް ދޭނެ ކަމުގެ އިންޒާރު ވެސް ދީފައެވެ.\nމި މައްސަލައާ ގުޅިގެން ޕީޖީ ޝަމީމް މިއަދު ކުރެއްވި ޓުވީޓެއްގައި ވިދާޅުވީ އިސްލާމްދީނުގެ ނަމުގައި، އަނިޔާވެރިވެ، މީހުންނަށް ހަމާލާ ދީ ހެދުމަކީ އިސްލާމް ދީނާ ބީރައްޓެހި ކަމެއް ކަމަށެވެ.\n"އިސްލާމްދީނުގެ ނަމުގައި، އަނިޔާވެރިވެ، މީހުންނަށް ހާމާލާ ދީ ހެދުމަކީ އިސްލާމް ދީނާ ބީރައްޓެހި ކަމެއް. އެފަދަ ކަންކަމަށް ދިވެހި އިސްލާމީ މުޖްތަމަޢުގައި އެއްވެސް ޖާގައެއް ނޯންނާނެ. ޖިިނާއީ ޢަދުލުގެ ނިޒާމުން، އެމީސްމީހުންނާމެދު ފިޔަވަޅު އަޅައި، އަމަން އަމާންކަން ޤާއިމުކޮށްދޭނަން." ޝަމީމް ވިދާޅުވިއެވެ.\nމި މައްސަލަ ފުލުހުން ތަހުގީގު ކުރަމުން އަންނަ އިރު އާންމުކޮށްފައިވާ ވީޑިއޯގެ ސައްހަކަން ބަލަމުން އަންނަ ކަމަށާއި ގުޅުން ހުރި އެހެން އިދާރާތަކާ އެކު ތަހުގީގު ކުރިއަށްދާ ކަމަށް ފުލުހުން ވަނީ ބުނެފައެވެ.\nރޮޒައިނާގެ ކުންފުންޏަކަށް ކްލިނިކް އެޅުމަށް ދިން ކަމަށް ބުނާ މައްސަލަ އޭސީސީއަށް


BREAKING NEWS: Miadhu Ithuru 167 Meehaku Covid Ah Fassivejje - Vaguthu\nމިއަދު ޓެސްޓް ކުރިއަދަދު އިތުރު، ފައްސި މައްޗަށް! - 8 ގަޑިއިރު ކުރިން\nމިއަދު އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 167 މީހަކު ކޮވިޑް-19: އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރެއިން 135 މީހުން ފައްސިވީ މާލެ އިންނެވެ. މީހުން ދިރިއުޅޭ ރަށްތަކުން 17 މީހުން، އަދި ރިސޯޓްތަކުން 15 މީހުން މިއަދު ފައްސިވިއެވެ.\nރާއްޖެއިން އިތުރު 7،712 މީހުން މިއަދު ކޮވިޑުން ރައްކާތެރިވުމަށް ވެކްސިން ޖަހާފައި ވެއެވެ. މިއަދު ވެކްސިން ޖެހި މީހުންގެ ތެރެއިން ގިނަ ބަޔަކު ވެކްސިން ޖަހާފައިވަނީ އަތޮޅުތަކުގައި ޤާއިމުކޮށްފައިވާ ވެކްސިން ސެންޓަރުތަކުންނެވެ.\nމިއަދި ވެކްސިން ޖެހި 7،712 މީހުންނާއެކު މިހާތަނަށް ރާއްޖެއިން ވެކްސިން ޖެހި މީހުންގެ ޖުމްލަ ޢަދަދު މިވަނީ 137،124 އަށް އަރާފައެވެ.\nމިއަދު ގިނަ ބަޔަކު ވެކްސިން ޖަހާފައިވަނީ އަތޮޅުތަކުގެ ސެންޓަރުތަކުގައެވެ. އެޗްޕީއޭ އިން ޢާއްމުކޮށްފައިވާ މަޢުލޫމާތަށް ބަލާއިރު، އަތޮޅުތަކުން 4144 މީހުންވަނީ ވެކްސިން ޖަހާފައެވެ. މާލެ ސަރަޙައްދުން ވެކްސިން ޖެހި ޢަދަދަކީ 3568މީހުންނެވެ.\nއަތޮޅުތަކުން ވެކްސިންޖެހި މީހުންގެ އަދަދުވަނީ 52،233 އަށް އަރާފައެވެ. މާލެ ސަރަޙައްދުން ވެކްސިންޖެހި މީހުންގެ ޖުމްލަ ޢަދަދަކީ 84،891 އެވެ. ވެކްސިން ޖެހުމުގެ ޚިދުމަތް މިހާރު ދެމުން އަންނަނީ މާލެ ސަރަހައްދުގެ 8 ސެންޓަރަކާއި އަތޮޅުތަކުން 169 ސެންޓަރެއްގައެވެ. މާލޭ ސަރަޙައްދުގައި ވެކްސިން ދިނުމަށްޓަކައި ދެ މޯބައިލް ޓީމްވެސް ހަރަކާތްތެރިވަމުން އާދެއެވެ.\nރާއްޖޭގައި މިހާރުވަނީ ޢުމުރުން 18 އަހަރުން މަތީގެ ހުރިހާ އުމުރުފުރާތަކަށް ވެކްސިން ޖެހުމުގެ ފުރުޞަތު ހުޅުވާލާފައެވެ.\nކޮވިޑް-19: ނިމިދިޔަ ހަފްތާގައި ދުނިޔެއިން ފަސް މިލިއަން މީހުން ފައްސިވެ، 80 ހާހަށްވުރެ ގިނަ މަރު\nކޮވިޑް-19: ބްރެޒިލް އިން އިއްޔެ 3700 މަރު\n"ޑޯޒް ފުރިހަމަކޮށްފައިވާ މީހުން ފައްސިވުމުން ދޭހަކޮށްދެނީ މުޖުތަމަޢުގައި ބަލި އޮތް މިންވަރު"\nމާޗް 4, 2021 22:50\nވެކްސިން ޖަހާވަރަކަައް ކޯވިޑް ގިނަތަވަނީ. އަރަތެއްމީ 🤦♀🤔🤷♀\nމާޗް 5, 2021 01:06\nޢެމްޑީ ޕީ ބޭނުންގޮތައަ ކޮވިޑު އެންމެނާ ގާގަ ޖައްސާ ހުސްކުރަނީ.\nމާޗް 5, 2021 11:34


Air India Ge Millionakah Vure Gina Passengerun Ge Mauloomaathu Leak Vehjje - Vaguthu\nއެއާ އިންޑިއާގެ މިލިއަނަކަށް ވުރެ ގިނަ ފަސިންޖަރުންގެ މައުލޫމާތު ލީކްވެއްޖެ\n3 ހަފްތާ ކުރިން ( މެއި 24, 2021 )\nއެއާ އިންޑިއާ ފްލައިޓެއް\nއިންޑިއާގެ ގައުމީ އެއާލައިން، އެއާ އިންޑިއާއަށް ސައިބާ އެޓޭކެއްދީ، އެއާ އިންޑިއާގެ 4.5 މިލިއަން ފަސިންޖަރުންގެ ޒާތީ މައުލޫމާތު ލީކް ވެފައިވާ ކަމަށް އެ ކުންފުނިން ބުނެފިއެވެ.\nފަސިންޖަރުންގެ މައުލޫމާތު ލީކްވި ކަމަށް ބުނެ އެ ކުންފުނިން ދިން މައުލޫމާތުގައި ބުނެފައިވަނީ ދުނިޔޭގެ އެކި ގައުމުތަކުގެ މީހުންނަށް އޭގެ އަސަރު ކޮށްފައިވާ ކަމަށެވެ. އެގޮތުން، މީހުންގެ ނަމާއި، ކޮންޓެކްޓް، ޕާސްޕޯޓުގެ މައުލޫމާތު، އަދި ޓިކެޓާއި ކާޑުގެ މައުލޫމާތު ހިމެނެއެވެ. މައުލޫމާތު ލީކް ވެފައިވަނީ 2011 ވަނަ އަހަރުގެ އޮގަސްޓް މަހުން ފެށިގެން މި އަހަރުގެ ފެބްރުއަރީ މަހުގެ 20 ވަނަ ދުވަހާ ހިސާބަށް ރެެޖިސްޓާ ވެފަ ތިބި މީހުންގެއެެވެ.\nމާރިޗް މަހު އެ ކުންފުނިން ބުނެފައިވަނީ ބޭނުން ކުރަމުންދާ ޑޭޓާ ޕްރޮސެސާ، ޕެސެންޖާ ސާވިސް ސިސްޓެމް (އެސްއައިޓީއޭ ޕީއެސްއެސް) އަށް ސައިބާ ހަމަލާއެއް އަންނަ ކަމުގެ މައުލޫމާތު ލިބިފައިވާ ކަމަށެވެ. އަދި އެ ކުންފުނިން ބުނެފައިވަނީ އެކަން ބަލައި، ސެކިއުރިޓީ ފިޔަވަޅު ވަރުގަދަ ކޮށްފައިވާ ކަމަށެވެ.\nމިދިޔަ އަހަރު ބްރިޓިޝް އެއާވޭސްއަށް ދިން ސައިބާ ހަމަލާއެއްގައި 400،000 ކަސްޓަމަރުންގެ މައުލޫމާތު ލީކް ވުމާއި ގުޅިގެން 200 މިިލިއަން ޕައުންޑުން ވަނީ ޖޫރިމަނާ ކޮށްފައެވެ.\nއެއާ އިންޑިއާ އަކީ ގިނަ ބަޔަކު ދަތުރުކުރާ މަޝްހޫރު އެއާލައިންއެކެވެ. ލީކްވި މައުލޫމާތާ ގުޅިގެން އަދި އެ ކުންފުންޏަށް ވަކި އަދަބެއް ނުވަތަ ޖޫރިމަނާއެއް ދޭން ނިންމާފައިވާކަން އެނގިފައެއް ނުވެއެވެ. ރިޕޯޓުތައް ބުނާ ގޮތުން، މިހާރު މައްސަަލަ ދަނީ ތަހުގީގް ކުރަމުންނެވެ.\nވެކްސިން ނުޖަހާނަމަ އުދުހުން ހުއްޓާލާނެ ކަމުގެ އިންޒާރު ޕައިލެޓުން ދީފި


Breaking News: Covid-19: Raajje In Balin Rangalhuvi Meehunge Adhadhu 109 Ah - Vaguthu\nކޮވިޑް-19: ރާއްޖެއިން ބަލިން ރަނގަޅުވި މީހުންގެ އަދަދު 109 އަށް\nރާއްޖެއިން ކޮވިޑް-19 އަށް ފައްސިވި މީހުންގެ ތެރެއިން އިތުރު ފަސް މީހަކު ބަލިން ރަނގަޅުވެ، ބަލިން ރަނގަޅުވި މީހުންގެ ޖުމްލަ އަދަދު 109 އަށް އަރައިފިއެވެ.\nމިއަދާއި ހަމައަށް ކޮވިޑް-19 އަށް ފައްސިވި މީހުންގެ ތެރެއިން ރާއްޖެއިން މި ބަލިން ރަނގަޅުވެފައި ވަނީ 104 މީހެކެވެ. މިރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ކޮވިޑް-19 ގެ ތަރުޖަމާން މުހައްމަދު މަބްރޫކް އަޒީޒު ވިދާޅުވީ އިތުރު ފަސް މީހުން ރަނގަޅުވެ ޖުމްލަ އަދަދު 109 އަށް އަރާފައިވާ ކަމަށެވެ. ނަމަވެސް ބަލިން ރަނގަޅުވި ފަސް މީހުންގެ މައުލޫމާތުތަކެއް ހާމައެއް ނުކުރެއެވެ.\nއިތުރު ފަސް މީހަކު ބަލިން ރަނގަޅުވިއިރު މިއަދުވެސް ރާއްޖެއިން އިތުރު 58 މީހަކު ކޮވިޑް-19 އަށް ފައްސިވެފައެވެ. ފައްސިވީ 58 މީހުންގެ ތެރޭގައި ހިމެނެނީ 18 ދިވެއްސަކާއި ބަންގްލަދޭޝް އަށް ނިސްބަތްވާ 39 މީހަކާއި އިންޑިއާ މީހެއް ކަމަށެވެ.\nރާއްޖެ އިން ކޮވިޑް-19 އަށް ފައްސިވެފައިވާ ގިނަ މީހުންނަކީ ބިދޭސީންނެވެ. މިހާތަނަށް ރާއްޖެ އިން ކޮވިޑް-19 އަށް ފައްސިވީ މީހުންގެ ތެރޭގައި 452 ދިވެއްސަކު ހިމެނެއެވެ. އަދި މި ބަލި ރާއްޖެއިން ޖެހުނު މީހުންގެ ތެރެއިން 822 މީހުންނަކީ ބިދޭސީންނެވެ. މިހާތަނަށް މި ބަލީގައި ހަތަރު މީހަކު ނިޔާވެފައި ވެއެވެ.


ވަޒީފާގެ ފުރުޞަތު: މާސްޓަރ ޓްރެއިނަރ، ސީނިއަރ އޮފިސަރ، އޮފިސަރ\nމާސްޓަރ ޓްރެއިނަރ – އެމް.އެސް3(ކޮންޓްރެކްޓް)\nމަސައްކަތަށް ނުކުންނަ ކޮންމެ ދުވަހަކަށް 225/-(ދުއިސައްތަ ފަންސަވީސް ރުފިޔާ)\nޕާރޓް ޓައިމް (ކޮމިޝަނުގެ އިދާރާގެ ރަސްމީގަޑި އާއި ނުރަސްމީ ގަޑީގައިވެސް މަސައްކަތް ކުރުން)\nއިންތިޚާބުތަކުގައި މަސައްކަތްކޮށް ތަޖުރިބާ ލިބިފައިވާ ފަރާތެއްކަމުގައި ވުން.\nމި ވަޒީފާއަށް ޝައުޤުވެރިވާ ފަރާތްތަކުން 08 އޯގަސްޓް 2018ވާ ބުދަ ދުވަހުގެ 15:00 ގެ ކުރިން އިލެކްޝަންސް ކޮމިޝަނަށް ހުށަހަޅަންވާނެއެވެ.\nފޯމު ބަލައިގަތުމަށްފަހު ސައްޙަ ނޫން މަޢުލޫމާތެއރެ އެވެ.


މުނާޒް އިތުބާރު ނެތް "ގޮޅިއަަށް"! - Suvaadheeb\nއާޓިކަލް ޕޯސްޓްކުރީ ސުވާދީބު2މަސް ކުރިން يناير 8, 2020 085\nޖަލު ހަމަނުޖެހުންތަކުގެ ވާހަކަ ސޯޝަލް މީޑިއާގައި ކެނޑި ނޭޅި އެކިއިރު އެކި ގޮތްގޮތައް ދައްކަމުން ދާއިރު ކަރެކްޝަނުން އޮތީ “ހައްޕު” ކިޔައިގެނެވެ. މި ހިނގާ ކަންކަމުގެ ތެދު ދޮގު ސާފުކޮށް ދިނުމުގެ ބަދަލުގައި މައުލޫމާތެއް ދޭން ފޯނު ހިއްލާލަން ވެސް ތައްޔާރެއް ނޫނެވެ. ކަރެކްޝަނަށް ވުރެ ގައިދީންގެ ފޯނުތަކުން ލިބޭ ކަވަރޭޖް މާ ރަނގަޅޭ ބުންޏަސް ދޮގަކަށް ނުވާނެ އެވެ.\nމި ގޮތަށް ކަންކަން ފޮރުވައި މަކަރު ހަދައިގެން އުޅެންވީ ސަބަބަކީ ކޮބާ ހެއްޔެވެ؟ އޭގެންވީ، އަދި ވާނެ ފައިދާއެއް އެބައޮތް ހެއްޔެވެ؟ އެތައް އާއިލާތަކަކާ ގުޅޭ ސެންސިޓިވް މައްސަލައެއްގައި ސޯޝަލް މީޑިއާގައި މީހުން ހިތު ހުރި ވާހަކައެއް ދައްކަން ދީފައި “އަތް އުރާލައިގެން” ތިބުމުން ވެރިޔާގެ މަގާމްގެ މައްސޫލިއްޔަތު އަދާ ކުރެވުނީ ހެއްޔެވެ؟\nމާފުށީ ޖަލުގައި ހިނގި ހަމަނުޖެހުންތަކުގައި އަނިޔާވި ގައިދީއެއްގެ ހާލަތު ހޯމް މިނިސްޓަރު ބައްލަވަނީ — ފޮޓޯ: ހޯމް މިނިސްޓްރީ\nމިކަމާ ހެދި ކަރެކްޝަންސްގެ ކޮމިޝަނާ އަބްދުﷲ މުއާޒްއަށް ސަރުކާރު ތެރެއިންނާއި ބޭރުން އައި ފިއްތުންތަކުން ރެކި ގަންނަން މިދިޔަ އާދީއްތަ ދުވަހު ނެރުނު ބަޔާން ވެގެން ދިޔައީ ކަރެކްޝަންސް އިތުރަށް ބެދި، “ގޮޅި” އަކަށް ފެތިގެން ދިޔަ ކަމަކަށެވެ.\nގޮޅިތައް ރެއިޑު ކުރުމުން ޖަލު ހަލަބޮލި ވަނީ ކީއްވެތޯ ސުވާލު އުފެދިދާނެ އެވެ. — ޖަލު ރެއިޑު ކުރުމުން ގައިދީން އަތުން ގެއްލޭ ފޯނުތަކާއި އެ މީހުންނަށް އާދައިގެ ބައްތި ފޯނު 7000ރ. އާއި 10،000ރ. އާ ދެމެދުގެ އަގެއްގައި ޖަލު އޮފިސަރުން ވިއްކުމީ އަދި ރީލޯޑެއް ކޮށްލަން އެ އޮފިސަރުންނަށް ދައްކަން ޖެހޭ “ޓެކްސް” ގެ ވާހަކަ އެހެން ފަހަރަކުން ލިޔާނީ އެވެ.\nމިގޮތަށް ޕެޕާ ސްޕްރޭ ޖަހައި ބައެއް ގައިދީން އަތްވަށް ނެރެ އަދަބު ދީގެން މައިތިރި އެއް ނުވި އެވެ. އޭގެ ފަހުން ކޮންމެ ދުވަހު ހަޅުތާލު ކުރިޔަށް އެބަދެ އެވެ. ހަޅުތާލުތައް ދަނީ އެހެން ޖަލުތަކަށް “ވާރުތަ” ކުރަމުންނެވެ.\nއެހެން ނަމަވެސް ކަރެކްޝަންސް އިން ނެރުނު ބަޔާނުގައި އޮންނަނީ ގައިދީންތައް އޮފިސަރުން ގަޔަށް ކާއެއްޗެހި އުކާ ގޯނާ ކުރި ވާހަކަ އެވެ. އޮފިސަރުން “ކެތްތެރިކަމާއެކު ތިބީ” އެވެ. އަދި “ނަސޭހަތް ދޭން މަސައްކަތް ކުރީ” ކަމަށް އެ ބަޔާނުގައި ވެއެވެ.\nކޮރަޕްޝަަނަށް “ޒީރޯ ޓޮލަރެންސް” ގެ ސިޔާސަތުގެ ގެންގުޅޭ މި ސަރުކާރުގެ އެހާ މުހިންމު މަގާމެއްގައި ހުރި މީހެއްގެ އަމަލުތައް މިގޮތައް ހުރުމުން އިތުބާރު އެބައޮތްތޯ ސުވާލު އުފެދެ އެވެ. ހިނދުކޮޅަކަށް ވެސް އެ މަގާމުގައި ބަހައްޓަން ފެނޭ ހެއްޔެވެ؟\nސުވާދީބު2ހަފުތާ ކުރިން فبراير 9, 2020


EURO 2020: Team profile: England | Mihaaru\n10 ޖޫން 2021 - 14:04\nއިންގްލެންޑް އެންމެ ފުރަތަމަ ޔޫރޯ މުބާރާތެއްގައި ވާދަކުރީ 1968 ވަނަ އަހަރު އެވެ. އެ މުބާރާތުގެ ތިން ވަނަ އިންގްލެންޑުން ހޯދި އެވެ. ޔޫރަޕްގެ ފުޓްބޯޅައިގައި ނަގާ ކިޔާ ނަމަކަށްވިޔަސް، އިންގްލެންޑަށް އަދި ޔޫރޯ މުބާރާތެއް ކާމިޔާބެއް ނުކުރެވެ އެވެ. މިހާތަނަށް ޔޫރޯގައި އިންގްލެންޑަށް ލިބުނު އެންމެ ބޮޑު ކާމިޔަބަކީ ތިން ވަނަ އެވެ. އޭގެ ފަހުން 1966 ވަނަ އަހަރު މުބާރާތުގެ ސެމީން ޖާގަ ހޯދި އެވެ. ޔޫރޯގައި 2000 އިން 2016 އާ ހަމައަށް އިންގްލެންޑަށް އެންމެ ދުރަށް ދެވިފައިވަނީ ކުއާޓާ ފައިނަލާ ހަމައަށެވެ.\nއިންގްލެންޑް މި އަހަރުގެ ޔޫރޯ އަށް ކޮލިފައިވީ ކޮލިފައިންގެ ގުރޫޕް އޭގެ އެއްވަނަ ޓީމުގެ ގޮތުގަ އެވެ. ނިސްބަތުން އިންގްލެންޑަށް ފަސޭހަ ގުރޫޕަކުން، މުބާރާތަށް ކޮލިފައިވީ ފަސޭހަކަމާ އެކު އެވެ. ކުޅުނު އަށް މެޗުގެ ތެރެއިން ހަތް މެޗުން އިންގްލެންޑް މޮޅުވިއިރު، ބަލިވީ އެންމެ މެޗަކުންނެވެ. އިންގްލެންޑް 21 ޕޮއިންޓާ އެކު ގުރޫޕްގެ އެެއްވަނަ ހޯދިއިރު، ޗެކް ރިޕަބްލިކް ތާވަލްގެ ދެވަނައިގައި ނިންމާލީ 15 ޕޮއިންޓާ އެކު އެވެ.\nއިންގްލެންޑްގައި މިހާރު ތިބި ކުޅުންތެރިންނާ އެކު، މި މުބާރާތަށް ކުރިމަތިލާއިރު އެ ޓީމަކީ ފޭވަރިޓެކެވެ. އިންގްލެންޑްގައި މިހާރު ތިބި ކުޅުންތެރިންގެ ތެރެއިން، އިދިކޮޅު ޓީމުތަކުން އެންމެ ބޮޑު ސަމާލުކަމެއް ދޭނެ އެއް ކުޅުންތެރިޔަކީ އެ ޓީމުގެ ފޯވަޑް ހެރީ ކޭނެވެ. ޓޮޓެންހަމް ހޮޓްސްޕާ އަށް ކުޅެމުންދާ ކޭން ،27، އިންގްލެންޑްގެ ގައުމީ ޓީމަށް ކުޅެން ފެށީ 2015 ވަނަ އަހަރު އެވެ. އޭގެ ފަހުން ކުޅުނު 54 މެޗުން އޭނާ ވަނީ 34 ލަނޑު ޖަހައިފަ އެވެ. އިންގްލެންޑާ އެކު 2016 ވަނަ އަހަރުގެ ޔޫރޯގައި ކޭން ކުޅުނެވެ. އެކަމަކު އޭނާ ވިދާލީ 2018 ވަނަ އަހަރުގެ ވޯލްޑް ކަޕްގަ އެވެ. އެ މުބާރާތުގެ އެންމެ ގިނަ ލަނޑު ޖެހި ކުޅުންތެރިޔާގެ މަގާމު ކޭން ހޯދި އެވެ.\nއިންގްލެންޑް ޓީމުގައި މިހާރު އޮތް ޒުވާން ކުޅުންތެރިންގެ ތެރެއިން މެންޗެސްޓާ ޔުނައިޓަޑްގެ މާކަސް ރަޝްފޯޑާއި މެންޗެސްޓާ ސިޓީގެ ރަހީމް ސްޓާލިން އާއި ބޮރޫޝިއާ ޑޯޓްމަންޑްގެ ޖޯޑަން ސަންޗޯ ފާހަގަކޮށްލެވެ އެވެ.\nބައިނަލްއަގްވާމީ މުބާރާތަށް މުޅިން އަލަށް ނުކުންނަ ފިލް ފޯޑަން އަކީ މި އަހަރުގެ ޔޫރޯގައި އިންގްލެންޑްގެ ތަރިއަކަށް ވާނެ ކަމަށް ތަޖުރިބާކާރުން ލަފާކުރާ ކުޅުންތެރިއެކެވެ. މެންޗެސްޓާ ސިޓީގައި އޭނާ މި ސީޒަންގައި މޮޅު ކުޅުމެއް ދައްކާފައިވާއިރު، އިންގްލެންޑްގެ ގައުމީ ޓީމަށް ވެސް އޭނާގެ ބޭނުން ރަނގަޅަށް ހިފޭނެ ކަމަށް ގިނަ ބަޔަކު ގަބޫލްކުރެ އެވެ.\nއިންގްލެންޑްގެ ތަޖުރިބާކާރު ދެ ކުޅުންތެރިން ކަމަށްވާ ޖޯޑަން ހެންޑަސަން އާއި ހެރީ މެގުއަޔާ ވަނީ ސްކޮޑުގައި ހިމަނައިފަ އެވެ. މި ދެ ކުޅުންތެރިން ވެސް ސްކޮޑް އިއުލާންކުރިއިރު އަނިޔާގައި ތިބުމުން، މި ދެ ކުޅުންތެރިންގެ ބޭނުން އެންމެ ރަނގަޅަށް ހިފޭނެކަމާމެދު ވަނީ ސުވާލު އުފެދިފަ އެވެ.\nއިންގްލެންޑްގެ ކޯޗުކަމާ ގެރެތު ސައުތުގޭޓް ހަވާލުވީ 2016 ވަނަ އަހަރު އެވެ. މި އަހަރުގެ ޔޫރޯ ކޮލިފައިންގައި ސައުތުގޭޓްގެ އިރުޝާދުގެ ދަށުން އިންގްލެންޑް ވަނީ ފަސޭހަކަމާ އެކު ޔޫރޯ އަށް ކޮލިވެފަ އެވެ. ސައުތުގޭޓްގެ އިރުޝާދުގެ ދަށުން އިންގްލެންޑް ވަނީ 2018 ވަނަ އަހަރުގެ ވޯލްޑް ކަޕްގެ ހަތަރު ވަނަ ހޯދައިފަ އެވެ. މިއީ ފަހުގެ ތާރީހެއްގައި ބައިނަލްއަގްވާމީ މުބާރާތަކުން އިންގްލެންޑަށް ލިބުނު އެންމެ ބޮޑު ކާމިޔާބެވެ.\nއިންގެލެންޑްގެ ގައުމީ ޓީމަށް ކުރިން ކުޅުނު ސައުތުގޭޓްގެ ކޯޗިން ކެރިއަރު 2006 ވަނަ އަހަރު ފެށީ މީޑްލްސްބަރާ އިންނެވެ. އޭގެ ފަހުން އިންގްލެންޑްގެ 21 އަހަރުން ދަށުގެ ޓީމުގައި ވެސް އޭނާ މަސައްކަތްކުރި އެވެ.\nމި އަހަރުގެ ޔޫރޯގައި އިންގްލެންޑް އޮތް ގުރޫޕްގައި އެ ޓީމަކީ ފޭވަރިޓެވެ. ވޯލްޑް ކަޕްގައި ހޯދި ކާމިޔާބީއާ ގުޅިގެން، މި އަހަރުގެ ޔޫރޯގައި ވެސް ސައުތުގޭޓުގެ އިރުޝާދުގެ ދަށުން އިންގްލެންޑް ރަނގަޅު ނަތީޖާއެއް ނެރޭނެ ކަމަށް ސަޕޯޓަރުން އުންމީދުކުރެ އެވެ.\nފުޓްބޯޅަ އިގިރޭސިވިލާތުގެ ގައުމީ ޓީމް ޓީމް ޕްރޮފައިލް\nތީ އިނގިރޭސި މީޑިޔާއިން މާ މޮޅުކޮށްގެން އުޅޭ ބައެއް. ހަމަ ޗޮކުން ދަނީ


Addu gai hadhaa fuluhunge training center ah Indi ge nufoozeh noannaane: Hameed | Mihaaru\nފުލުހުންގެ ޓްރޭނިން ސެންޓަރު އަޅާ ސަރަހައްދުގައި ބަހައްޓާފައިވާ ޕްރޮޖެކްޓާ ގުޅޭ ބޯޑެއް.\nއައްޑޫގައި ހަދާ ފުލުހުންގެ ޓްރޭނިން ސެންޓަރަށް އިންޑިއާގެ ނުފޫޒެއް ނޯންނާނެ: ހަމީދު\n03 ފެބުރުއަރީ 2019 - 18:29 41 comments\nމަގާމަށް އައްޔަން ކުރެއްވި ފަހުން އައްޑު އަށް ކުރައްވަމުން ގެންދަވާ ފުރަތަމަ ދަތުރުގައި އެކްޓިން ކޮމިޝަނަރު ހަމީދު މިހެން ވިދާޅުވިއިރު، އައްޑޫ ލިންކް ރޯޑާ ދިމާލުން ވަރަށް ބޮޑު ސަރަހައްދެއް ފުލުހުންގެ ޓްރޭނިން ސެންޓަރު އަޅަން ނަގާފައިވާތީ މި ސިޓީގެ ގިނަ ބަޔަކު ދަނީ ކަންބޮޑުވުން ފާޅުކުރަމުންނެވެ. ޚާއްސަކޮށް މި މަޝްރޫއަށް އިންޑިއާގެ ނުފޫޒު އޮތް ކަމަށް ބުނެ އެކަމުގެ ކަންބޮޑުވުން އައްޑޫގެ ގިނަ ބައެއްގެ ތެރޭގައި އެބައޮތެވެ.\nފުލުހުންގެ ޓްރޭނިން ސެންޓަރު އިމާރާތް ކުރުމުގެ މަޝްރޫއުގެ ތެރޭގައި އިންޑިއާގެ ނުފޫޒެއް ނޯންނާނެ ކަމަށް ފުލުހުންގެ އިދާރާގެ އެންމެ އިސްވެރިޔާ ވިދާޅުވީ ވެސް އޭނާ އައްޑޫ ސިޓީ ކައުންސިލްގެ މެމްބަރުންނާ އެކު، މިއަދު ބޭއްވެވި ބައްދަލުވުމުގައި އައްޑޫ މީހުންގެ ކަންބޮޑުވުންތައް ސިޓީ ކައުންސިލުން ހިއްސާ ކުރުމުންނެވެ،\nއެކަމާ ގުޅިގެން، ހަމީދު ވިދާޅުވީ ޓްރޭނިން ސްކޫލް އިމާރާތް ކުރަނީ ބޮޑު ސަރަހައްދެއްގައި ކަމަށް ވާތީ، ފުލުހުންގެ ތަމްރީނުތަކަށް އެކަނި އެ ތަން ބޭނުން ކުރުމުގެ ބަދަލުގައި ކަސްޓަމްސް އާއި އިމިގްރޭޝަން ފަދަ ލޯ އެންފޯސްމަންޓް ކޮމިއުނިޓީގެ ތަމްރީނުތައް ހިންގޭނެ ތަނަކަށް ހެދުމަށް ރައީސް އިބްރާހީމް މުހައްމަދު ސޯލިހް ލަފާ ދެއްވާފައިވާ ކަމަށެވެ.\nActing Commissioner of Police, DCP @M_Hameedh Addu City Councillaa bahdhalukurahvaifi pic.twitter.com/JxPrPh7bLV\n— Addu City Council (@AdduCityCouncil) February 3, 2019\nއަދި އެ ޓްރެއިނިން ސްކޫލް ޓާޝަރީ އެޑިއުކޭޝަނަށް ވެސް ބޭނުން ކުރެވޭނެ ކަމަށް އެކްޓިން ކޮމިޝަނަރު ވިދާޅުވި އެވެ. ނަމަވެސް އެތަން ބޭނުން ކުރަން ފެށުމުން އިންޑިއާގެ ނުފޫޒު އޮންނާނެ ކަމަށް ބުނެ ދައްކާ ވާހަކަ އަކީ ކުށް ހީއެއް ކަމަށް ހަމީދު ވިދާޅުވި އެވެ.\nފުލުހުންގެ ޓްރޭނިން ސްކޫލް ހަދަނީ ހިތަދޫ ސަރަހައްދީ ބަނދަރު ކުރިމަތީގައި ހުންނަ ހިތަދޫ ޕޯޓް ލިމިޓެޑް (އެޗްޕީއެލް) ގެ އޮފީސް ކައިރިން ފެށިގެން ބޮޑު ސަރަހަދެއްގަ އެވެ. އެތަނުގެ އަމަލީ މަަސައްކަތް 2017 އިން ފެށިގެން ކުރަމުން އަންނަ އިރު، އެ ސަރަހައްދުގެ މޫދާވީ ފަޅިން ވެސް ބައެއް ހިއްކައި، އެތަނުގައި ވަނީ ރިވެޓްމަންތެއް ވެސް ލައިފަ އެވެ.\nމި ޓްރޭނިން ސެންޓަރަކީ ފެބްރުއަރީ، 8، 2012 ގައި ހިތަދޫގައި ހުރި ފުލުހުންގެ ޓްރޭނިން ސްކޫލް ގައި ރޯކޮށް އަންދައިލުމުން، ހިލޭ އެހީގެ ގޮތުގައި އިންޑިއާގެ ސަރުކާރުން ހިންގައިދޭ މަޝްރޫއެކެވެ. ސީދާ އިންޑިއާ ސަރުކާރުގެ ބެލުމުގެ ދަށުން އެތަނުގެ ހުރިހާ މަސައްކަތަކެއް ކުރިއަށް ގެންދާއިރު، މި މަޝްރޫ އަށް 18 މިލިއަން ޑޮލަރު އިންޑިއާ އިން ހޭދަ ކުރާ ކަމަށް ފުލުހުން ކުރިން ބުނެފައި ވެ އެވެ.\nއެތަނުގެ މަސައްކަތް ކުރަނީ އިންޑިއާގެ ކުންފުންޏެއް ކަމަށްވާ ސްރީ އަވަންތިކާ ކޮންޓްރެކްޓާސް ލިމިޓެޑުންނެވެ.\nފުލުހުން ބުނި ގޮތުގައި ޓްރޭނިން ސެންޓަރު ހަދަނީ ވަރަށް ގިނަ ވަސީލަތްތައް އެތަނުގައި އެކުލެވޭ ގޮތަށެވެ. އޭގެ ތެރޭގައި ފެންވަރު ރަނގަޅު އެކޮމެޑޭޝަން ބްލޮކްތަކާއި މެޑިކަލް ހިދުމަތް ދޭނެ ކްލިނިކާއި ޕީޓީ ގްރައުންޑާއި ހެލިޕޭޑާއި އެހެންވެސް ޓްރެއިނިން ސެންޓަރެއްގައި ހުންނަން ޖެހޭ މުހިއްމު ވަސީލަތައް ހިމެނޭނެ އެވެ.\nއެތަނުގެ މަސައްކަތް 2017 ގައި ފަށައި 18 މަސް ދުވަހުގެ ތެރޭގައި ނިންމާނެ ކަމަށް ބުނެފައި ވެ އެވެ. އެކަމަކު އެތަނުގެ މަސައްކަތް އެއްކޮށް ނިންމަން އަދި އަހަރެއްހާ ދުވަސް ނަގާނެ ކަމަށް ފުލުހުން މިހާރު ބުނެ އެވެ.\nAddu police academy ah Hithahdhoo in bin dhookoffi\nއިންޑިއާ އިން އައްޑޫގައި ހަދާ ޓްރޭނިން ސެންޓަރުގެ މަސައްކަތް ފެށީ 2017 ގައި.\nފުލުހުންގެ އެކްޓިން ކޮމިޝަނަރު އައްޑޫ ސިޓީ ކައުންސިލާ އެކު މިއަދު ބޭއްވި ބައްދަލުވުމުގައި، އައްޑޫ މޭޔަރު އަބްދުﷲ ސޯދިގް (ސޯބެ) ވަނީ އައްޑޫގެ އާބާދީ އަށް ޚިދުމަތް ދެވޭ ވަރަށް ފުލުހުންގެ އަދަދާއި ވަސީލަތްތައް ނެތްކަމުގެ ކަންބޮޑުވުން ވެސް ހިއްސާ ކުރައްވައިފަ އެވެ. އެހެންވެ، އެކަމަށް ހައްލެއް ހޯއްދަވައި ދެއްވަން މޭޔަރު ވަނީ އެކްޓިން ކޮމިޝަނަރުގެ އަރިހުގައި އެދިވަޑައިގެންފަ އެވެ.\nއިތުރު ލިޔުންތައް އިންޑިއާ ސ. ހިތަދޫ އައްޑޫ ޕޮލިސް އައްޑޫ ސިޓީ ކައުންސިލް އައްޑޫ ލިންކް ރޯޑް އައްޑޫ ޕޮލިސް ރާއްޖެ-އިންޑިއާ މުހައްމަދު ހަމީދު (ޕޮލިސް ކޮމިޝަނަރު)


އައްޑޫ ސިޓީގައި ދިރިއުޅޭ އުމުރުން ދުވަސްވީ ފަރާތްތަކާއި ނުކުޅެދުންތެރިކަން ހުންނަ ފަރާތްތަކުގެ ހާލަތު ދެނެގަތުމަށް ހިއުމަން ރައިޓްސް ކޮމިޝަނުން ދިރާސާއެއް ފަށަނީ\nއައްޑޫ ސިޓީގައި ދިރިއުޅޭ އުމުރުން ދުވަސްވީ ފަރާތްތަކާއި ނުކުޅެދުންތެރިކަން ހުންނަ ފަރާތްތަކުގެ ހާލަތު ދެނެގަތުމަށް ހިއުމަން ރައިޓްސް ކޮމިޝަނާއި އައްޑޫ ސިޓީ ކައުންސިލްގެ އިދާރާއާއި މޯލްޑިވްސް ޕެންޝަން އެޑްމިނިސްޓްރޭޝަން އޮފީހާ ގުޅިގެން ދިރާސާއެއް ކުރުމަށް ނިންމައިފިއެވެ. މި ދިރާސާގެ މައިގަނޑު މަޤްޞަދަކީ އައްޑޫ ސިޓީގައި ދިރިއުޅޭ އުމުރުން ދުވަސްވީ ފަރާތްތަކާއި ނުކުޅެދުންތެރިކަން ހުންނަ ފަރާތްތަކަށް ލިބިދޭ ރައްކާތެރިކަން ކަށަވަރުވެފައި އޮތް މިންވަރު ދެނެގަނެ އެފަރާތްތަކުގެ ޙާލަތު ރަގަޅުކުރެވޭނެ މޮނިޓަރިން ނިޒާމެއް ޤާއިމް ކުރުމަށް މަގުފަހިކޮށްދިނުމެވެ.\nމި ދިރާސާގެ އަމަލީ މަސައްކަތް ފެށުމަށް ހަމަޖެހިފައިވަނީ 25 ޖޫން 2018 ގައެވެ.3ދުވަހުގެ މުއްދަތަށް ކުރިއަށް ގެންދާ މި ދިރާސާގައި އައްޑޫ ސިޓީގެ ހުރިހާ އަވަށެއްގެ އުމުރުން ދުވަސްވީ ފަރާތްތަކާއި ނުކުޅެދުންތެރިކަން ހުންނަ ފަރާތްތައް ދިރިއުޅޭކަމަށް ބެލެވޭ ގޭބިސީތަކަށް ޒިޔާރަތްކޮށް މަޢުލޫމާތު އެއްކުރެވޭނެއެވެ.\nމި ދިރާސާގައި 1500 އަށްވުރެ ގިނަމީހުންގެ މަޢުލޫމާތު ހޯދުމަށް ނިންމާފައިވާއިރު، މި ދިރާސާ ކުރިއަށްގެންދިޔުމަށް އެނިއުމަރޭޓަރުންގެ ގޮތުގައި ބައިވެރިވުމުގެ ފުރުޞަތު، މި މަހުގެ 19 ވަނަ ދުވަހުގެ ނިޔަލަށްވަނީ ހުޅުވާލާފައެވެ.


އުސާމާ ބިން ލާދިން ޝަހީދުކޮށްލުމުގައި ބައިވެރިވި 20 އެމެރިކާ ސިފައިން އަފްގާނިސްތާނުގައި މަރުވެއްޖެ | Dhiislam | Dhiislam\nމުޙައްމަދު ވިޝާޙް ބިން ޢަލީ އޯގަސްޓް 6, 2011\nއުސާމާ ބިން ލާދިން ޝަހީދުކޮށްލުމުގައި ބައިވެރިވި އެމެރިކާގެ ސްޕެޝަލް ފޯރސަސްގެ 20 މެމްބަރުން އަފްގާނިސްތާނުގައި މަރުވެއްޖެއެވެ. އެބައިމީހުން މަރުވެފައިވަނީ އެބައިމީހުން ދަތުރު ކުރަމުންދިޔަ . ހެލިކޮޕްޓަރު ވެއްޓުމާ ގުޅިގެންނެވެ. އަނެއްކޮޅުން ތާލިބާނުންވަނީ އެމެރިކާގެ ހެލިކޮޕްޓަރެއް ވައްޓާލާފައިވާނެ ކަމަށް ބުނެ އެހަމަލާގެ ޒިންމާ އުފުލާފައެވެ.\nއިތުރު ތަފްޞީލް އަންނަނީ އިންޝާ ﷲ.\nމިހާތަނަށް ލިބިފައިވާ ހަބަރުތަކަށް ބަލާއިރު މަރާލެވިފައިވަނީ އުސާމާ ބިންލާ ދިން ޝަހީދުކޮށްލި ހަމަލާ ދިން ނޭވީ ސީލް ޓީމް6ގެ މެމްބަރުން ކަމަށް އެމެރިކާގެ އޮފިޝަލަކާ ހަވާލާދީ ހަބަރު ފަތުރާ ވަސީލަތްތަކުގައިވަނީ ހާމަ ކޮށްފައިވެއެވެ. ނަމަވެސް މަރުވީ ސީދާ އުސާމާ ބިން ލާދިން ޝަހީދުކޮށްލުމުގައި އަމަލީ ގޮތުން ބައިވެރިވި މީހުންކަމެއް އަދި ސާފެއް ނުވެއެވެ. ބައެއް ރިޕޯޓްތައް ބުނާ ގޮތުގައި މަރުވީ އެ ޓީމަށް ނިސްބަތްވާ ނަމަވެސް އުސާމާ ޝަހީދުކޮށްލުމުގައި އަމަލީގޮތުން ބައިވެރިނުވާ ސިފައިންނެވެ.\nއަނެއްކޮޅުން ޠާލިބާނުން ގެ ފަރާތުން ވާހަކަ ދެއްކެވި ބޭފުޅެއް ކަމަށްވާ ޒަބީހުއްﷲ ވިދާޅުވެފައިވަނީ އެމެރިކާނުން އުޅުނީ މުޖާހިދުން ގެއެއްގެ ތެރޭތިއްބާ ހަމަލާ ދޭށެވެ. ނަމަވެސް އެބައިމީހުން އެ ހަމަލާއަށް ރައްދުދީ އާރް ޕީޖީ ހަމަލާއެއްދީ ހެލިކޮޕްޓަރެއް ވައްޓާލާފައިވާނެކަމަށްވެސް ޒަބީހުﷲ ވިދާޅުވެފައިވެއެވެ.\nމި ހަމަލާ އަކީ އަފްގާނިސްތާނުގެ ހަނގުރާމައގައި އެމެރިކާ އަށް ލިބުނު އެންމެ ގެއްލުން ބޮޑު ހަމަލާތަކުގެ ތެރެއިން ހަމަލާއެކެވެ.\n.އެންމެ ފަހުގެ ޚަބަރުތައް ބުނާ ގޮތުގައި ހެލިކޮޕްޓަރު ވެއްޓުނުތަނާ ކައިރި ސަރަހައްދު ތަކުގައި އެމެރިކާ ސިފައިންނާ ޠާލިބާނުންނާ ދެމެދު ހަމަލާ ބަދަލު ކުރެވެމުން އެބަދެއެވެ.\nމައުލޫމާތު: ނޫސް އެޖެންސީތައް\n6 އޯގަސްޓް, 2011 | 11:07\n11 އޯގަސްޓް, 2011 | 9:13\nއަލްހަމްދު ލިﷲ މުޖާހިދުންނައް ކަމިޔާބު ދެއްވުން އެދި އަބަދުވެސް ދުޢާ ކުރުމަށް ދިވެހި އިސްލާމިއުއްމަތައް ގޮވާލަން


ކީރިތި ރަސޫލާ مُحَمَّدُ صَلَّى اللهُ عَلَيْهِ وَسَلَّمَގެ ޢީދު މީލާދުގެ މުނާސަބަތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ފޮނުއްވި ތަހުނިޔާގެ ޚިޠާބު - The President's Office\n18 އޮކްޓޫބަރު 2021، ރިފަރެންސް: -\nކޮންމެ ކަމެއްގައިވެސް އަޅުގަނޑުމެންނަށް ހުރި އެންމެ ރިވެތި ނަމޫނާ ކަމުގައި ލެއްވެވި، މި އުންމަތުގެ މާތް ނަބިއްޔާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَގެ ޢީދު މީލާދުގެ މަތިވެރި ހަނދާންތައް އައުކުރާ މި އުފާވެރި މުނާސަބަތުގައި، ރާއްޖޭގެ އެންމެހައި ލޮބުވެތި ރައްޔިތުންނަށް ވަރަށް އިޚްލާޞްތެރިކަމާއެކު ތަހުނިޔާއާއި ހެޔޮއެދުންތައް ފޮނުވަމެވެ. އަދި އިސްލާމީ ޤައުމުތަކުގެ ވެރިންނަށާއި، ދުނިޔޭގެ އެކި ކަންކޮޅުތަކުގައި ދިރިއުޅޭ، އެންމެހައި މުސްލިމް އަޚުންނާއި އުޚުތުންނަށްވެސް، މި އުފާވެރި މުނާސަބަތުގައި، ތަހުނިޔާއާއި މުބާރަކްބާދީ ފޮނުވަމެވެ.\nމިއަދަކީ، އެންމެހައި ރިވެތި އަދި ރަނގަޅު ކަންކަމުގައި، އަދި ދެ ދުނިޔޭގެ ބާއްޖަވެރިކަމަށް އެދޭ ކޮންމެ މީހަކުމެ ތަބަޢަވާންވީ އެންމެ މަތިވެރި ނަމޫނާގެ ހަނދާންތައް އައުކުރާ ދުވަހެވެ. މި އުންމަތުގެ މާތް ނަބިއްޔާ ދުނިޔޭގެ އަލިކަން ދެކެވަޑައިގަތުމުގެ ވަސްމީރު ޒިކުރާގެ ހަނދާންތައް އައުކުރާއިރު، އަޅުގަނޑުމެންގެ ވިސްނުމަކަށް ހަދަންވީ، އެ މަތިވެރި ޒިކުރާއިން އަޅުގަނޑުމެންގެ މިއަދުގެ މުޖުތަމަޢަށް ބޭނުންވާ ފިލާވަޅުތައް ލިބިގަތުމެވެ. އެއްވެސް އޮޅުމެއްނެތްގޮތުގައި، އެ މާތް ނަބިއްޔާގެ ރިސާލަތުން މަތިވެރި ކާމިޔާބު އުންމަތެއް ބިނާވެގެންދިޔައީ، ފަރުދީ އިޞްލާޙީ ފިޔަވަޅުތަކުން، އުފެދުނު އިޖުތިމާޢީ ބަދަހި ގުޅުންތަކެއްގެ ސަބަބުންނެވެ.\nއަޅުގަނޑުމެންގެ މުޅި އިސްލާމީ އުންމަތް މިއަދު ބޭނުންވަނީ އެފަދަ އިޞްލާޙީ ފިޔަވަޅުތަކަކަށެވެ. އަޅުގަނޑުމެންގެ ދިވެހި މުޖުތަމަޢަށް އެފަދަ އިޞްލާޙީ ފިޔަވަޅުތަކެއްގެ ބޭނުންތެރިކަން މިއަދު މިވަނީ ވަކިން ބޮޑުވެފައެވެ. ނަބަވީ ރިސާލަތުން ލިބިދޭ އެންމެ މަތިވެރި ފިލާވަޅަކީ، ޤައުމުގެ ކުރިއެރުމާއި ތަރައްޤީގެ އަޞްލަކީ، މުޖުތަމަޢުގެ އެކުވެރިކަމާއި އެއްބައިވަންތަކަން ކަމެވެ. އެކަން ޙާޞިލުކުރެވެނީ، އިޞްލާޙީ ކޮންމެ ފިޔަވަޅެއް ތިމާގެ އަމިއްލަ ނަފްސުން ފަށައިގެންކަން، އެކަލޭގެފާނު ވަނީ ޢަމަލީގޮތުން ސާބިތުކޮށްދެއްވައިފައެވެ.\nކޮންމެ ކަމަކަށް ގޮވައިލެއްވިއިރު، އެކަމެއްގެ އެންމެ ފުރިހަމަގޮތް، އެކަލޭގެފާނު ޢަމަލީގޮތުން، މުޅި އުންމަތަށް ދެއްކެވިއެވެ. އިތުރު އެކަލޭގެފާނަށް ތަބަޢަވުމުގައި، ޞަޙާބީ ބޭކަލުން ހިންގެވި މަގަކީ، އަނެކުންގެ ފަރާތުން ކަންކަން އިޞްލާޙުވުމަށް އިންތިޒާރު ކުރެއްވުމުގެ ބަދަލުގައި، އެ ބޭފުޅެއްގެ އަމިއްލަ ނަފްސު އިޞްލާޙު ކުރެއްވުމެވެ. ތިމާގެ އަތުން އަނެކާއަށް އަނިޔާއެއް ގޯނާއެއް ނުކުރުމެވެ. ތިމާގެ ދުލުން އަނެކާގެ އަބުރާ ނުބެހުމެވެ. ތިމާގެ ފުށުން އަނެކާގެ މުދަލަކަށް ގެއްލުމެއް ނުދިނުމެވެ. ތިމާގެ ހިތުގައި އަނެކާއާމެދު ޙަސަދަވެރިކަމެއް ނުބޭއްވުމެވެ.\nނަތީޖާއަކަށްވީ، އިޖުތިމާޢީ ހުރިހާ ރިވެތި އަދަބުތަކާއި، އަޚްލާޤީ އެންމެ ރިވެތި ސިފަތަކުން ޖަރީވެފައިވާ، އެއްބަނޑުއެއްބަފާ ޞުލްޙަވެރި މުޖުތަމަޢެއް އުފަންވުމެވެ. ކަން މިހެން ހުރިއިރު، އަޅުގަނޑުމެންގެ މުޖުތަމަޢުގައި ހިނގާ ނޭދެވޭ ކަންކަމަށްވެސް ނަބަވީ ރިސާލަތުން ޙައްލު ހޯދޭނެއެވެ. އިތުރު އެކަލޭގެފާނު އަޅުގަނޑުމެންނަށް ދަސްކޮށްދެއްވީ، ޙަސަދައިން ދުރުހެލިވުމަށެވެ. މީސްތަކުންގެ ފުރާނަ ރައްކާތެރިކުރުމަށެވެ. އިންސާނީ ކަރާމާތަށް ޙުރްމަތްތެރިކޮށް ހިތުމަށެވެ. ކޮންމެ ޙާލަތެއްގައިވެސް، އަނެކުންނާ ރިވެތި ގޮތުގައި މުޢާމަލާތު ކުރުމަށެވެ. އޯގާތެރިކަމާއި ކުލުނާއެކު އަނެކުންނަށް އެހީތެރިވުމަށެވެ.\nމައުލިދުއް ނަބަވީގެ މަތިވެރި ޒިކުރާ އައުކުރާއިރު، އަޅުގަނޑުމެން ކޮންމެ މީހެއްގެ ޢަޒުމަކަށް މިއަދު ހަދަންވީ، މުޖުތަމަޢުގެ ހަމަޖެހުމާއި ޞުލްޙަމަސަލަސްކަން ޤާއިމުކުރުމުގައި، އެމީހެއްގެ ކޮނޑުގައި އެޅިފައިވާ ފަރުދީ ޒިންމާ އަދާކުރުމަށެވެ. އެއީ ތިމާގެ ފަރާތުން މުޖުތަމަޢަށް އެއްވެސް ގެއްލުމެއް ނުދިނުމަށް ޢަޒުމް ކަނޑައަޅައި، އެގޮތުގައި ދެމިހުރުމެވެ. އިސްލާމްދީން ގެނެސްދިން އޯގާތެރިކަމާއި މަޑުމައިތިރިކަމާއި ރިވެތި ބަސްމަގަކީ، އަނެކުންނާ މުޢާމަލާތު ކުރުމުގައި އަބަދުވެސް ތަބާވާނެ އުޞޫލުތައް ކަމުގައި ކަނޑައަޅައި، އެގޮތަށް މަސައްކަތް ކުރުމެވެ. އަނެކުންނަށް މަޢާފުކުރުމާއި އެހީތެރިވުމާއި، ހެޔޮ ފޯރުވުމުގައި ދެމިހުރެވޭތޯ ގަދައަޅައި މަސައްކަތް ކުރުމެވެ.\nއަޅުގަނޑުމެންނަކީ، އިސްލާމްދީނުގެ ޞައްޙަ ޢަޤީދާގައި ސާބިތުވެ ތިބެ، މި އުންމަތުގެ މާތް ނަބިއްޔާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَ ދެއްކެވި ނަމޫނާއިން ދެދުނިޔޭގެ ބާއްޖަވެރިކަމަށް މަސައްކަތް ކުރާ ބަޔަކު ކަމުގައި ލެއްވުން އެދި اللهُ سُبْحَانَهُ وَتَعَالَىގެ ޙަޟްރަތުގައި ދުޢާ ދަންނަވަމެވެ. ދިވެހިރާއްޖެއަށާއި މުޅި އިސްލާމީ އުންމަތަށް، ތަނަވަސްކަމާއި ފުރިހަމަ ޞިއްޙަތާއި ތިޔާގިކަން މިންވަރު ކުރައްވައި، އަމާން ޞުލްޙަވެރި ކުރިމަގެއް މިންވަރުކުރައްވާށިއެވެ! އާމީން.


Ilham hoadhan aanmun ge ehee ah edhijje\nދަނގެތީ ދާއިރާގެ މެންބަރު އިލްހާމް އަހުމަދު: އޭނާ ހޯދަން ފުލުހުން ވަނީ އާންމުންގެ އެހީއަށް އެދިފަ-- ފޮޓޯ: އަހުމަދު ޝުރާއު | އަވަސް\nރައްޔިތުންގެ މަޖިލީހުގެ ދަނގެތީ ދާއިރާގެ މެންބަރު އިލްހާމް އަހުމަދު ހޯދަން އިއުލާން ކުރުމަށްފަހު އޭނާ ހޯދުމުގައި ފުލުހުން އާންމުންގެ އެހީއަށް އެދިއްޖެ އެވެ. އަމިއްލައަށް އަރުވާލެއްވިގެން ތައިލެންޑާއި ލާއޯސްގައި އުޅުއްވުމަށް ފަހު ރާއްޖެ ވަޑައިގެންނެވި އިލްހާމް ހޯދަން އިއުލާން ކުރީ މިދިއަ ހުކުރު ދުވަހު ހަވީރު އެވެ.\nފުލުހުން ބުނެފައިވާ ގޮތުގައި އިލްހާމް ހޯދަނީ އެ އިދާރާގެ އިކޮނޮމިކް ކްރައިމް ޑިޕާޓްމަންޓުން ބަލާ ތަހުގީގެއް ކުރާ މައްސަލައަކާ ގުޅިގެނެވެ. އެއީ ކޮން މައްސަލައެއް ކަމެއް މިހާތަނަކަށް ނުބުނެ އެވެ. ހުކުރު ދުވަހު އެހެން ބުނުމަށް ފަހު މިއަދު ބުނެފައި ވަނީ އޭނާއާ ގުޅޭ އެއްވެސް މަޢުލޫމާތެއް ލިބިފައިވާނަމަ ހިއްސާ ކުރުމަށް އެދޭ ކަމަށެވެ.\nއިލްހާމް ހޯދަން ދެވަނަ ފަހަރަށް އިއުލާން ކުރި އިރު ރާއްޖެއިން ބޭރުގައި އުޅުއްވުމަށްފަހު އޭނާއާއެކު ރާއްޖެ ވަޑައިގެންނެވި ރައްޔިތުންގެ މަޖިލީހުގެ މައްޗަންގޯޅީ ދެކުނު ދާއިރާގެ މެންބަރު އަބްދުﷲ ސިނާންވެސް ހޯދަން ވެސް އިއުލާން ކުރި އެވެ. ނަމަވެސް އިއުލާން ކުރިތާ ގަޑިއެއްހާއިރުގެ ތެރޭގައި ސިނާން ވަނީ އަމިއްލަފުޅަށް ފުލުހަށް ހާޒިރުވެ ވަޑައިގެންފަ އެވެ. މިހާރު ސީނާން ހުންނެވީ ސަރުކާރުގެ ތަހުގީގު ޖަލު، ދޫނިދޫގެ ބަންދުގަ އެވެ.\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރުގެ މައްސަލައިގެ ގަރާރުގައި ސޮއި ކުރެއްވުމަށް ފަހު ރާއްޖެއިން ބޭރަށް ވަޑައިގެންނެވުމަށްފަހު އެނބުރި މާލެ ވަޑައިގެންނެވީ 1 ފެބުރުއަރީގެ އަމުރަށް ފަހު އެވެ. އޭނާ ރާއްޖެ ވަޑައިގެންނެވުމާއެކު އެއާޕޯޓުން ހައްޔަރު ކުރި އެވެ. ނަމަވެސް މުއްދަތުގެ މަޖިލީހަށް ހާޒިރު ކުރުމުން ކްރިމިނަލް ކޯޓުން އެނާ މިނިވަން ކުރީ އެވެ. -- މިހާރު ހައްޔަރުގައި ހުންނެވި ސިނާން ވެސް އެނާއާއެކު އެ ދުވަހު އެއާޕޯޓުން ހައްޔަރު ކުރި އެވެ.\nއިލްހާމް އަހުމަދު 1 ފެބުރުއަރީގެ އަމުރު ރައްޔިތުންގެ މަޖިލިސް + ކުއްލި ނުރައްކަލުގެ ހާލަތު އިދިކޮޅު ފަރާތްތައް\nލަފާއެއް ނުނެރޭތީވެސް ވޯޓުގެ ސައްހަކަން ގެއްލޭ: އިދިކޮޅު


Dho?! Kurinbee zuvaanun hurihaa geyakah vadhe boa koshaidheefi\nކުރިނބީ ޒުވާނުން ހުރިހާ ގެޔަކަށް ވަދެ ދަރިވަރުންގެ ބޯކޮށައިދީފި\nކުރިނބީގެ ހަތަރު ފަސް ޒުވާނަކު މިއަދު ފެންނަނީ ޓްރިމަރާއި ބޯކޮށާ ކަތުރު ހިފައިގެން ގޭގެއަށް ދާތީ އެވެ. މީހުން ދިރިއުޅޭ ހުރިހާ ގެއަކަށް މި ޒުވާނުންތައް އެބަ ވަދެ އެވެ. ކޮންމެ ގެއަކަށް ގޮސްފައި ވެސް ހޯދަނީ އެގެއެއްގައި އުޅޭ ސްކޫލަށްދާ އުމުރުގެ ފިރިހެން ކުދިންނެވެ.\nމި ޒުވާނުން މިކުރާ ކަމެއް ބެލި އިރު އެ ކަމަކީ ބޯ ކޮށުމެވެ. ދިރާސީ އާ އަހަރަށް، އާދިއްތަ ދުވަހު ސްކޫލްތައް ހުޅުވޭތީ ސްކޫލަށް ދާން ކުދިން ތައްޔާރުކޮށްދެނީ އެވެ. ސްކޫލް ޗުއްޓީގައި ދިގުވެފައި ހުރި އިސްތަށިގަނޑުތައް ސްކޫލް ގަވައިދަށް ކުރުކޮށްލަނީ އެވެ.\nއަމިއްލަ އިސްނެގުމަށް، ހިލޭ ސާބަހަށް ކޮށްދޭ މި މަސައްކަތުގައި މި އުޅެނީ ހުނަރުވެރި ޒުވާނުންކޮޅެކެވެ. މި މީހުން ތިބީ ކިތަންމެ ގިނަ ކުދިންނެއްގެ ބޯ ކޮށަށް ޖެހުނަސް އުފަލުން އެކަން ކޮށްދޭށެވެ.\nކުރިނބީ ޒުވާނުންތަކެއް މިއަދު ގޭގެއަށް ގޮސް ކުދިންގެ ބޯ ކޮށައިދެނީ. -- ފޮޓޯ: އަލީ ވިސާމް\n"ގޭގެއަށް ދާން ޖެހޭނީ ކެމްޕޭނު ކަހަލަ ކަންތައްތަކަކު ނޫން ހަމައެކަނި،. ރޭގަ އެހެންވެ އަހަރުމެން ވިސްނީ ހިނގާށޭ އިޖުތިމާއީ ކަމެއް ކޮށްދޭން. މި ރަށުގައި ސެލޫނެއް ވެސް ނުހުންނާތީ ހިތަށް އެރީ ބޯކޮށައިދޭނީއޭ ސްކޫލްތައް ވެސް ފެށެނީ އޭ. ގާތްގަނޑަކަށް 130 ކުދިން ސްކޫލްގައި އުޅޭނެ ޖުމްލަ. އަބަދުވެސް ބެލެނިވެރިންނަށް އެންމެ އުނދަގޫވާ އެއް ކަމަކީ ކުދިންގެ ބޯ ކޮށުން. އެހެންވެ ފެށި ކަމެއް މިއީ،" ބޯ ކޮށުމުގައި މިއަދު ހަރަކާތްތެރިވި ޒުވާނަކު "ދޯ" އަށް ކިޔައިދިނެވެ.\nމި ޒުވާނުން އެމީހުންގެ މަސައްކަތް ފެށީ ހެނދުނު ނުވައެއް ޖެހިއިރު އެވެ. މެންދުރު ބާރަ ޖެހިއިރު ގާތްގަނޑަކަށް ހުރިހާ ގެއަކަށް ވަދެ، ބޯ ކޮށަން ބޭނުންވެފަ ތިބި ހުރިހާ ކުދިންގެ ބޯ ކޮށައިދީފި އެވެ.\n"ވިއްސަށްވުރެ ގިނަ ކުދިންގެ ބޯ ކޮށިން މިއަދު. ބައެއް ކުދިން ތިބީ ސްކޫލް ފެށެން ކައިރީވިމަ ބޯ ކޮށައިގެން. އަޅުގަނޑުމެން ދިޔައީ ޓްރިމަރާއި ގޮނޑި ވެސް ހިފައިގެން. ޖަޒީރާ ގޮތަށް ގާޑިޔަލަކަށް އެއްޗެހި އަޅައިގެން. ކޮންމެ ގެއަކަށް ގޮސްފައި ބޯ ކޮށަން ބޭނުން ކުއްޖަކު ހުރިއްޔާ ކޮށައިދެނީ"\nބޯކޮށަން ހާއްސަ ސެލޫނެއް ކުރިނބީގައި ނުހުންނާތީ ބޯކޮށުން ވެފައި އޮންނަނީ އުނދަގޫ ކަމަކަށެވެ. ބޯކޮށަން އެނގޭ މީހަކު ކައިރިއަށް ގޮސް ބުނެ ކިޔައިގެން ބޯކޮށުން އޮންނަނީ ބެލެނިވެރިންނަށް އުނދަގޫ ކަމަކަށް ވެފަ އެވެ. ނަމަވެސް މި ޒުވާނުން މިކޮށްދެނީ ބެލެނިވެރިންނަށް ވަރަށް ބޮޑު ފަސޭހަ އެކެވެ.\n"މިގޮތަށް ބޯކޮށައިދިން ފުރަތަމަ ފަހަރު މިއީ ގޭގެއަށް ގޮސް. އެކަމަކު ކުރިން ވެސް އަތިރިމަތީ ނުވަތަ ގޭގޭގަ ކޮށައިދެން ރައްޓެހިން، ނޫނީ ހަމަ މީހުން ބުނީމަ. އެކަމަކު މިއަދު އަޅުގަނޑުމެން ގަބޫލުކުރަނީ އަޅުގަނޑުމެންނަށް ނަމޫނާ ދެއްކިއްޖެ ކަމަށް."


Vazeefaain kandaeh nulaa, adhives nikunnaanee vesheege himaayathugai: Iqbal - One Online\nއިގުބާލު ފަތުރުވެރިޔަކާއެކު-- ފޮޓޯ: އިގުބާލު\nވަޒީފާއިން ކަނޑައެއް ނުލާ، އަދިވެސް ނިކުންނާނީ ވެށީގެ ހިމާޔަތުގައި: އިގުބާލު\nފަތުރުވެރިން ގޮވައިގެން ރާއްޖޭގެ ގުދުރަތީ ރީތިކަން ބަލަން ދާތާ 13 އަހަރު ވެއްޖެ އެވެ. ކޮންމެ ދުވަހަކުވެސް ޕްލާސްޓިކް ކޮތަޅާއި އެނޫންވެސް ކުނި ބުނި ނަގަ އެވެ.\nއއ. ހިމަންދު އަށް އުފަން އިގުބާލު ބިލާލް އެންމެ ކުރާ ހިތްވާ ކަމަކީވެސް އެއީ އެވެ. އިގުބާލު ބުނީ ވެށި ހިމާޔަތް ކުރުމަށް ކުރެވެން އޮތް ކަމެއް އަބަދުވެސް ކުރާނެ ކަމަށެވެ.\nއާދައިގެ މަތީން މިދިޔަ ބުރާސްފަތި ދުވަހުވެސް އިގުބާލު ދިޔައީ ފަތުރުވެރިންތަކެއް ގޮވައިގެން ފީނާށެވެ. ކުންޏާއެކު ޕްލާސްޓިކް ކޮތަޅު އެ ދުވަހުވެސް ނެގި އެވެ. އެކަމަކު އެހެންދުވަހާ ތަފާތުކޮށް އެ ދުވަހު އެ ކުނިތައް ހިފައިގެން ގޮސް އޭނާ ބެހެެއްޓީ މިދިޔަ އަހަރުގެ ނޮވެމްބަރު މަހުން ފެށިގެން އޭނާ މަސައްކަތް ކުރަމުން އަންނަ ރ. އަތޮޅު އެމަރެލްޑް މޯލްޑިވްސް ރިސޯޓުގެ ރިސެޕްޝަންގަ އެވެ.\nރިސޯޓު ދޯނީގައި ކަނޑަށް އުކާލުމަށަ ތައްޔާރުކޮށްފައި ހުރި ކުނިތައް--- ފޮޓޯ: އިގުބާލު\nއިގުބާލު "ވަން" އަށް މިއަދު ބުނީ އެގޮތަށް އޭނާ ކަންތައް ކުރީ ތަކުރާރުކޮށް އެތައް ފަހަރަކު މޫދަށް ކުނި ނޭޅުމަށް ރިސޯޓުގެ އެކި ފަންތީގެ އެކި ލެވެލްތަކުގެ މީހުންނާ ވާހަކަ ދައްކައިގެންވެސް އެކަމަށް ހައްލެއް ނުލިބުމުން ކަމަށެެވެ. އަދި ރިސެޕްޝަނުގައި އެތަކެތި ބެހެއްޓި އިރުވެސް އޭނާ އާ މެދު ފިޔަވަޅު އަޅާނެ ކަން އެނގޭ ކަމަށާއި އެކަމާ ފަރުވާލެއް ނުބަހައްޓާ ކަމަށް އޭނާ ބުންޏެވެ.\n"އަޅުގަނޑު މިތާނގަ މަސައްކަތް ކުރަނީ ތާޑު ޕާޓީ މުވައްޒަފެއް ގޮތަށް. މާނަޔަކީ އަޅުގަނޑު މަސައްކަތް ކުރަނީ އެހެން ކުންފުންޏެއްގަ އޭ. ދެން ރިސޯޓުގަ މި މަސައްކަތް ކުރަނީ ކޮންޓްރެކްޓް އުސޫލުން. އެމީހުން ބަދުނާމު ކޮށްފަ ވާހަކަ ދެއްކި ކަމަށް އެމީހުން ބުނަނީ. އެކަމަކު އަޅުގަނޑު ކިޔައިދިނީ ހަގީގަތް. ވަކި ޒާތީ ކަމެއް އޮވެގެން ނޫނީ ރިސޯޓު ބަދުނާމު ކުރާން ކުރިކަމެއް ނޫން. އަޅުގަނޑު ވަޒީފާ އަކުން ވަތްކެއް ނުވޭ. ކަނޑައެއް ނުލާ. ރިސޯޓުން ހަމަ އެކަނި ފޮނުވާލީ." އޭނާ ބުންޏެވެ.\nއިގުބާލު ބުނީ ރިސެޕްޝަނުގައި ކުނިތައް ބެހެއްޓުމުން އެކަމާ ހިތްހަމަ ނުޖެހިގެން އެ ރިސޯޓުން ފައިބައިގެން ދިއުމަށް އޭނާއަށް އެންގި ކަމަށެވެ. އެކަމާ ދެކޮޅު ހަދަންވެސް ބޭނުން ނުވި ކަމަށާއި ނަމަވެސް ކުނި ކަނޑަށް ނާޅަން އެދުނު އެދުން އެމީހުން ފުއްދަ ދޭނެ ކަމުގެ ޔަގީން ކަން ދިން ކަމަށް ބުންޏެވެ.\nކޮންމެ ދުވަހަކުވެސް ޑައިވް ޕޮއިންޓްތަކުން ފެންނަމުން ދިޔަ ކުނިބުނި ދަނީ އިތުރުވަމުން ކަމަށާއި އެ ރިސޯޓް ކައިރީގައި ހުރި ހުރިހާ ޑައިވް ޕޮއިންޓްތަކަކުން ކަހަލަ ގޮތަކަށް, ފުޑް ވޭސްޓާ އެކު އުކާލާ ފެހި ކުލައިގެ ބޮޑެތި ޑަސްބިން ކޮތަޅުތައް ފެންނަމުންދާ ކަމަށް ބުންޏެވެ. އަދި އެކަމާ ހެދި ކެތްތެރިކަން ކޮޅުންލައި ފަތުރުވެރިން ކުރިމަތީގައި ލަދުގަންނަން ޖެހިފައިވާ ކަމަށް އިގުބާލު ބުންޏެވެ. މި ކަމުގެ ސަބަބުން މި ރީތި ރާއްޖޭގެ ނަން ފަތުރުވެރީންގެ ކުރިމަތީގައި ކިލަނބުވެފައިވާ ކަމަށް އޭނާ ބުންޏެވެ.\nމިގޮތަށް އަމަލު ކުރީ ހެއްކާއެކު ރިސޯޓުގެ ބޮޑެތި ބޭފުޅުންނާ ހަމަޔަށް މައްސަލަ ގެންދިޔުމަށް ކަމަށާއި އީޕީއޭ އަށް މައްސަލަވެސް ހުށަހަޅާފައިވާ ކަމަށް އޭނާ ބުންޏެވެ.\nކަަނޑުގެ ދިރުންތައް ރައްކާތެރި ކުރުމަކީ އެންމެންގެވެސް ޒިންމާއެއް ކަމަށާއި ކުރިއަށް އޮތްތާނގައިވެސް މަސައްކަތް ކުރާނީ ވެށީ ހިމާޔަތަށް ކަމަށް އިގުބާލު ބުންޏެވެ.\nގުޅޭ ޓެގު އއ ހިމަންދޫ ރާއްޖޭގެ ރިސޯޓުތައް ތިމާވެށި ކަނޑުއަޑީގެ މުއްސަނދިކަން ޑައިވިން މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ ފަރު\nޗެމްޕިއަންސް ލީގު: އިނގިރޭސިންނާއި ސްޕެއިން ހަނގުރާމައަކަށް!\nއުރީދޫ މަސް ރޭހުގެ ތާރީހު ބަދަލުކޮށްލި ސްޓެލްކޯ ކަނބަލުން: ތިބީ ދޫދޭކަށް ނޫން، މިފަހަރު ހަމަ ތައްޓަށް!\nއެއް އިރެއްގައި މަގުމަތީގައި ދަރިފުޅު ގޮވައިގެން ދިރިއުޅެމުން އައި އެކަނިވެރި މައެއް، މިހާރު މިލިއަނަރެއް


Asaasee Beysthah Medhunukendi Liben Nuhunna Pharmacy Thakah Fiyavalhu Alhanee އަސާސީ ބޭސް ތައް މެދު ނުކެނޑި ލިބެން ނުހުންނަ ފާމަސީތަކަށް ފިޔަވަޅު އަޅަނީ – Huvadhoo News Asaasee Beysthah Medhunukendi Liben Nuhunna Pharmacy Thakah Fiyavalhu Alhanee Huvadhoo News\nއަސާސީ ބޭސް ތައް މެދު ނުކެނޑި ލިބެން ނުހުންނަ ފާމަސީތަކަށް ފިޔަވަޅު އަޅަނީ\nފާމަސީތަކުގައި އަސާސީ ބޭސް މެދު ނުކެނޑި ލިބޭނެ އިންތިޒާމު ހަމަޖެއްސުމަށް ހެލްތު މިނިސްޓްރީން އިލްތިމާސް ކޮށްފިއެވެ.\nހެލްތު މިނިސްޓްރީން އިއްޔެ ކޮށްފައިވާ އިއުލާނެއްގައި ބުނެފައިވާގޮތުން ފާމަސީ ގައި ހުންނަން ޖެހޭ އަސާސީ ބޭސް ލިސްޓަކީ އަބަދުވެސް މެދު ނުކެނޑި މީހުންނަށް ބޭނުންވާ ކޮންމެ ވަގުތެއްގައި ފަސޭހަ ކަމާ އެކު ފާމަސީ ތަކުގައި ކޮންމެހެން ލިބެން ހުންނަން ޖެހޭ ބޭސްތަކެއް ކަމަށެވެ.\nއެހެން ނަމަވެސް ރައްޔިތުންނަށް އަސާސީ ބޭސްތައް ނުލިބި، އެންމެ އެކަށޭނަ ގޮތުގައި ފަރުވާ ނުލިބޭ ހާލަތު މަދުން ނަމަވެސް ކުރިމަތިވާތީ، އާންމުންގެ ޝަކުވާ ހެލްތް މިނިސްޓްރީއަށް ލިބެމުންދާ ކަމަށް އެ މިނިސްޓްރީން ބުނެއެވެ.\nއެހެން ކަމުން އަސާސީ ބޭސް މެދު ނުކެނޑި ރައްޔިތުންނަށް ފޯރުކޮށްދިނުމަށް ފާމަސީތަކަށް އިލްތިމާސް ކުރާ ކަމަށް މިނިސްޓްރީން ބުނެއެވެ.\nއަދި ލިސްޓްގައި ހިމެނޭ ބޭހުގެ އިތުރުން އެޕްރޫވްޑް ޑްރަގް ލިސްޓްގައި ހިމެނޭ ޕްރިސްކްރިޕްޝަން އޮންލީ މެޑިސިން (ޕީއޯއެމް) އަދި އޯވާ ދި ކައުންޓާ މެޑިސިން (އޯޓީސީ) ފާމަސީތަކުގައި ބެހެއްޓުމުގެ ފުރުސަތު އޮތް ކަމަށް ވެސް މިނިސްޓްރީން ބުނެއެވެ.\nމިނިސްތްރީން ބުނީ އަސާސީ ބޭސް ފާމަސީ ތަކުގައި ލިބެން ހުންނަ މިންވަރު ދެނެގަތުމަށްޓަކައި، ކޮންމެ3މަހަކުން އެއްމަހު ފާމަސީގައި ލިބެން ހުރި އަސާސީ ބޭހުގެ ސްޓޮކް ރިޕޯޓް (ބާކީ ހުރިވަރު އިނގޭ ގޮތަށް) އެމްއެފްޑީއޭއަށް ލިޔުމުން ހުށަހަޅަންވާނެ ކަމަށެވެ.\nމިނިސްޓްރީން ބުނީ ފާމަސީ ތަކުގައި ހީރަސް ކޮށްފައިވާ ލިސްޓްގައިވާ ބޭސްތައް ފާމަސީތަކުގައި ބަހައްޓާފައި ނުވާނަމަ، ބޭހާއި ބެހޭ ގަވާއިދު އަދި ސިއްހީ ހިދުމަތް ދިނުމުގެ ގާނޫނުގެ ދަށުން ފިޔަވަޅު އަޅާނެ ކަމަށެވެ.\nއަދިވެސް ރަޖިސްޓްރީ ނުވެޔޯލަ. ތެދެއްބާ\nދުވާލެއްގެ މައްޗަށް5ހަބަަރު އަރުވާފަ ނޫސްވެރިކަމޯ! .\nނޫސްވެރިކަން ޓޫ މެކްސް\nހާދަމަޖަލޭ ކަލޭމެން. ހުވަދޫ ނޫހަކަސް. ޤާފު ނޫހަކަސް. ކަލޭމެންތީ ނޫސްވެރިކަމޯ ތިކުރަނީ. އާ ނޫހެއް އެބައާދޭ. އިންތިޒާރުކުރޭ. ރަނގަޅަށް ކަލޭމެން ނޫސްވެރިކަން ކުރިޔަ ދޭނެ.


Flight gai indhai positive kan engumun furun lasvejje! | Mihaaru\nމޯލްޑިވިއަންގެ ބޯޓެއް ރަންވޭގައި: ފުރަން އުޅުނު މީހަކު ކޮވިޑް-19 އަށް ޕޮޒިޓިވްވީ ފްލައިޓު ނައްޓާލަން އުޅެނިކޮށް. --ފޮޓޯ/މިހާރު\nފްލައިޓުގައި އިންދައި ޕޮޒިޓިވްކަން އެނގުމުން ފުރުން ލަސްވެއްޖެ!\n29 ޖުލައި 2020 - 13:17 16 comments\nއެޗްއީއޯސީން ބުނި ގޮތުގައި ޓެސްޓް ހެދި އެންމެންގެ ތެރެއިން ދެ މީހަކު ފިޔަވައި އެހެން އެންމެން ނެގެޓިވްކަން އަނގަބަހުން ވަނީ އަންގައިފަ އެވެ. ދެ މީހެއްގެ ނަތީޖާ ލިބުނީ މިއަދު ހެނދުނު ކަމަށާއި ޕޮޒިޓިވްވީ އޭގެ ތެރެއިން އެކަކު ކަމަށް އެތަނުން ބުންޏެވެ.\nއޭނާ ޕޮޒިޓިވްކަން އެނގުމާ އެކު އެންމެން ބާލުވައި ފުރުން ވަނީ ލަސްކޮށްފަ އެވެ. މިކަމުގެ ތަފްސީލެއް އާސަންދަ އިން އަދި ނުދެ އެވެ.\nއެތަނުން ފޮނުވި މެސެޖުގައި ބުނީ އެކަކު ޕޮޒިޓިވްވުމުން އެޗްޕީއޭގެ މިންގަނޑުތަކާ އެއްގޮތަށް ފްލައިޓް ޑިސްއިންފެކްޓް ކުރަމުން އަންނަ ކަމަށެވެ. އޭގެ ފަހުން މިއަދު އެ މީހުން ފުރުވާނެ ކަމަށް ވެސް އާސަންދަ އިން ބުންޏެވެ.\nއާސަންދަ އިން ބޭހަށް ފޮނުވާ އެންމެން ޓެސްޓް ކުރަނީ ފުރުމުގެ ދެ ދުވަސް ކުރިންނެވެ. އެ މީހުން ފްލައިޓަށް އަރުވަނީ ނަތީޖާ ނެގެޓިވްކަން ކަށަވަރުކުރުމަށް ފަހު އެވެ. އެކަމަކު، އާސަންދަ އިން ބޭހަށް އިންޑިއާ އަށް ދިޔަ ފަހުން ވެސް އެކަކު ޕޮޒިޓިވްވެފައިވެ އެވެ.\nރާއްޖެ އިން ކޮވިޑް-19 އަށް ޕޮޒިޓިވްވާ މީހުންގެ އަދަދު ދަނީ އިތުރުވަމުންނެވެ. އިއްޔެ އެކަނި 137 މީހުން ޕޮޒިޓިވްވި އިރު އޭގެތެރޭގައި 92 ދިވެހިން ހިމެނެ އެވެ. މިހާތަނަށް މި ބަލި 2500 އަށް ވުރެން ގިނަ މީހުންނަށް ޖެހިފައިވާ އިރު 15 މީހުން ވަނީ މަރުވެފަ އެވެ.\nއިތުރު ލިޔުންތައް ރާއްޖެ-އިންޑިއާ އާސަންދަ ވެލާނާ އިންޓަނޭޝަނަލް އެއާޕޯޓް


ސަޕޯޓިންގ ކޯ އެލަވަންސް: -/700 (މަހަކު)\n1- ފައިސާ ފިޔަވައި އޮފީހަށް ލިބޭ ތަކެތި ބަލައިގަތުމާއި އޮފީހުން ޙަވާލުކުރަންޖެހޭ ތަކެތި ޙަވާލުކުރުން\n2- އެކި ބޭނުންތަކުގައި އޮފީހަށް އަންނަ ކަސްޓަމަރުންނަށް ޚިދުމަތް ފޯރުކޮށްދިނުމާއި އިދާރީ ސެކްޝަނަށް އަންނަ ފޯނު ކޯލުތަކަށް ޖަވާބު ދިނުން\n3- އޮފީހުން ފޮނުވޭ ލިޔެކިޔުންތަކާއި، އަންނަ ލިޔެކިޔުންތައް މާސްޓަރ ފައިލްގައި ފައިލްކޮށް ބެލެހެއްޓުން\n4- އޮފީހަށް ލިބޭ ލިޔެކިޔުން (ސިޓީ/ފެކްސް) ބަލައިގަނެ، އީ-ގަވަރމަންޓް ނިޒާމްގެ ތެރެއިން ކަމާބެހޭ ވެރިޔަކަށް ފޮނުވުން\n5- އީ-ގަވަރމަންޓް ނިޒާމް ހިންގުމަށް ބޭނުންވާ އެޑްމިނިސްޓްރޭޓިވް ސަޕޯޓް ދިނުން\n6- އޮފީހުގެ ޑިސްޕެޗް ކުރެވޭ ސިޓީތަކުގެ ރިކޯޑް ބެލެހެއްޓުން\n7- ސެކްޝަނަށް އަންނަ ލިޔެކިޔުންތަކަށް ޖަވާބު ތައްޔާރުކޮށް ފޮނުވުން\n8- އޮފީހުގެ ސްޓޮކް ބެލެހެއްޓުން\n9- ސީނިއަރ ސްޓާފް ބައްދަލުވުމާއި ކޯޕަރޭޓް ސެކްޝަންގެ ބައްދަލުވުންތައް އިންތިޒާމުކުރުން\n10- އޮތޯރިޓީގެ މީޓިންގ/ޓްރޭނިންގ ރޫމް ބެލެހެއްޓުން\n11- އަލަށް ވަޒީފާއަށް ނުކުންނަ ފަރާތްތަކަށް ބޭނުންވާ ޖާގައާއި، ގޮނޑި، މޭޒު އަދި ކޮމްޕިއުޓަރާއި ޓެލެފޯން ކަމާބެހޭ ސެކްޝަންތައް މެދުވެރިކޮށް ހޯދުން\n12- ވަކި ސެކްޝަނަކާއި ޙަވާލުކުރެވިފައިނެތް އިދާރީ އެންމެހާ ކަންތައްތައް ކުރުމާއި، ބެލެހެއްޓުން\n13- ސެކްޝަންގެ މުވައްޒަފަކު ސަލާމުގައި ނުވަތަ ޗުއްޓީގައި ހުރުމުގެ މަސައްކަތަށް ދަތިވާނަމަ، އެމުވައްޒަފަކު ކުރާ މަސައްކަތްތަކުގެ ތެރެއިން ވަކި ގަޑިއަކަށް ނިންމަން ޙަވާލުކުރާ މަސައްކަތްތައް ކުރުން\n14- މީގެ އިތުރުން ސެކްޝަނުން ހަވާލުކުރާ ވަޒީފާގެ ދާއިރާއާއި ގުޅުންހުރި މަސައްކަތްތައްކުރުން\n1- ސާނަވީ ނުވަތަ އެ އާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން ’ޑީ’ ގްރޭޑް ލިބިފައި ވުމާއެކު، އޭގެ އިތުރުން ’ސެކަންޑަރީ ސްކޫލް’ ނުވަތަ ’ހަޔަރ ސެކަންޑަރީ ސްކޫލް’ ސެޓްފިކެޓް އިމްތިޙާނުގައި ’ދިވެހި’ މި މާއްދާއިން ދަށްވެގެން ’ސީ’ ގްރޭޑް ލިބިފައިވުމާއެކު، ބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، ޕަބްލިކް އެޑްމިނިސްޓްރޭޝަން، ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n2- ’މަތީ ސާނަވީ’ ނުވަތަ އެ އާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން ’އީ’ ގްރޭޑް ލިބިފައި ވުމާއެކު އޭގެ އިތުރުން ’ސެކެންޑަރީ ސްކޫލް’ ނުވަތަ ’ހަޔަރ ސެކަންޑަރީ ސްކޫލް’ ސެޓްފިކެޓް އިމްތިޙާނުގައި ’ދިވެހި’ މި މާއްދާއިން ދަށްވެގެން ’ސީ’ ގްރޭޑް ލިބިފައިވުން.\n3- ބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، ޕަބްލިކް އެޑްމިނިސްޓްރޭޝަން، ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކޮށްފައިވުން.\nފުރިހަމަ ކުރައްވާފައިވާ ވަޒީފާއަށް އެދޭ ފޯމް، މިފޯމް ސިވިލް ސަރވިސްގެ ވެބްސައިޓް، އަދި މިއޮތޯރިޓީގެ ވެބްސައިޓުން www.surveyofmaldives.gov.mv އާއި މިއޮތޯރިޓީގެ ކައުންޓަރުން، އަދި ސިވިލް ސަރވިސް ކޮމިޝަންގެ ވެބްސައިޓުން ލިބެންހުންނާނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 މޭ 26 ވާ އާދީއްތަ ދުވަހުގެ 12:00 ގެ ކުރިން، މޯލްޑިވްސް ލޭންޑް އެންޑް ސަރވޭ އޮތޯރިޓީ (އަމީނީމަގު،މާލެ) ގެ ކައުންޓަރަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައިގަނެވޭނެއެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 މޭ 27 އާއި 2019 ޖޫން 20 އާއި ދެމެދު، މޯލްޑިވްސް ލޭންޑް އެންޑް ސަރވޭ އޮތޯރިޓީ (އަމީނީމަގު، މާފަންނު / މާލެ) ގައެވެ.


"Befikre"ge shooting ah Ranveer Paris ah\n"ބޭފިކްރޭ"ގެ ޝޫޓިން އަށް ރަންވީރު ޕެރިހަށް\nމަޝްހޫރު ފިލްމު ޕްރޮޑިއުސަރު / ޑައިރެކްޓަރު އަދި އިންޑިއާގެ އެންމެ ބޮޑު ފިލްމު އުފައްދާ ކުންފުނީގެ ވެރިޔާ އަދިތްޔަ ޗޯޕްޅާ، ހަތް އަހަރު ފަހުން ޑައިރެކްޓްކުރާ ފިލްމު "ބޭފިކްރޭ" ގެ ޝޫޓިން އަށް ފިލްމުގެ ބަތަލު ރަންވީރު ސިންގް ޕެރިހަށް ހިނގައްޖެ އެވެ.\nރަންވީރާއެކު ބަތަލާގެ ރޯލުން ވާނީ ކަޕޫރު ފެނިގެންދާ މި ފިލްމުގެ ޝޫޓިން ފަށާނެ ދުވަހެއް އަދި ނުބުނެ އެވެ. އަދި ރަންވީރާއި ވާނީ މިފިލްމުގައި ފެނިގެންދާނީ ކޮން ކަހަލަ ރޯލަކުންކަން އަދި މިހާތަނަށް ހާމަކޮށްފަ އެއް ވެސް ނުވެ އެވެ. ނަމަވެސް ލޯބީގެ ވާހަކައެއްގެ މައްޗަށް އުފައްދާ މިފިލްމުގެ ހުރިހާ މަންޒަރެއް ވެސް ނެގުމަށް ހަމަޖެހިފައިވަނީ ޕެރިހުގަ އެވެ.\n"ބޭފިކްރޭ" އަދިތްޔަ އިއުލާންކޮށްފައިވަނީ އޭނާގެ ބައްޕަ ޔާޝް ޗޯޕްޅާގެ 83 ވަނަ އުފަންދުވަހު އެވެ. މި ފިލްމު އުފައްދަން ނިންމާފައިވާކަން ހާމަކުރަމުން އަދިތްޔަ އޭނާ ފޭސްބުކް ޕޭޖްގައި ވަނީ މި ފިލްމަކީ އޭނާ މިހާތަނަށް އުފައްދާ އެންމެ ރިސްކް ބޮޑު އަދި އެންމެ ޒުވާން ފިލްމު ކަމަށް ބުނެފަ އެވެ.\nމިފިލްމުގެ ލީޑް ތަރިންނަކީ ކޮން ބައެއް ކަމާއި އަދި ފިލްމު ރިލީޒްކުރާ ދުވަސް ވެސް އާންމުކޮށްފައިވަނީ ޔާޝް ރާޖްގެ ފަރާތުން އާންމުކުރި ޓްވީޓެއްގަ އެވެ. "ބޭފިކްރޭ" ރިލީޒް ކުރުމަށް ހަމަޖެހިފައިވަނީ އަންނަ ޑިސެމްބަރު މަހުގެ ނުވަ ވަނަ ދުވަހު އެވެ.\nއެންމެފަހުން އަދިތްޔަ ޑައިރެކްޓްކޮށްފައިވަނީ 2007 ވަނަ އަހަރު ނިކުތް ސުޕަސްޓާ ޝާހްރުކް ޚާން އާއި އަނުޝްކާ ޝަރްމާ ލީޑްރޯލުން ފެނިގެން ގޮސްފައިވާ "ރަބްނޭ ބަނާދީ ޖޯޑީ" އެވެ. "ބޭފިކްރޭ" އަކީ ސުޕަސްޓާރެއް ނުހިމަނާ އަދިތްޔަ ޑައިރެކްޓްކުރާ ފުރަތަމަ ފިލްމެވެ.


Gehlifaivaa MH370 Ah Goeh Neygey Baru Ehcheh Eruvi - Vaguthu\nމީގެ ފަސް އަހަރު ކުރިން ގެއްލުނު މެލޭޝިއަން އެއާލައިންގެ ފްލައިޓް އެމްއެޗް 370 ގެއްލުނު ދަތުރަށް ފުރުމުގެ ކުރިން އެ ފްލައިޓަށް ގޮތް ނޭނގޭ އާދަޔާއި ހިލާފު އެއްޗެއް އެރުވި ކަމަށް އެމްއެޗް 370 ގެއްލުނު ހާދިސާގެ ތަޙްޤީޤާއި ގުޅޭ މައުލޫމާތު އެނގޭ މީހަކު ބުނެފިއެވެ.\nއެމްއެޗް 370 ގެއްލުނު ހާދިސާ ތަޙްޤީޤު ކުރުމުގައި ހަރަކާތްތެރިވާ ފްރާންސްގެ ތަޙްޤީޤު ޓީމްގެ މަސައްކަތްތަކުގެ މައުލޫމާތު އެނގޭ މީހަކު މީޑިއާ އަށް މައުލޫމާތު ދެމުން ބުނީ ފްލައިޓަށް ގޮތް ނޭނގޭ 89 ކިލޯގެ އެއްޗެއް އަރުވާފައިވާ ކަން މިހާރު ފްރާންސް ފުލުހުންނަށް ކަށަވަރު ކުރެވިފައިވާ ކަމަށެވެ.\n"ވަރަށް އާދަޔާއި ހިލާފު އެއްޗެއް ފްލައިޓެއް އަރުވާފައިވާކަން ފްލައިޓަށް އެރުވި އެއްޗެހީގެ ލިސްޓުން އެބަފެނޭ. ކޮންއެއްޗެއް ކަން އެނގެން ނެތް އެއެއްޗެއްގެ ބަރުދަނުގައި 89 ކިލޯ ހުރި." މައުލޫމާތު ދިން ފަރާތުން ބުންޏެވެ.\nފްރާންސް ފުލުހުންނަށް މިހާތަނަށް ލިބިފައިވާ މައުލޫމާތައް ބެލުމަށް ފަހު ފްރާންސް ފުލުހުން ގަބޫލު ކުރާ ގޮތުގައި ފްލައިޓްގެ ފުރިހަމަ ކޮންޓްރޯލް ކެޕްޓަން ޒަހާރީ އަހްމަދު ޝާހްގެ އަތުގައި އޮތެވެ. ފްލައިޓް ވައްޓާލާފައި ވަނީ އޭނާ ގަސްދުގައި ކަމަށް ލަފާ ކުރެވެއެވެ. އެއީ އޭނާ އަކީ އެފަދަ ކަމެއް ކޮށްފާނެ މީހެއް ކަމަށް އޭނާގެ އާއިލާގެ ކަންތައްތައް ހުރި ގޮތުން ބެލެވޭތީއެވެ.\nފްލައިޓްގެ ކޯޕައިލެޓަކަށް އިން ފާރިގް އަހްމަދަކީ އެފަދަ ބޮޑު ކަމެއް ކޮށްފާނެ ފަދަ ހާލަތެއްގައި ހުރި މީހެއް ކަމަކަށް ތަޙްޤީޤު ކުރާ ފަރާތްތަކަކަށް ގަބޫލެއް ނުކުރެވެއެވެ.\nއެމްއެޗް 370 ގެއްލުނު ހާދިސާ އަށް ފަސް އަހަރު ވެގެން ދިޔައިރު ވެސް ފްލައިޓަށް ވީގޮތެއް ނޭނގެއެވެ. އަދި ތަޙްޤީޤު ތަކުން ވެސް މިހާތަނަށް މާބޮޑު ކުރިއެރުމެއް ނުލިބެއެވެ.\nޖުލައި 18, 2019 10:38\nއެމެރިކާގެ އާއްމުންނަށް ނޭރޭ ރަށުގައިވާނެ. އެއީ އޭލިއަނުންގެ ދުއްވާ އެތި ވެއްޓުނު ރަށް.


Gasim Yameen aa eku elhuvvi goas fiyavalhu! | Mihaaru\nރައީސް ޔާމީނާއި ގާސިމް ސަލާމް ކުރައްވަނީ: ޔާމީނާ އެކު ގާސިމް ސިޔާސީ މަސައްކަތް ކުރަން ޖޭޕީން ދެކޮޅު..---މިހާރު ފޮޓޯ\n09 އެޕްރީލް 2019 - 08:13 126 comments\nރައްޔިތުންގެ މަޖިލީހުގެ ރައީސް ގާސިމް އިބްރާހިމް، މާމިގިލީ ދާއިރާ އަށް ކޮންމެ ފަހަރަކު ވެސް އިންތިޚާބު ވެވަޑައިގަންނަވަނީ ބޮޑު އަޣުލަބިއްޔަތަކުންނެވެ. އާ ގާނޫނުއަސާސީގެ ދަށުން 2009 އަދި 2014 ގައި ބޭއްވި އިންތިޚާބުގައި އެ ދާއިރާ އިން 80 ޕަސެންޓަށް ވުރެން މަތިން ވޯޓު ހޯއްދެވި އެވެ. އެހެން ކެންޑިޑޭޓަކަށް ވޯޓުގެ ގޮތުން، އެމަނިކުފާނާ ގާތް ވެސް ނުކުރެވެ އެވެ.\nއުފަން ރަށް، ހިމެނޭ އެ ދާއިރާ އަށް ވެދެއްވާ އެހީތެރިކަމާ ހެދި އެވެ. އެ ގޮނޑި 2014 ގައި 80 ޕަސެންޓު ވޯޓުން ގާސިމް ކާމިޔާބު ކުރެއްވި އިރު، އެމްޑީޕީގެ ކެންޑިޑޭޓަށް ލިބުނީ އެންމެ 16 ޕަސެންޓެވެ.\nއެކަމަކު، މިފަހަރުގެ ނަތީޖާ ތަފާތެވެ؛\nމިދިޔަ ހޮނިހިރުދުވަހު ނެގި ވޯޓުގައި ޖުމްހޫރީ ޕާޓީ (ޖޭޕީ)ގެ ލީޑަރު ގާސިމަށް ގޮނޑި ދިފާއު ކުރެއްވުނީ އެމްޑީޕީގެ ކެންޑިޑޭޓާ ވާދަކުރައްވައި ވަރަށް ހަނި ގޮތަކަށެވެ. ގާސިމަށް ކުރި ލިބިވަޑައިގަތީ އެންމެ 94 ވޯޓުންނެވެ. މިއީ، އެ ދާއިރާގައި އެމަނިކުފާނުގެ މަގްބޫލުކަން ދަށްވެ، އެމްޑީޕީ އަށް ލިބުނު ކުރިއެރުމެއްގެ ގޮތުގައި އެ ޕާޓީން ދެކެ އެވެ.\nގާސިމްގެ ދާއިރާ އިން އެކަންޏެއް ނޫނެވެ؛ ސަރުކާރު ކޯލިޝަންގައި ހިމެނޭ ޖޭޕީ، މި އިންތިޚާބުގައި ވާދަކުރި ގިނަ ދާއިރާތަކުން ވެސް ލިބުނީ އެ މެސެޖެވެ. ރިޔާސީ އިންތިޚާބުތަކުގައި ކާމިޔާބީ އަށް ނަތީޖާ އަނބުރާލާ ޕާޓީގެ ފަޚުރު އޮންނަ، ޖޭޕީން މި އިންތިޚާބުގައި 41 ގޮނޑި އަށް ވާދަކުރި އެވެ. އެކަމަކު އެ ޕާޓީ އަށް ލިބުނީ އެންމެ ފަސް ގޮނޑި އެވެ.\nޖޭޕީ އަށް 2014 ގެ އިންތިޚާބުގައި 15 ގޮނޑި ލިބުނެވެ. ފަހުން، ޖުމްހޫރީ ޕާޓީ އަށް ވަން މެމްބަރުންނާ އެކު މިހާރު ރައްޔިތުންގެ މަޖިލީހުގައި އެ ޕާޓީގެ 22 މެމްބަރުން އެބަ ތިއްބެވި އެވެ. އެ އަދަދު މި އިންތިޚާބުގައި ފަހަކަށް ވެއްޓުމަކީ ޖޭޕީ އަށް ލިބުނު ވަރަށް ބޮޑު ނިކަމެތި ކަމެކެވެ.\nނުފޫޒު ގަދަ ބޭފުޅުންތަކެއް ޖޭޕީގައި ތިއްބެވި ނަމަވެސް ސިޔާސީ ގޮތުން އެ ޕާޓީގެ ބާރުވެރިކަމެއް 19 ވަނަ ރައްޔިތުންގެ މަޖިލީހުގައި ނޯންނާނެ އެވެ.\nޔާމީނާ ގުޅުން: ބޮޑު ނާކާމިޔާބެއް!\nރާއްޖޭގެ ކުރިމަގާއި ސިޔާސީ މަސްރަހު ބައްޓަންވާނީ މި ހޮވުނު 19 ވަނަ ރައްޔިތުންގެ މަޖިލީހުގެ ނިންމުންތަކަށެވެ. އެކަން ސިޔާސީ ގޮތުން ތަޖުރިބާކާރު، ގާސިމަށް މާ ބޮޑަށް ވެސް ސާފުވެވަޑައިގަންނަވަ އެވެ. އެކަމަކު މިހާ ބޮޑު ނާކާމިޔާބީއަކާ އެމަނިކުފާނުގެ ޕާޓީން ކުރިމަތިލާން ޖެހުނީ ކީއްވެ ހެއްޔެވެ؟\nރައްޔިތުންގެ މަޖިލިހުގެ ރިޔާސަތު، މަޖިލިހުގެ ރައީސް ގާސިމް ބަލަހައްޓަވަނީ. -- ފޮޓޯ: މަޖިލިސް\nގާސިމް ދެކެވަޑައިގަންނަވާ ގޮތުގައި ސަބަބަކީ، "ވާރޭ އޮއްސާހެން" މި އިންތިޚާބުގައި އެމްޑީޕީން ފައިސާ ބެހުމެވެ. ނަމަވެސް އެކަން ގަބޫލު ނުކުރައްވާ ޖުމްހޫރީ ޕާޓީގެ އިސް ބައެއް ބޭފުޅުން ތުހުމަތުގެ އިނގިލި ދިއްކުރައްވަނީ ގާސިމަށެވެ. ހުއްޖަތާ ވެސް އެކުގަ އެވެ.\nއެއް ކަމަކަށް، ރިޔާސީ އިންތިޚާބުގައި ރައްޔިތުން ވޯޓު ދިނީ، ޚުދު ގާސިމް ވެސް ތަހައްމަލް ކުރެއްވި އަނިޔާ އާއި ބޭއިންސާފާ ދެކޮޅަށް ކަން ހަނދާން ނައްތާލެއްވުމެވެ. "އެކޮޅުކޮޅުން އެލުވައި، ކާޅަށް ކޮށައި ކާންދިނަސް" ކުރީގެ ރައީސް އަބްދުﷲ ޔާމީނާ އެކު ސިޔާސީ މަސައްކަތް ނުކުރައްވާނެ ކަމަށް ރައްޔިތުންނަށް ވެވަޑައިގަތް ވައުދާ ވެސް ޚިލާފުވެވަޑައިގަތުމެވެ. މަޖިލީހުގެ އަޣުލަބިއްޔަތު ހޯދަން، ގާސިމް ނުކުންނަވައި، ޔާމީނާ ގުޅިވަޑައިގަތުމަކީ މުޅި ޕާޓީ އަށް ލޮޅުން އައި ކަމެކެވެ.\nއެފަދަ ނިންމުމެއް ނިންމޭނީ ޖޭޕީގެ ކައުންސިލުންނެވެ. އެކަމަކު، އެ މައްސަލައިގައި ޖޭޕީގެ ކައުންސިލް ބާއްވައި މެމްބަރުންގެ ރުހުން ހޯދައިފައެއް ނުވެ އެވެ. ޔާމީނާ ގުޅިވަޑައިގަތުމަކީ ގާސިމްގެ އަމިއްލަ ނިންމެވުމެކެވެ.\nޖުމްހޫރީ ޕާޓީގެ ކައުންސިލްގެ ބައްދަލުވުން، އެ ޕާޓީގެ ލީޑަރު ގާސިމް ކުރިއަށް ގެންދަވަނީ.---ފޮޓޯ: ޖޭޕީ\nއިންތިޚާބުގައި ޖޭޕީން، އިދިކޮޅު ޕީޕީއެމާއި ޕީއެންސީއާ އެކުގައި ވާދަކުރަން އަނގަބަހުން އެއްބަސްވެ، އެއް ބަޔަކު ވާދަކުރާ ގޮނޑިތަކަށް އަނެއް ބަޔަކު ވާދަނުކުރަން ނިންމައި އިއުލާންކުރުމުން ޖޭޕީގެ ބައެއް މެމްބަރުން ހިތްހަމަނުޖެހުނެވެ. މި އިންތިޚާބުގައި އެ ގުޅުމުން ދެ ޕާޓީ އަށް ވެސް ވީ ގެއްލުމެވެ. ގިނަ ދާއިރާތަކުގައި ޖޭޕީ އާއި އިދިކޮޅު ޕީޕީއެމްގެ ވޯޓުތައް ބައިިބައިވެ، ފައިދާވީ އެމްޑީޕީ އަށެވެ.\nޖޭޕީއާ އެއްކޮޅަށް އަރާ ކޮންމެ ބަޔަކާ އެކު ސިޔާސީ މަސައްކަތް ކުރަން މަޖުބޫރުވީ، ގާސިމް ވިދާޅުވެފައިވާ ގޮތުގައި، ރިޔާސީ އިންތިޚާބު ނިންމައި މަޖިލީސް އިންތިޚާބާއި ލޯކަލް ކައުންސިލް އިންތިޚާބުގައި ސަރުކާރު ކޯލިޝަނުން އެކުގައި ވާދަކުރަން ވީ އެއްބަސްވުމާ އެމްޑީޕީން ޚިލާފުވުމުންނެވެ. ރިޔާސީ އިންތިޚާބު ނިމުމާ އެކު އެމްޑީޕީން އަމިއްލަ މަސްލަހަތު އިސްކޮށް، ވެރިކަން ލިބުނު ގޮތް ހަނދާން ނައްތާލީ ކަމަށް ވެސް ގާސިމް ވަނީ ވިދާޅުވެފަ އެވެ.\nޖުމްހޫރީ ޕާޓީގެ ކައުންސިލް މެމްބަރަކު، ނަން ހާމަނުކުރަން ޝަރުތުކޮށް ވިދާޅުވީ، މި އިންތިޚާބުގައި ކުރިމަތިވި ނާކާމިޔާބީ އަކީ "ޖޭޕީގައި ތިބި ބައަކު އަމިއްލަ އެދުމަށް ކުރި ކަންކަމުގެ ހިތި" ކަމަށެވެ. ޔާމީނާ އެކު ސިޔާސީ މަސައްކަތް ކުރެއްވުމަކީ ގާސިމް ހެއްދެވި އެންމެ ބޮޑު ގޯސް ކަމަށް އޭނާ ދެކެވަޑައިގަންނަވަ އެވެ.\n"އަސްލަކީ ޖޭޕީއާ ފަހުން ގުޅުނު ނުފޫޒު ގަދަ ބަޔަކު ބޭނުންވީ، ގާސިމް ބޮލަށް އެރިގެން އެއްގޮތް ނެތިއްޔާ އަނެއް ގޮތަކުން ވެސް މަޖިލީހަށް އިންތިޚާބުވާން. އެއީ، އެ މީހުންނަކަށް އެމްޑީޕީގެ ވޯޓެއް ނުލިބޭނެ. ހަގީގަތުގައި އެމްޑީޕީއާ އެއްކޮށް، ގޮނޑިތައް ނުބެހުނަސް އަނިޔާވެރިކަން ނިންމަން ނުކުތް ކެންޑިޑޭޓުންނާ އެއްކޮށް ނުކުތް ނަމަ، ޖޭޕީ އަށް ގިނަ ގޮނޑިތައް ނެގޭނެ،" އޭނާ ވިދާޅުވި އެވެ.\nއެ ވާހަކަ އަށް ބާރު ދެއްވަން އޭނާ މިސާލު ނެންގެވީ، ކެންދޫ ދާއިރާ އިންނެވެ. އަލީ ހުސެއިން އެ ގޮނޑި ދިފާއު ކުރެއްވީ އެމްޑީޕީން އެ ދާއިރާ އަށް ވާދަކުރެއްވި ކެންޑިޑޭޓު ބަލިކުރުމަށް ފަހު އެވެ.\n"މާނައަކީ އަނިޔާވެރިކަމާ ދެކޮޅު މެމްބަރުންގެ އަތުގައި އެމްޑީޕީގެ އާއްމު މެމްބަރުން ހިފަހައްޓައިގެން ތިއްބޭ."\nސަރުކާރުން ރައްޔިތުންގެ މަޖިލީހަށް ހުށަހެޅި މުހިއްމު ބައެއް ބިލްތައް، މަޖިލީހުގެ ރިޔާސަތުގައި ގާސިމް އިންނަވައި ފާސްކުރަން ހުރަސްއެޅުމަކީ ވެސް ރައްޔިތުންގެ ނުރުހުން އަމާޒުވި ކަމެކެވެ. އޭގެތެރޭގައި، ދައުލަތަށް ގެއްލުނު ފައިސާ އާއި ގެއްލުވާލާފައިވާ މީހުންނާއި މަރާލާފައިވާ މީހުންނަށް އިންސާފު ހޯދައިދޭން ރައީސް އުފެއްދެވި ކޮމިޝަންތަކަށް ބާރު ދޭ ބިލް ހިމެނެ އެވެ.\nއަނެއް މައްސަލައަކީ މި އިންތިޚާބަށް ޖޭޕީން އެކަށީގެންވާ ކެމްޕޭނެއް ނުކުރުމެވެ. ގާސިމާއި ޔާމީން އެކުގައި ސިޔާސީ މަސައްކަތް ކުރައްވަން ފެއްޓެވުމާ އެކު ޕާޓީގެ އެތެރޭގައި އުފެދިފައި އޮތް ކޯޅުމާ ހެދި ޖޭޕީ އޮތީ ދެ ފަޅި ވެފަ އެވެ. އެ ޕާޓީގެ ކެންޑިޑޭޓުންނަށް ތާއީދު ހޯއްދެވުމަށް ގާސިމާއި ޕާޓީގެ ލީޑަޝިޕްގެ އެހެން ބޭފުޅުން ވެސް ރަށްތަކަށް ވަޑައެއް ނުގަންނަވަ އެވެ. އޭގެ ބަދަލުގައި، ޖޭޕީގެ އިސް ބައެއް ބޭފުޅުން ފެނުނީ އެމްޑީޕީގެ ކެމްޕޭނުންނެވެ.\nމި ހުރިހާ ގޯސްތަކެއް ހިނގައި ދިޔައިރު، ޖޭޕީ ކައުންސިލް މެމްބަރުންގެ ތެރެއިން ވެސް ރައްޔިތުންގެ ވިންދާ އެއްގޮތަށް އަދި ސަރުކާރަށް އެއްބާރުލުން ދޭން ބޭނުންވާ މެމްބަރުން "ހިމޭނުން ނުތިބި ނަމަ" ވެސް ޖުމްހޫރީ ޕާޓީ އަށް މިހާ ބޮޑު ގެއްލުމެއް ނުލިބޭނެ ކަމަށް ކުރިން ވާހަކަ ދެއްކެވި ބޭފުޅާ ދެކެވަޑައިގަންނަވަ އެވެ.\nސަރުކާރު ކޯލިޝަންގައި ހިމެނިވަޑައިގަންނަވާ ލީޑަރުން ރައީސް އިބްރާހިމް މުހައްމަދު ސޯލިހްއާ އެކު.---ފޮޓޯ: ހުސައިން ވަހީދު/މިހާރު\nރައްޔިތުން ދިނީ އެއް މެސެޖެއް!\nރިޔާސީ އިންތިޚާބާއި ރައްޔިތުންގެ މަޖިލީހުގެ އިންތިޚާބުގައި ވެސް ރައްޔިތުން މިދިނީ އެއް މެސެޖެކެވެ. އެއީ، އަދިވެސް ދިވެހިން ތިބީ ބޭއިންސާފާއި އަނިޔާއާ ދެކޮޅަށް ކަމެވެ. ހަމަޖެހުމާއި އަދުލު އިންސާފަށް ބޭނުންވެފައި ކަމެވެ.\nއިދިކޮޅު ޕާޓީތަކަށް މެޖޯރިޓީ ލިބުމުން ވާނެ ގޮތް ރައްޔިތުންނަށް ސާފެވެ. އަދި ވެރިކަން ކުރާ ޕާޓީ އަށް މެޖޯރިޓީ ލިބުމުން ގައުމު ގެންދިޔަ މިސްރާބު ވެސް، ޔަމީންގެ ވެރިކަމުގައި، ރައްޔިތުން ތަޖުރިބާކޮށްފި އެވެ. މިކަންކަން އެނގި ތިބެ ރައްޔިތުން މި އިންތިޚާބުގައި ސާފު އަޣުލަބިއްޔަތު ދިނީ ސަރުކާރު ކޯލިޝަންގެ މައި ޕާޓީ، އެމްޑީޕީ އަށެވެ. މަޖިލީހުގައި މިހާތަނަށް އެއް ޕާޓީއަކަށް 65 ގޮނޑި ލިބިފައެއް ނުވެ އެވެ.\nމި އިންތިޚާބުގައި ރައްޔިތުން ނިންމާފައި ވަނީ، ރައީސް އިބްރާހިމް މުހައްމަދު ސޯލިހްގެ ވައުދުތައް ފުއްދެވުމަށް އެމަނިކުފާނަށް ފުރުސަތެއް ދިނުމަށެވެ. ގައުމު ހަމަ މަގަށް އަޅުވައި އިންސާފު ކަށަވަރުކޮށް، ހެޔޮ ވެރިކަމަކަށް ކުރާ މަސައްކަތްޕުޅުގައި އެމަނިކުފާނަށް އެއްބާރުލުން ދިނުމަށެވެ.\n"މި އިންތިޚާބަށް ގާސިމަށް ލަފާ ދެއްވި ބޭފުޅުން ލަފާ ދެއްވީ ގޯސްކޮށް ކަން އެ އޮތީ ފެންނަން،" ޖޭޕީގެ ބޭފުޅަކު ވިދާޅުވި އެވެ.\n"ޖުމްހޫރީ ޕާޓީން އަހުދުވީ ގައުމަށް ހަމަޖެހުން ގެންނަން ރައީސް އިބްރާހިމް މުހައްމަދު ސޯލިހްއާ އެކު ކުރިއަށްދާން. އެ މިސްރާބަށް ޕާޓީ މިސްރާބު ޖަހަން ޖެހޭ."\nފެންނަން އޮތް ހަގީގަތަކީ، ޔާމީނާ އެކު ސިޔާސީ މަސައްކަތް ކުރަން އުޅުމުގެ ނަތީޖާ ޖުމްހޫރީ ޕާޓީ އަށް ހިތި ކަމެވެ. އެއީ މާ ބޮޑަށް ވެސް ގޯސް ފިޔަވަޅެއް ކަމެވެ. ގާސިމާއި ޖުމްހޫރީ ޕާޓީ އަށް ވެސް ދެން އޮތީ ރައްޔިތުންގެ ނިންމުމާ އެއްގޮތަށް ކުރިއަށް ދިއުމެވެ. ސިޔާސީ ގޮތުން ދެން ކުރިއަށްދާނެ އާ މިސްރާބެއް ކަނޑައެޅުމެވެ. ގާސިމްގެ ވިސްނުންފުޅާއި އަމަލްތައް ނާކާމިޔާބު ވުމުން އެމަނިކުފާނުގެ މިސްރާބު ވެސް މި އޮތީ ބަދަލުކުރަން ޖެހިފަ އެވެ.\nއިތުރު ލިޔުންތައް އެމްޑީޕީ މެމްބަރު ގާސިމް އިބްރާހިމް (މާމިގިލި) ސަރުކާރު ރައްޔިތުންގެ މަޖިލިސް ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ރައީސް އަބްދުﷲ ޔާމީން ރައްޔިތުންގެ މަޖިލީހުގެ އިންތިޚާބު 2019


S. maradhoofeydhoo adhi S. maradhooge narudhamaage masahkathuge bodubai nimi fenaka aa havaalukohfi – Iru\nސ. މަރަދޫފޭދޫ އަދި ސ. މަރަދޫގެ ނަރުދަމާގެ މަސައްކަތުގެ ބޮޑުބައި ނިމި ފެނަކަ އާ ހަވާލުކޮށްފި\nސ. މަރަދޫފޭދޫ އަދި ސ. މަރަދޫގެ ނަރުދަމާ މަޝްރޫއުގެ މަސައްކަތުގެ ބޮޑު ބައެއް ނިންމުމަށްފަހު ފެނަކަ ކޯޕަރޭޝަން ލިމިޓަޑްއާއި ސެޕްޓެމްބަރު 12 2020 ވަނަދުވަހު ހަވާލުކޮށްފިއެވެ.\nއެގޮތުން ނިންމުނު މަސައްކަތުގެ ތެރޭގައި ސ.މަރަދޫ އަދި ސ.މަރަދޫފޭދޫގެ ނަރުދަމާ ނިޒާމް ގާއިމްކުރުމަށް ބޭނުންވާ ހުރިހާ މަސައްކަތްވަނީ އެއްކޮން ނިމިފައި ކަމަށް އެމްޓީސީސީން ވަނީ ބުނެފައެވެ. އަދި މިހާރު ކުރިއަށްދަނީ ސ. ފޭދޫގެ ސީއައުޓްފޯލްގެ ރެކްޓިފިކޭޝަން މަސައްކަތްތައް ކަމަށް އެކުންފުނިން ބުނެއެވެ.\nއެމްޓީސީސީން ބުނީ އެ މަޝްރޫއުގެ ދަށުން މަރަދޫފޭދޫ އަދި ސ. މަރަދޫގައި ނަރުދަމާ ނިޒާމް ގާއިމް ކުރުމުގެ މަސައްކަތް ނިންމައި ފެނަކަ ކޯޕަރޭޝަން ލިމިޓެޑާއި ހަވާލު ކުރުމުގެކުރިން، އެދެ ރަށުގެ ޕަމްޕިން ސްޓޭޝަން، ޕެނަލް ބޯޑްސް އަދި ޓްރާންސްފާ ސްޓޭޝަންތައް އެމްޓީސީސީ އާއި ފެނަކަ ކޯޕަރޭޝަން އަދި ކޮންސަލްޓެންޓުންގެ ޓީމުންބަލައި ފާސްކޮށްފައިވާ ކަމަށެވެ.\nއެ ދެ ރަށުގައި 10,289 މީޓަރުގެ ހޮޅި ވަޅުލައި، މަރަދޫގެ ޓްރާންސްފާ ސްޓޭޝަންގައި 720 މީޓަރުގެ ސީއައުޓް ފޯލްއެއް ގާއިމުކޮށްފައިވާ ކަމަށް އެމްޓީސީސީން ވަނީ ބުނެފައެވެ.\nއޭގެއިތުރުން، އެމްޓީސީސީގެ ޕްރޮޖެކްޓްސް ޓީމުގެ ފަރާތުން ފެނަކަ ކޯޕަރޭޝަން ލިމިޓެޑުގެ މުވައްޒަފުންނަށް ނަރުދަމާ ނިޒާމް ބެލެހެއްޓުމަށް ބޭނުންވާ މައުލޫމާތު ފޯރުކޮށްދިނުމުގެ ގޮތުން ތަމްރީނުކުރުމުގެ ސެޝަންތަކެއް ބާއްވާފައިވާ ކަމަށް ވެސް އެމްޓީސީސީން މައުލޫމާތު ދެއެވެ.


ރާއްޖެއަށް އެމެރިކާއިން އެއްބާރުލުން ދެނެކަމުގެ ޔަޤީންކަން ސެކެޓްރީ އޮފް ސްޓޭޓް މައިކް ޕޮންޕިއޯ ދެއްވައިފި – DhiDaily\nރާއްޖެއަށް އެމެރިކާއިން އެއްބާރުލުން ދެނެކަމުގެ ޔަޤީންކަން ސެކެޓްރީ އޮފް ސްޓޭޓް މައިކް ޕޮންޕިއޯ ދެއްވައިފި\nކޯވިޑް-19 އާއި ދެކޮޅަށް ރާއްޖެއިން ކުރާ މަސައްކަތްތަކަށް އެމެރިކާއިން އެއްބާރުލުން ދެމުންދާނެކަމުގެ ޔަޤީންކަން އެޤައުމުގެ ސެކެޓްރީ އޮފް ސްޓޭޓް މައިކް ޕޮންޕިއޯ ދެއްވައިފިއެވެ.\nޕޮމްޕިއޯ އެކަން ހާމަކުރެއްވީ ރާއްޖޭގެ ފޮރިން މިނިސްޓަރ ޢަބްދުﷲ ޝާހިދާއި ފޯނުން ގުޅުއްވުވުމަށްފަހު ކުރެއްވި ޓުއިޓްގައެވެ. ޕޮމްޕިއޯއާއި ފޮރިން މިނިސްޓަރ ޝާހިދާއި ދެބޭފުޅުން ފޯނު މެދުވެރި ކުރައްވައި ކުރެއްވި މަޝްވަރާތަކާއި ގުޅޭގޮތުން އެމެރިކާގެ ސްޓޭޓް ޑިޕާޓްމަންޓުން ވަނީ ބަޔާނެއް ނެރުއްވާފައެވެ.\nސަރަޙައްދީ އަދި ބައިނަލްއަޤްވާމީ މައިދާނުގައި ދެ ޤައުމުން އެއްޤައުމު އަނެއް ޤައުމަށް އެއްބާރުލުންދީ މުހިންމު ކަންތައްތަކުގައި އެކުގައި މަސައްކަތް ކުރުމާއިބެހޭ ގޮތުން މަޝްވަރާ ކުރައްވާފައި ވާކަމަށް އެ ބަޔާނުގައިވެއެވެ.\nޚާއްސަކޮށް ކޯވިޑް-19 ކޮންޓްރޯލްކުރުމަށް ދެޤައުމުން ގުޅިގެން މަސައްކަތް ކުރެވޭނެ ގޮތްތަކާއި އެމެރިކާއިން ދެމުންދާ އެހީތެރިކަން ފޯރުކޮށްދެވިދާނެ ގޮތްތަކާ ގުޅޭގޮތުންވެސް މަޝްވަރާ ކުރައްވާފައިވެއެވެ. އެގޮތުން ރާއްޖޭގެ އިޤްތިސާދު ކުރިއެރުވުމާއިބެހޭ ގޮތުނާއި ދެޤައުމުގެ ގުޅުން އިތުރަށް ބަދަހިކުރުމާގުޅޭ މަޝްވަރާކުރައްވާފައެވެ.


Keeper Imran ah 100 akun 100\nގައުމީ ޓީމުގެ އެންމެ މުހިންމު ކުޅުންތެރިއަކީ އޭނާ\nޓީމްގެ ކާމިޔާބީތަކުގެ ފަހަތުގައި އޭނާގެ ރޯލު ބޮޑު\nއޭނާ ގައުމީ ޓީމާ ވަކިވަނީ އުމުރުން 36 އަހަރުގައި\nއޭއެފްސީ ކަޕުގެ 2007ގައި ކީޕަރު އިމްރާނަށް އަނިޔާވެ ޗެލެންޖް ކަޕް ކޮލިފައިންގައި ގައުމީ ޓީމު ކުޅުނު ތިން މެޗު އޭނާ އަށް ގެއްލުނެވެ. އެތިން މެޗުގައި ކޯޗު ބޭނުންކުރަން ޖެހުނީ ތަފާތު ތިން ކީޕަރެކެވެ. ބަދަލު ކުރަން ޖެހެނީ ކޮންމެ ކީޕަރެއް ވެސް ގޯސްހަދާތީ އެވެ. އެންމެ ފަހުން ކޮލިފައިނުވެ ރާއްޖެ ކެޓީ އެވެ. އެއަހަރުގެ ގައުމީ ތަށި މިލްކުކުރަން ވިކްޓަރީ ނުކުތީ ވެސް އިމްރާނާ ނުލަ އެވެ.\nދުރުންނާއި ކޯނަރުތަކުން ވަރަށް ގާތްގާތުގައި ޖެހި ތިން ބޯޅައެއް ގޯލަށް ވަދެ، ނިއު އަތުން ވިކްޓަރީ ބަލިވުމުން ކުރީގެ ގައުމީ ކީޕަރު އަދި ކޯޗު މައުރޫފް އަހުމަދު (މާއްޓޭ) މެޗަށް ފަހު ބުނީ އިމްރާނު ކަހަލަ މޮޅު ކީޕަރެއް ހުރިނަމަ ނަތީޖާ ތަފާތުވާނެ ކަމަށެވެ.\nމާއްޓޭ އަށް އެހެން ބުނަން ކެރުނީ އިމްރާނުގެ ކޮލިޓީ އޭނާ އަށް ފެނިފައިވާތީ އެވެ. އީގަލްސްގައި ހުއްޓައި 2001 ވަނަ އަހަރު ވިކްޓަރީ އަށް އިމްރާން ގެނައީ ތަޖުރިބާކާރު ކީޕަރު އިސްމާއީލް ޒަރިޔަންދު ވެސް ހުއްޓަ އެވެ. ފުރަތަމަ މުބާރާތުގައި ވެސް ޒަރިޔަންދުގެ ބަދަލުގައި ބައެއް މެޗުތައް އިމްރާން ކުޅެން ނެރުނެވެ. ކަޕް ވިނާސް ކަޕުގެ ފައިނަލުގައި ވަރުގަދަ ވެލެންސިއާއާ ދެކޮޅަށް މާއްޓޭ ނެރުނީ ވެސް އިމްރާނެވެ.\n"އިމްރާނަކީ މޮޅު ކީޕަރެއްކަން، ކުރިމަގު އޮތް ކީޕަރެއްކަން އަހަރެންނަށް ފެނުނު އޭނާގެ މަސައްކަތުން. އެއިރު ޒަރިޔަންދު ހުރީ ރިޓަޔާކުރަން ވެސް ގާތްވެފައި. މިހެންވެ އަހަރެން ދިޔައީ ޒަރިޔަންދާ ވެސް ވާހަކަ ދައްކަމުން އިމްރާނު މެޗުތަކަށްލުމަށް. ދެން ފުރުސަތުދިން މެޗުތަކުގައި އޭނާ ކުޅުނުލެއް ރަނގަޅުވީމަ ޒަރިޔަންދު ވެސް އެއްބަސްވި އިމްރާނޭ ފުރަތަމަ 11ގައި ކުޅެންވީ،" ގައުމީ ޓީމާއި ސާފް ޗެމްޕިއަންޝިޕް 2008ގެ ކާމިޔާބު ކުރި ޓީމު ކުޅުނު މެޗުގައި މާއްޓޭ ކިޔައިދިނެވެ.\nގޯލްޑަން ޖުބުލީގައި އިމްރާނާއި ކެޕްޓަން ކައްޕި (ކ)\nޖެހިގެން އައި އަހަރު ވިކްޓަރީ ގައުމީ ތަށި މިލްކުރި ޓީމުގައި އެންމެ މުހިންމު އެއް ކުޅުންތެރިއަކީ ވެސް އިމްރާނެވެ. އެ ކާމިޔާބީ އަށް 12 އަހަރު ފަހުން ވިކްޓަރީއާ ވާދަވެރި ނިއުރޭޑިއަންޓް ގައުމީ ތަށި މިލްކުރީ ވެސް އިމްރާނުގެ ގޯލުގައި ހުރެ، އޭނާގެ ކެޕްޓަންކަމުގަ އެވެ. މިހެންވެ އިމްރާން ވެފައިވަނީ ގައުމީ ތަށި ދެ ކުލަބަކަށް މިލްކުކޮށްދިން ފަހުރުވެރި ކުޅުންތެރިޔާއަށެވެ.\nވިކްޓަރީ އަށް ގެނައިއިރު ވެސް އިމްރާނަކީ ރާއްޖޭގެ ގައުމީ ކީޕަރެވެ. ކުރީގެ ގައުމީ ކޯޗު ބަލްގޭރިޔާގެ ޔޮރްދާން ސްޓޮއިކޯފް އިވަނޯފް 2000 ވަނަ އަހަރު ގައުމީ ކީޕަރުގެ އަންގި ދީފައި ފުރަތަމަ ފަހަރަށް އިމްރާނަށް ނެރުނީ އެކުވެރިކަމުގެ މެޗެއްގައި މެލޭޝިޔާއާ ދެކޮޅަށެވެ. އެއިރު ޓީމުގައި ތަޖުރިބާކާރު އަދި މޮޅު ދެ ކީޕަރުން ތިއްބެވެ. ހުރާގެ ކީޕަރު އިސްހާގް އީސާ އާއި ވެލެންސިއާގެ ކީޕަރު އަސްލަމް އަބުދުއްރަހީމެވެ. ނަމަވެސް ފަސް އެނބުރި ބެލުމެއްނެތި އެއްވަނަ ކީޕަރުކަން މަގާމުގައި އިމްރާން ރަނގަޅަށް ހަމަޖެހިލި އެވެ.\nއުފަންރަށް އދ. މަހިބަދޫގައި އިމްރާން ފުރަތަމަ ކުޅުނީ ފޯވަޑަކަށެވެ. ގައުމީ ފެންވަރުގައި އޭނާ އަންގި ލެއްވީ ފުރަތަމަ އީގަލްސްގެ ގޯލު ބަލަހައްޓާށެވެ. އޭގެ ފަހުން ވިކްޓަރީ އާއި ނިއުރޭޑިއަންޓް އަދި ވީބީގެ އިތުރުން މިހާރު މާޒިޔާގެ ކީޕަރު ފާއިތުވެދިޔަ 17 އަހަރަށްފަހު ގައުމީ ޓީމުގެ އަންގި ބޭލިކަން ރޭ އޭނާ އިއުލާނުކުރުމާއެކު ގިނަބަޔަކަށް ލިބުނީ ބޮޑު ސިހުމެކެވެ.\nގައުމީ ޓީމުގެ ފަރިތަކުރުންތަކުގައި (ކ-ވ) ހަސަން، އިމްރާން، ޓިމޯ އަދި އަސްލަމް\n"މިއީ ރާއްޖޭގެ ފުޓްބޯޅަ އަށް އަނެއްކާ ވެސް އައި ކަޅު ދުވަހެއް. ވަރަށް ބޮޑަށް ހައިރާންވި އަދި ވަރަށް ދެރަވެއްޖެ އިމްރާން ކުޅުން ހުއްޓާލި ވާހަކަ އަޑުއިވުނީމަ. އޭނާވީ ގުރުބާނީ އަށް ސެލިއުޓް ކުރަންޖެހޭނެ. އަހަރުތަކެއް ނަގާނެކަން ޔަގީން އިމްރާން ނެތްތަން ފޫބައްދަން،" ގައުމީ ޓީމުގައި އިމްރާނާއެކު އަށް އަހަރު މަސައްކަތް ކުރި އީގަލްސްގެ ކޯޗު އިހުސާން އަބުދުލްގަނީ (ސާންތީ) ބުންޏެވެ.\nއިމްރާންގެ ގާތް ރަހުމަތްތެރިއަކު ރޭ ބުނީ ގައުމީ ޓީމުން ރިޓަޔާކުރީ "ސަޕޯޓަރުން ބޭނުންވާ ފެންވަރަށް ނުކުޅެވި، މަޖުބޫރުވެގެން ހުއްޓާލުމުގެ ބަދަލުގައި މޮޅަށް ކުޅެ، ރީތިނަމާއެކު އެންމެން ލޯތްބާއެކު ރިޓަޔާކުރަން ބޭނުންވުމުން،" ކަމަށެވެ.\nސަތާރަ އަހަރުގެ ދިގު ކެރިއަރުގައި ގައުމީ ޓީމުގައި އިމްރާން ގިނަ ތަޖުރިބާކާތަކެއް ކުރި އެވެ. ސާފް ޗެމްޕިއަންޝިޕް 2008 ކާމިޔާބު ކުރި ޓީމާއި އޭއެފްސީ ޗެލެންޖް ކަޕުން ތިން ވަނަ ހޯދި ޓީމުގެ ގޯލު ހުށިޔާރުކަމާއެކު ބެލެހެއްޓީ އޭނާ އެވެ. ދެކުނު ކޮރެޔާއާ އެކު އެއްވަރުކުރި މެޗުގެ އިތުރުން ސާފް ޗެމްޕިއަންޝިޕުގެ ހަތް މުބާރާތެއްގައި ކުޅެ 2003 ވަނަ އަހަރު ރިހިމެޑަލް ހޯދި ޓީމުގައި ވެސް ކީޕަރަކަށް ހުރީ އޭނާ އެވެ. ސީނިއާ ކުޅުންތެރިއެއްގެ ގޮތުގައި ގައުމީ ޖޫނިއާ ޓީމުތަކުގެ ގޯލް ވެސް މުހިންމު މެޗުތަކުގައި އޭނާ ވަނީ ބަލަހައްޓައިދީ އެތައް ފަހަރު ދިވެހިން ހިނިތުންކޮށްދީފަ އެވެ.\nއެކަމަކު އިމްރާނުގެ ހިތި ތަޖުރިބާތަކެއް ވެސް އޭނާކުރި އެވެ. ފުރަތަމަ ބޮޑު މުބާރާތް ކަމަށްވާ ގޯލްޑަން ޖުބުލީ މުބާރާތުގެ ފައިނަލުން ބަލިވިއިރު ކީޕަރަކީ އޭނާ އެވެ. އަދި ސާފް ޗެމްޕިއަންޝިޕުގެ 2015 ވަނަ އަހަރުގެ މުބާރާތުން ރާއްޖެ ކެޓިއިރު އޭނާ ހުރީ ކެރިއަރުގެ އެންމެ ދަށް ފޯމުގަ އެވެ. އެކަމަކު މިވީހާ ދުވަހު ގައުމަށްޓަކައި އޭނާވީ އާދައިގެ ކުޅުންތެރިއަކުނަމަ ނުވާނެހާ ބޮޑު ގުރުބާނީތަކެކެވެ.\nގައުމީ ޓީމަށް 50 މެޗު ކުޅެދީފައިވާތީވެ އެފްއޭއެމުގެ ކުރީގެ ރައީސް ޓޮމް (ކ) އިމްރާނަށް ހަނދާނީ ފިލާ ދެއްވަނީ\nއަނިޔާއެއްވިޔަސް ވީއެންމެ އަވަހަކަށް ދަނޑަށް އައުމަށް އޭނާ ގަދައަޅައި މަސައްކަތްކުރި އެވެ. އެއްވަނަ ކީޕަރުގެ މަގާމުގައި ދެމިހުރުމަށް އާދަޔާ ހިލާފު ހިތްވަރެއްކުރި އެވެ. ކުލަބު ލެވެލްގައި އޭނާ އަކީ ގައުމީ ކީޕަރުކަން ފިސާރިމޮޅަށް ސާބިތުކޮށްދިނެވެ. ލީޑަރޝިޕް ވެސް ދައްކައިދިނެވެ. މުހިންމު އަދި ނާޒުކު ވަގުތުތަކުގައި ޓީމުގެ ކުޅުންތެރިންގެ ގުޅުން ބަދަހިކޮށްދީ ކޯޗާއި މެނޭޖްމަންޓަށް ފަސޭހަކޮށްދީހަދަ އެވެ. ކޮންމެ ކޯޗަކަށް ވެސް އޭނާ ވަރެއްނެތީ މިހެންވެ އެވެ.\nއިމްރާނާއެކު އެންމެ ގިނަ ދުވަހު މަސައްކަތްކުރީ ވިކްޓަރީގެ ކުރީގެ ކޯޗު އަދި މާޒިޔާގެ މިހާރުގެ ކޯޗު އަލީ ސުޒޭނެވެ. އެކުގައި ވިކްޓަރީ އަށް ކުޅުމަށްފަހު، އިމްރާން މެޗުއާ ކުޅުންތެރިއަކަށްވީ ސުޒޭނުގެ ބެލުމުގެ ދަށުންނެވެ.\n"މި ފަހަކަށް އައިސް އުފެދުނު އެންމެ މޮޅު ކީޕަރަކީ އިމްރާން. ގޯލްކީޕަރެއްގެ އިތުރުން ފަހުގެ ތާރީހުގައި އެވަރުގެ ލީޑަރެއްނެތް. އެންމެ ފަސޭހަވަނީ އޭނާގެ ލީޑަރޝިޕް މޮޅުވީމަ. އެހެންކުޅުންތެރިންނާ ހާސްބައި ތަފާތު މީހެއް އެއީ. އިމްރާނަށް 100 ދީފިއްޔާ 10 ދެވޭވަރުގެ ކީޕަރެއް ވެސް ނެތް. އެހާވެސް ތަފާތު ކުޅުންތެރިއެއް އެއީ،" ސުޒޭން ބުންޏެވެ.\nސާފް ޗެމްޕިއަންޝިޕުގައި އިމްރާން ކުރީގެ ރައީސް މައުމޫން (1) އާ ސަލާމް ކުރަނީ ----\nތެދެކެވެ. އިމްރާން، 36، އަކީ ރާއްޖޭގެ ކީޕަރުންގެ ސްޓައިލާއި ކުޅުމުގެ ވައްޓަފާޅި އާއި ޑިސިޕްލިން އަށް ރިވޮލިއުޝަނެއް ގެނެސްދިން ކީޕަރެކެވެ. އޭނާ އަކީ ރާއްޖޭގެ ޖިއާން ލުއިޖީ ބުފަން އެވެ. ރާއްޖޭގެ އިކާ ކަސިޔާސް އެވެ. އަދި ރާއްޖޭގެ މެނުއަލް ނޯޔާވެސްމެ އެވެ. މީހެއްގެ ހިދުމަތާއި ނެތުމުގެ ފަޅުކަން ގިނަ ފަހަރަށް ވަޒަން ކުރެވޭނީ އެމީހަކު ނެތުމުންނެވެ. އެކަމަކު އިމްރާން ނެތަސް އޭނާ ދޫކޮށްފައިވަނީ ދިވެހިން އަބަދުވެސް ހަނދާން ހުންނާނެ ސޭވްތަކެކެވެ. ތިޔަކުރި ހިތްވާރާއި ވެދިން ގުރުބާނީ ފަށްފަށުން ޝުކުރިއްޔާ އެވެ.


Thinadhoo Turf Dhan'dugai Turf Elhun Anna Hafthaagai Feshigen Dhaane: Mahuloof ތިނަދޫ ޓާފްދަނޑުގައި ޓާފް އެޅުން ލަސްވާތީ މިނިސްޓަރާ މަޝްވަރާކޮށްފި – Huvadhoo News Thinadhoo Turf Dhan'dugai Turf Elhun Anna Hafthaagai Feshigen Dhaane: Mahuloof Huvadhoo News\nތިނަދޫ ޓާފްދަނޑުގައި ޓާފް އެޅުން ލަސްވާތީ މިނިސްޓަރާ މަޝްވަރާކޮށްފި\nގދ.ތިނަދޫ ޓާރފް ދަނޑުގައި ޓާފް އެޅުން ލަސްވުމާއި ގުޅިގެން ޔޫތު މިނިސްޓަރ އަހުމަދު މަހުލޫފް ތިނަދޫ ދެކުނު ދާއިރާގެ މެމްބަރ އަބްދުﷲ ސަނީފް އާ ބައްދަލުކުރައްވައި މަޝްވަރާކޮށްފިއެވެ.\nތިނަދޫ ޓާފްދަނޑުގައި އަޅަން ބޭނުންވާ ޓާފް އެރަށަށް ގެނެސްފައިވީނަމަވެސް އެދަނޑުގެ މަސައްކަތް ވަނީ ހުއްޓުމަކަށް އައިސްފައެވެ.\n“ހުވަދޫ ނިއުސް”އަށް މައުލޫމާތު ދެއްވަމުން ތިނަދޫ ދެކުނު ދާއިރާގެ މެމްބަރު ސަނީފް ވިދާޅުވީ އަންނަ ހަފްތާގައި ޓާފް އެޅުމުގެ މަސައްކަތާއި ހަވާލުވެތިބި ފަރާތާއި މަޝްވަރާ ކޮށްގެން ވީހާވެސް އަވަހަށް ފެށިގެންދާނެ ކަމުގެ ޔަޤީންކަން މިނިސްޓަރ މަހުލޫފް ދެއްވާފައިވާ ކަމަށާއި ވީހާވެސް އަވަހަށް ދަނޑުގެ މަސައްކަތް ނިންމާލެވޭތޯ މަސައްކަތް ކުރަމުން ގެންދާ ކަމަށެވެ.\nތިނަދޫގައި ފުޓްބޯޅަ ކުޅެން އޮންނަ ދަނޑަކީ ބާ ދަނޑަކަށް ވުމުން ޓާފް ދަނޑު ނުނިމި ލަސްވަމުންދާތީ ޒުވާނުން ދަނީ އެކަމާ ކަންބޮޑުވުން ފާޅުކުރަމުންނެވެ. ކޮވިޑް-19ގެ ހާލަތާއި ގުޅިގެން މަސައްކަތް މެދުކަނޑާލެވުނުއިރު ދަނޑުގެ ބޮޑުބައި އޮތީ ނިމިފައެވެ. އަދި ދަނޑަށް ބޭނުންވާ ޓާފްވެސް ވަނީ ރަށަށް ގެނެވިފައެވެ.\nމީގެ އިތުރުން ތިނަދޫގައި އަޅަން ހަމަޖެހިފައިވާ ސިންތެޓިކް ޓްރެކަކީ ތިނަދޫގެ ޒުވާނުންނަށް ކިހާ މުހިންމު ތަނެއް ކަމަށް މިބައްދަލުވުމުގައި މަޝްވަރާ ކުރެވުނެވެ.\nސަނީފް އިތުރަށް ވިދާޅުވި ގޮތުގައި ތިނަދޫގައި އަޅަން ހަމަޖެހިފައިވާ ސްވިމިންގ ޓްރެކް އެޅުމަށް މިހާރުވަނީ ބަޖެޓަށް ފޮނުވާފައެވެ. އަދި ތިނަދޫ އުތުރު ދާއިރާގެ މެމްބަރާއި ގުޅިގެން ސްވިމިންގ ޓްރެކް އެޅުމުގެ މަސައްކަތް ކުރިޔަށް ގެންދާކަމަށް ސަނީފް ވިދާޅުވިއެވެ.\nއަހުމަދު މަހުލޫފް އަބްދުﷲ ސަނީފް ގދ.ތިނަދޫ


Ras Online - 12 އަހަރުން ދަށުގެ ކުޑަކުދިންނަށް ހާއްސަ ކޮވިޑް ވެކްސިން އަހަރުގެ ފަހުކޮޅު\n12 އަހަރުން ދަށުގެ ކުޑަކުދިންނަށް ހާއްސަ ކޮވިޑް ވެކްސިން އަހަރުގެ ފަހުކޮޅު\nމާޝާ މިދުހަތު 17 ޖުލައި 2021 - 9:52\nއަހަރު ފަހުކޮޅު ނުވަތަ ފިނި މޫސުމުގެ މެދުތެރޭގައި، 12 އަހަރުން ދަށުގެ ކުޑަކުދިންނަށް ހާއްސަ ކޮވިޑް ވެކްސިނަށް، ކުއްލިހާލަތުގައި ބޭނުންކުރުމުގެ ހުއްދަ ދިނުމަށް ހަމަޖެހިފައިވާކަމަށް އެމެރިކާގެ ފުޑް އެންޑް ޑްރަގް އޮތޯރިޓީއިން ހާމަކޮށްފިއެވެ.\nމިއާއެކު ކުޑަކުދިންވެސް ހިމެނޭގޮތަށް އާބާދީގެ ބޮޑުބަޔަކަށް ވެކްސިން ޖެހިގެން ދާނެކަމަށް އެމެރިކާގެ އެފްޑީއޭއިން ލަފާކޮށްފައިވެއެވެ. ހާއްސަގޮތެއްގައި ގިނަ ބަޔަކަށް ވެކްސިން ޖެހުމުން ކޮވިޑުން ރައްކާތެރިވުމުގެ ފުރުސަތު ބޮޑުވުމާއި، ބަލި ކޮންޓްރޯލް ކުރުމަށް އެހީތެރިވެދޭނެ ކަމަށް އެފްޑީއޭއިން ބުނެފައިވެއެވެ.\nމިގޮތުން ކޮވިޑް ވެކްސިން އުފައްދާފައިވާ މޮޑަރނާ އަދި ފައިޒާ ކުންފުނިން މިހާރު ދަނީ 12 އަހަރުން ދަށުގެ ކުޑަކުދިންނަށް ހާއްސަ ކޮވިޑް ވެކްސިނުގެ ތަހުލީލުތަކެއް ކުރަމުންނެވެ. މިވެކްސިނުގެ ތަހުލީލުތަކުގެ ނަތީޖާ ފިނިމޫސުމުގެ ކުރިން ލިބޭނެކަމަށް އެކުންފުނިތަކުން ވަނީ ހާމަކޮށްފައެވެ. އުމުރުން5އަހަރާއި 11 އަހަރާއި ދެމެދުގެ ކުޑަކުދިންނަށް ހާއްސަކޮށް ކުރިއަށްދާ ކޮވިޑް ވެކްސިނުގެ ތަހުލީލުތައް ހަދަމުން އަންނަ ފައިޒަރ ކުންފުނިން ވަނީ މިއަހަރުގެ ސެޕްޓެމްބަރު މަހާއި ހިސާބުގައި ވެކްސިނުގެ ތަހުލީލުތަކުގެ ނަތީޖާ ލިބޭނެކަމަށް ބުނެފައެވެ.\nމިވަގުތު އެމެރިކާގައި ކޮވިޑް ވެކްސިން ހުއްދަކޮށްފައިވަނީ 12 އަހަރުން މަތީގެ އުމުރުފުރާގެ މީހުންނަށެވެ. އެމެރިކާގެ އެފްޑީއޭގެ މިހުއްދަ އާއިއެކު، 18 އަހަރާއި 12 އަހަރާއި ދެމެދުގެ އުމުރުފުރާގެ ކުދިންނަށް ކޮވިޑް ވެކްސިން ދިނުމަށް އެމެރިކާގެ އިތުރުން ބައެެއް އެހެން ގައުމުތަކުންވެސް ވަނީ ހުއްދަދީފައެވެ.\nއެމެރިކާގެ ސީޑީސީގެ ތަފާސް ހިސާބުތަކުން ދައްކާގޮތުގައި މިހާތަނަށް ހަތަރު މިލިއަނެއްހާ ކުޑަކުދިންނަށް ކޮވިޑް ޖެހި، 335 ކުޑަކުއްޖަކު މިބަލީގައި މަރުވެފައިވެއެވެ.


Brandthakaaeku gina resortakeh hulhuvumge maumatheegai\nބްރޭންޑްތަކާއެކު ގިނަ ރިސޯޓްތަކެއް ހުޅުވުމުގެ މަގުމަތީގައި\nއެމެރިކާގެ ހާޑްރޮކް އިން މާލެ ކައރި، އެނބޫދޫގައި ހަދަމުންދާ ރިސޯޓުގެ ކުރެހުމެއް: މި އަހަރު އާ ގިނަ ރިސޯޓުތަކެއް ހުޅުވާނެ-\nމި ދައުރުގައި 50 ރިސޯޓު ހުޅުވުމަކީ މި ސަރުކާރުގެ އަމާޒެކެވެ. އަދި މި އަހަރު އެކަނި 24 ރިސޯޓެއް ހުޅުވާނެ ކަމަށް ސަރުކާރުން ބުނެފައިވެ އެވެ. މި ރިސޯޓުތަކު ތެރޭގައި ދުނިޔޭގެ މަޝްހޫރު ބްރޭންޑްތަކުން ހިންގާ ރިސޯޓުތައް ހިމެނެ އެވެ.\nތިރީގައި އެވަނީ އެންމެ އަވަހަށް އޭގެތެރެއިން ހުޅުވާނެ ބައެއް ރިސޯޓުތަކެވެ.\nށ. ގާކޮށިބީގައި ތަރައްގީ ކޮށްފައިވާ "ސިއްރު ފެންފުށި" ރިސޯޓަކީ މަތީ ފަންތީގެ ރިސޯޓެކެވެ. ގާތްގަނޑަކަށް 100 މިލިއަން ޑޮލަރުގެ އަގު ބޮޑު މި ރިސޯޓު 120 ލަގްޒަރީ ވިލާގެ ތަރައްގީ ކޮށްފައިވާއިރު މި ރިސޯޓު މި އަހަރުގެ އެޕްރީލްމަހު ހުޅުވާނެ އެވެ، މިތަނުގައި ދުނިޔޭގެ ފުރަތަމަ ކަނޑު އަޑީގެ "ސްކަލްޕްޗާ" މިއުޒިމް ހުންނާނެ އެވެ.\nލަކްސް މާލެ އަތޮޅު\nލަކްސް މާލެ އަތޮޅުގައި ހުޅުވާ ރިސޯޓުގެ ރޯޔަލް ވިލާއެއް- ފޮޓޯ: ލަކްސް\nރާއްޖޭގައި މިހާރު ވެސް ރިސޯޓެއް ހިންގަމުން ގެންދާ "ލަކްސް" އިން ކ. އޮޅުވެލީގައި ތަރައްގީ ކުރާ ރިސޯޓުގައި 67 ޕެންޓް ހައުސް ހުރެ އެވެ. އަދި ރޫފްޓޮޕް ބާ އާއި ސުވިމިން ޕޫލް އަދި މިނޫން ވެސް ގިނަ ހިދުމަތް ހިމެނޭ މި ރިސޯޓް ވެގެންދާނީ ހިތް ގައިމު ރިސޯޓަކަށެވެ.\nފިލްމްތަކުން ފެންނަ ފަދަ "ހުވަފެނީ" ހޮޓަލެއް މޫދު އަޑީގައި ހަދާދައިވާ ށ. ކުރެދިވަރު ވެސް ވަނީ ހުޅުވަން ތައްޔާރުވެފަ އެވެ. ޕޮލެންޑުގެ ކުންފުންޏެއް ކަމަށްވާ ޑީޕްއޯޝަން ޓެކްލޮޖީސް އިން ރާއްޖޭގެ ޒެން ރިސޯޓު އެޓް ކުރެދިވަރުގައި ހަދާ ހޮޓަލަކީ މޫދު އަޑީގައި މި ގޮތަށް ދުނިޔޭގައި ވެސް ހަދާ ފުރަތަމަ ހޮޓަލަށްވާނެ އެވެ. މި ހޮޓަލުގެ އަގު އެކަނި ވެސް 50 މިލިއަން ޑޮލަރަށް އަރަ އެވެ. މި ރިސޯޓު ހިންގާނީ މަޝްހޫރު ހޮޓެލް ޗެއިން މޫންއެންޕިކް ހޮޓެލްއިންނެވެ.\nދ. އަތޮޅުގައި އިޓަލީގެ މަޝްހޫރު ޓޫރިޒަމް މަރުކާ ބަގްލިއޯނީ ހޮޓެލްސްއިން ހުޅުވާ ރިސޯޓުގެ ކުރެހުމެއް- ފޮޓޯ: އަބްސޮލިއުޓްލަކްސް\nދ. އަތޮޅުގައި އިޓަލީގެ މަޝްހޫރު ޓޫރިޒަމް މަރުކާ "ބަގްލިއޯނީ ހޮޓެލްސް" ގެ ފުރަތަމަ ރިސޯޓް ވެސް މި އަހަރު ހުޅުވާނެ އެވެ. ދ. މާގުގައި ތަރައްގީ ކުރަމުން ގެންދާ 99 ވިލާގެ މި ރިސޯޓުގައި މޫދު ކޮޓަރިތަކާއި ބީޗް ކޮޓަރިތައް ހުރެ އެވެ. މީގެ އިތުރުން މި ރިސޯޓު ފަރުމާކޮށްފައިވަނީ 870 ސްކެއާ މީޓަރުގެ ޕްރެޒިޑެންޓަސް ތިން ވިލާވެސް ހުންނާނެ އެވެ. ޕްރެޒިޑެންޓަލް ވިލާތައް ފަރުމާކޮށްފައިވަނީ ޕްރައިވެޓް ޕޫލާއި ޖަކޫޒީ ވެސް ހުންނަ ގޮތަށެވެ. މި ރިސޯޓުގައި ތިން ރަހައެއްގެ ރެސްޓޯރެންޓް ހުރެ އެވެ. މި ތަންތަނުން އިޓަލީގެ ހަރަތަކާއި އިންޓަނޭޝަނަލް ފުޑް އަދި ޖަޕާނުގެ ރަހަތައް ހިމެނެ އެވެ.\nކަޕެޑިއަމް ބީޗް ރިސޯޓް\nރ. ހުރުވަޅީގައި ތަރައްގީ ކުރާ، ކަޕެޑިއަމް ބީޗް ރިސޯޓް އެންޑް ސްޕާ ހުޅުވަން ހަމަޖެހިފައި އޮތީ މި އަހަރުގެ ޖޫން މަހު އެވެ. މަޝްހޫރު ވިޔަފާރިވެރިއެއް ކަމަށްވާ އާމިރު މަންސޫރުގެ ކުންފުންޏެއް ކަމަށްވާ ކަޕެޑިއަމް ކުންފުނިން ހުޅުވާ ކަޕެ ޑިއަމް ބީޗް ރިސޯޓަކީ 115 ޕޫލްވިލާއާ އެކު ހުޅުވާ ރިސޯޓެކެވެ. ކެޕެޑިއަމް ބީޗް ރިސޯޓު ތަރައްގީ ކޮށްފައިވަނީ ޔުނެސްކޯއިން ހިމާޔަތް ކޮށްފައިވާ ބ. އަތޮޅުން ފުރައިގެން ސްޕީޑް ލޯންޗެއްގައި 15 މިނެޓުން ދެވޭ ހިސާބުގަ އެވެ.\nކުޑަދޫ ޕްރައިވެޓް އައިލެންޑުގެ ރެސްޓޯރެންޓެއް--\nކުޑަދޫ މޯލްޑިވްސް ޕްރައިވެޓް އައިލެންޑް ބައި ހުރަވަޅި ފަނަރަ މޫދު ވިލާއާއެކު ހުޅުވުމުގެ މަސައްކަތް ފަށައިފި އެވެ. ޅ. އަތޮޅުގައި މޫދު އަޑީގެ ރެސްޓޯރެންޓަކާއެކު، ރިސޯޓު ހިންގަމުން ގެންދާ ހުރަވަޅި މޯލްޑިވްސްގެ، ކުޑަދޫ ޕްރައިވެޓް އައިލެންޑަކީ މިހާތަނަށް ރާއްޖޭގައި ތަރައްގީކުރާ އެންމެ ފެންވަރު މަތީ ޕްރައިވެޓް އައިލެންޑަށްވާނެ އެވެ. މި ރިސޯޓުވެސް މި އަހަރު ހުޅުވާނެ އެވެ. ރިސޯޓުގައި ހަދާފައިވާ މޫދު ވިލާތަކަކީ އެއް ކޮޓަރިއާއި ދެ ކޮޓަރީގެ ތަންތަނެވެ. މިތަން ނަގާ މީހުންނަށް ބަޑްލާ ސާވިސް ވެސް ލިބެ އެވެ. އަދި މި ވިލާތަކުގައި ޕްރައިވެޓް ޕޫލް ވެސް ހުރެ އެވެ.\nޕުލްމަން މާމުޓާގެ ކުރެހުމެއް- ފޮޓޯ: ސުޕައެޑްރިއަން\nސިންގަޕޫރުގެ ކިޔޮން ހޮންގް ކުންފުންޏާއި ޕްރެސްޓީޖް އިންވެސްޓްމަންޓް ގުޅިގެން އުފައްދާފައިވާ ކިޔޮން ހޮންގް ހޯލްޑިންގް ކުންފުނިން ތަރައްގީކުރާ ޕުލްމަން މޯލްޑިވްސް މާމުޓާވެސް މި އަހަރު ހުޅުވާނެ އެވެ. މާމުޓާ ރިސޯޓަކީ 120 ވިލާގެ ރިސޯޓެކެވެ.\nސެންޓާރާ ގްރޭންޑް މުތާފުށި\nތައިލެންޑުގެ އެންމެ ބޮޑު ހޮޓެލް ޗެއިން ސެންޓާރާއިން ހިންގާ ބ. މުތާފުށި ވެސް މި އަހަރު ހުޅުވާނެ އެވެ. މޫދު އަޑީގެ ރެސްޓޯރެންޓަކާއި ފްލޯޓިން ސިނަމާއެކާއެކު ހުޅުވާ މި ރިސޯޓުގައި 24 އެއްގަމު ވިލާ އާއި 77 މޫދު ވިލާ ހުންނާނެ އެވެ. އަދި މިތަނުގައި މޫދު އަޑީގެ ރެސްޓޯރެންޓެއްގެ އިތުރުން ފްލޯޓިން ސިނަމާއެއް ވެސް ހުންނާނެ އެވެ. މީގެ އިތުރުން ތައި ސްޕާ ސެންޓަރަކާއި ފިޓްނަސް ސެންޓަރެއް ވެސް ހިމެނެ އެވެ.\nޗަތްވަލް މާގާ މޯލްޑިވްސް\nއެމެރިކާގެ ކުންފުންޏެއް ކަމަށްވާ ޑްރީމް ހޮޓެލް އިން ރާއްޖޭގައި ހުޅުވާ ޗަތްވަލް މާގާ މޯލްޑިވްސްގައި 80 އަލްޓްރާ ލަގްޒަރީ ވިލާ އާއި ހަ ބީޗު ވިލާ އަދި ދެ ފްރެޒިޑެންޝަލް ވިލާ ހުންނާނެ އެވެ.\nހާޑްރޮކް ހޮޓެލް މޯލްޑިވްސް\nމާލެ އަތޮޅު އެނބޫދޫ ފަޅު ހިއްކައިގެން ތަރައްގީކުރާ ރިޒޯޓްތަކުގެ ތެރޭގައި ހިމެނޭ އެއް ރިޒޯޓްކަމަށްވާ ހާޑްރޮކް ހޮޓެލް މި އަހަރުގެ އޮކްޓޯބަރު މަހު ހުޅުވާނެ އެވެ. އެމެރިކާގެ "ހާޑްރޮކް އިންޓަނޭޝަނަލް" ހިންގާނެ މި ރިޒޯޓުގައި 178 ކޮޓަރި ހުންނާނެ އެވެ. މި ރިޒޯޓާއެކު މަޝްހޫރު ހާޑްރޮކް ކެފޭގެ ރާއްޖޭގެ ފުރަތަމަ އައުޓްލެޓް އެނބޫދޫ ފަޅުގައި ހުޅުވިގެންދާނެ އެވެ.\nގްރެން މޭލިއާ މޯލްޑިވްސް\nތ. އަތޮޅުގައި އަރަބް ހޮޓެލް އިންވެސްޓްމަންޓް ކޮންފަރެންސް (އޭއެޗްއައިސީ) ކުންފުނިން ތަރައްގީ ކޮށްފައިވާ ގްރެން މޭލިއާ މޯލްޑިވްސްގައި 95 ޕްރައިވެޓް ވިލާ އާއި ތިން ރެސްޓޯރެންޓް އަދި އެހެނިހެން ވަސީލަތްތައް ހުންނާނެ އެވެ.\nވާލްޑޮފް އެސްޓޯރިއާގެ ރިސޯޓް\nވާލްޑޮފް އެސްޓޯރިއާއިން ފަޅު ހިއްކައިގެން އިތާފުށީގައި ހަދާ ރިސޯޓް\nމަޝްހޫރު ހޮޓެލް ޗެއިން ހިލްޓަންގެ ވާލްޑޮފް އެސްޓޯރިއާ ހޮޓެލްސް އެންޑް ރިސޯޓު ބްރޭންޑްގެ ތިން ރަށް ހިމެނޭ، މި ރިސޯޓު ހުޅުވާނީ އަންނަ އަހަރުގެ ކުރީކޮޅު އެވެ. މާލެ އަތޮޅު އިތާފުށީގެ ފަޅުން ބައެއް ހިއްކައިގެން ހަދާ މީގެ ކޮންމެ ރިސޯޓެއްގައި 130 ކޮޓަރި އާއި 10 ރެސްޓޯރަންޓާއި ކެފޭ އަދި ބާތައް ހުންނާނެ އެވެ.


މަޖިލިސް އިންތިހާބު ކާމިއްޔާބުކުރެއްވި އެމްޑީޕީގެ ކެނޑިޑޭޓުންނަށް މަރުހަބާކިޔަން – Maldivian Democratic Party\n23 މާޗް 2014\nމަޖިލިސް އިންތިހާބު ކާމިއްޔާބުކުރެއްވި އެމްޑީޕީގެ ކެނޑިޑޭޓުންނަށް މަރުހަބާކިޔަން\nއިއްޔެ ބޭއްވުނު ރައްޔިތުންގެ މަޖިލިހުގެ އިންތިހާބުން ކާމިޔާބު ހޯއްދެވި އެމްޑީޕީގެ ހުރިހާ ކެނޑިޑޭޓުންނަށް ވަރަށް ހޫނު މަރުހަބާއެއްކިޔަމެވެ. އަދި އިންތިހާބުން ނާކާމިޔާބީއާއި ކުރިމަތިވި ފަރާތްތަކުންވެސް ކުރެއްވި ބުރަ މަސައްކަތަށްޓަކައި ޝުކުރު އަދާކުރަމެވެ.\nނުފޫޒާއި ބިރުދެއްކުމާއި ރިޝްވަތާއި ދެކޮޅަށް އެމްޑީޕީގެ މެމްބަރުން ނިކުމެ ޕާޓީއަށް މަޖިލިސް އިންތިހާބު ކާމިޔާބުކޮށްދެއްވުމަށް ކުރެއްވި ބުރަ މަސައްކަތް ޕާޓީން ނުހަނު އުފަލާއިއެކު ފާހަގަކުރަމެވެ. އަދި ޕާޓީގެ މެމްބަރުން މިހާރުވެސް ތިއްބެވިގޮތައް ސާބިތުކަމާއި އެކު ގައުމު ހަމަ މަގަށް އެޅުވުމުގައި ތިއްބަވާނެކަމުގައި ޔަގީން ކުރަމެވެ. އަދި މި އިންތިހާބު އެމްޑީޕީއަށް ކާމިޔާބުކޮށްދިނުމަށް އެމްޑީޕީ އަށް ތާއީދުކުރައްވާ މަސައްކަތްކޮށްދެއްވި އެއްމެހާ ފަރާތްތަކަށް މި ޕާޓީގެ ފަރާތުން ޝުކުރު އަދާކުރަމެވެ.\nއަދި މަޖިލިސް އިންތިހާބު ކާމިޔާބު ކުރެއްވި މިޕާޓީގެ މެމްބަރުންގެ ދެގޮތެއް ނުވާނެ ހިތްވަރާއި އެކު ގައުމު ފާލުން ނެއްޓުނަ ނުދީ ހިފަހަށްޓާނެ ކަމުގެ ޔަގީންކަން އަރުވަމެވެ. އަދި ރާއްޖޭގެ ފަނޑިޔާރުގެތައް އިސްލާހުކުރުމަށް މިޕާޓީން ކުރަމުންގެންދާ މަސައްކަތުގައި ދެގޮތެއްނުވެ ސާބިތުކަމާއިއެކު ތިއްބަވާނެ ކަމުގެ ޔަގީންކަން އަރުވަމެވެ.\nއަދި އެމްޑީޕީ އަބަދުވެސް ކުރިޔަށްދާނީ ޕާޓީގެ މެމްބަރުންނާއި ޕާޓީއަށް ތާއީދުކުރައްވާ ފަރާތްތަކުން ދައްކަވާ މަގުން ގައުމަށް އެއްމެ ފައިދާހުރި ގޮތުގައި ކަމުގައިވެސް ދަންނަވަމެވެ.


Funadhoo School Dharivarunthakeh Teacher Akah Katarun Birudhahkaifi - Vaguthu\nފުނަދޫ ސްކޫލުގެ ދަރިވަރުންތަކެއް ޓީޗަރަކަށް ކަޓަރުން ބިރުދައްކައިފި\nށ.ފުނަދޫ ސްކޫލުގެ ދަރިވަރުންތަކެއް ޓީޗަރަކަށް ކަޓަރުން ބިރުދެއްކި މައްސަލައެއް ފެންމަތިވެއްޖެއެވެ.\nމައުލޫމާތު ލިބޭގޮތުގައި، މިހާރު އެ ޓީޗަރު ވަނީ އެރަށް ދޫކޮށް ގައުމަށް އެނބުރި ދިޔުމަށް މާލެ އައިސްފައެވެ. އެ ޓީޗަރަކީ އެރަށު ސްކޫލްގައި ބީޓެކް ކިޔަވާދޭ ޓީޗަރެކެވެ.\nއެ ޓީޗަރާއި ދަރިވަރުންނާއި ޖެހުނީ ކޮން މައްސަލައެއްކަމެއް ސާފު ނުވިނަމަވެސް، އެރަށުން ބައެއް މީހުން ބުނާގޮތުގައި، އެ ޓީޗަރު ކިޔަވައިދޭ ބީޓެކްގެ އެސައިންމެންޓެއް މާކު ކުރި ގޮތް ކުދިންނަށް ހިތްހަމަނުޖެހިގެން ކުދިން އޭނާއަށް ބިރުދެއްކީއެވެ. ނަމަވެސް މިކަން ރަސްމީކޮށް ކަށަވަރު ނުވެއެވެ.\nމައުލޫމާތު ލިބޭގޮތުގައި، މި ކުދިން އޭނާއަށް ބިރުދައްކާފައި ވަނީ ސްކޫލް ގަޑިގައި އެ ޓީޗަރު ކުލާހަށް އައުމުން ކަޓަރު ކަރުގައި ޖައްސައިގެންނެވެ.\nމިކަމާ ގުޅޭގޮތުން އެޑިޔުކޭޝަން މިނިސްޓްރީންވެސް އަދި ސްކޫލުންވެސް އެއްވެސް އެއްޗެއް ބުނެފައެއް ނުވެއެވެ.\nއައްޑޫ މާރާމާރީގައި ޒަހަމްކޮށްލި މީހާ މާލެ ގެނެސްފި\nތޫނު އެއްޗަކުން ހަމަލާދިނުމުން ޒަހަމްވި ބިދޭސީގެ ހާލު ސީރިއަސް\nއޭޕްރީލް 26, 2018 11:03\nތިޔަ ކުދިންނަށް ތީގެ އަދަބު ލިބޭނެ. ސަބަބީ ރާއްޖެތެރޭގެ އާދައިގެ ކުދިންނަށް ވުން.\nބަަލަ މާލޭގައި ވެސް އައިސް ތެޅި އަރުވަނީ ހަމަ ރަށްރަށުން އައިސް ތިބި ކުދިން\nއޭޕްރީލް 26, 2018 16:07\nބަލަގަ މާލެތެރޭކުދިންގެ ކަންތައް މާ ބޮޑޭ ރާއްޖެ ތެރޭ ކުދިންނޭކިޔާފަ އަނގަ ހުޅުވަން ކެރޭ ކަން\nމިހާރު ވެސް އެވަރެޖް ކޮއް ބަލާފި ނަމަ ރާއްޖެތެރޭ ކުދިންގެ ޑިސިޕްލިން އެން އޯލް މާ ބޮޑަށް ވެސް ރަނގަޅުވާނެ ތި މާލެ ތެރެ އުޅޭ ކުދިންނަށްވުރެ\nއެން ފޮ ޔުއާ ކައިންޑް އިންފޮމޭސަން\nމާލެ އަކީ ވަކި ރާއްޖެ ތެރެ ރަށެއް ނޫންތޭ\nއޭޕްރީލް 26, 2018 11:07\nތިއައީ ކުޅަދާނަ ކުދިން ތަކެއް ޓްރެއިން ކޮށް މުޖްތަމައު ތެރެއަށް ނެރޭ ރަށެއް.\nސަހަލު އެއްގޮލާވެސް ނޫޅޭ .\nތިކަމުންވެސް އެކަން ވަރައް ސާފް\nއޭޕްރީލް 26, 2018 11:14\nދަރިވަރުންގެ ޙިމާޔަތުގައި މިނިސްޓްރީއާއި ސްކޫލް މެނޭޖްމެންޓާއި ބެލެނިވެރިންތިބިއިރު ޓީޗަރުންގެ ޙިމާޔަތުގައި ތިބީ ހަމަ ޓީޗަރުން!\nއޭޕްރީލް 26, 2018 11:20\nގައުމެއްގެ ތައުލީމީ ނިޒާމަކީ އެގައުމެއްގެ މުސްތަގުބަލް ބައްޓަން ކުރާ ނިޒާމް. ވީއިރު މިއިވޭ ޚަބަރު ތަކާއި މިފެންނަ މަންޒަރު ތަކުން މިގައުމުގެ މުސްތަގުބަލުގެ ތަސައްވުރެއް އެބަ ސިފަވޭ. މިއީ ރައްޔިތުންގެ މަޖިލީހާއި، ކޯޓުތަކާއި އަދި ސިޔާސީ ޕާޓީތަކުގެ ތެރޭގައި މިހާރު އުޅޭ މައްސަލަ ތަކަށްވުރެން މާބޮޑު، މާސީރިއަސް އަދި މާނާޒުކް މައްސަލައެއް. ގައުމުގެ ހުރިހާ މުއައްސަސާއަކުން މިކަމަށް ވިސްނަން އެބަޖެހޭ.\nއޭޕްރީލް 26, 2018 11:30\nމާތް ރަސްކަލާނގެޔާ ވަކީލަ\nއޭޕްރީލް 26, 2018 12:03\nޓީޗަރު ސަސްޕެންޑް ކުރޭ. އެއްވެސް ކުއްޖެއް ބާކީ ނުކުރާ ސިޔާސަތުން ކުދިން ބައިތިއްބާތި ދާދާކަންމަތީ\nއޭޕްރީލް 26, 2018 12:43\nމިހާރު ތަޢުލީމީ ނިޒާމު އޮންގޮތްތީ....\nއިހުގައި ޓީޗަރުންނަކީ ދަރިވަރުން ތަރުބިއްޔަތު ކުރާބާރެއް، ކުދިން ޖެހޭނީ ޓީޗަރަށް ކިޔަމަންވާން\nމިހާރު ޓީޗަރުންގެ ޒިއްމާއަކީ ހަމައެކަނި މަޢުލޫމާތުތަކެއް ދިނުން ތަރުބިއްޔަތު ކުރުމުގެ ބާރުވަނީ އަތުލެވިފައި...\nދަރިވަރުން ބުނާގޮތަކަށް ޓީޗަރު ޖެހޭނީ ނަށަން، ދަރިވަރުންގެ ބަސް ޓީޗަރަށްވުރެ ވަރުގަދަ،\nއިހުގައި ދަރިވަރުން އަދަބުވެރި ކުރުމަށް ޓީޗަރުންނަށް އަދަބުދެވޭ، މިހާރު ދަރިވަރުން ޓީޗަރަށް އަދަބުދެނީ....\nމީގެ ނަތީޖާ މުޖުތަމަޢުން މިފެންނަނީ: ކިޔަމަންތެރި ކަމުގެ ރިވެތި ޞިފަގެއްލި އަދަބެއްސަދަބެއް ނެތް، ހެއްދެވިފާރާތައް، ވެރިންނަށް، މައިންބަފައިންނަށް ކިޔަމަން ނުވޭ... އަޚުލާޤީގޮތުން ސުމެއް،\nޓެސްޓުތަކުގެ ނަތީޖާ ރަނގަޅަސް، ކުދީންގެ މިކަންކަން އިޞްލާޙުނުވަންޏާ އެޑިޔުކޭޝަން އެއޮތީ އެންމެ ދަށު ދަރަޖައިން ފެއިލްވެފަ...\nއޭޕްރީލް 26, 2018 12:45\nތިޔާ މުޅިން ވެސް ދަ ކަންޓްރީ ސައިޑަރސް އިން އުޅޭ ހާލަތޭ މަމެން ބުނަން ނެތީމު ދޯ. ވަން ސެންސް މިސިންގް ދޯ.\nއޭޕްރީލް 26, 2018 12:47\nއެއްބަޔަކު ކަމެއްކުރީމަ ދެންތިބި މީހުންވެސް އެ ކުރަނީ...މިހާރު ޓީޗަރުންނަށް ބިރުދެއްކުންވެސް މިވީ ފެޝަނކަށް ދޯ.....\nރައްޔިތުންގެމަޖިލީސް ތެރޭގަ ނޯންނަ އިހުތިރާމެއް ކޮންތާކު އޮންނާނީ...ނަމޫނާ ދައްކާ މީހުން އިސްލާހު ވެގެނެންނު ދެންތިބޭ މީހުން އިސްލާހު ވާނީ...\nއޭޕްރީލް 26, 2018 12:48\nޙަބަރު ލިޔާއިރު ތެދު މަޢުލޫމާތު ހޯދުމަށް ފަހު ލިޔުމަށް އެދެން..!\nއޭޕްރީލް 26, 2018 12:51\nމިހާރު ދެން އެއްވެސް ކަހަލަ ރައްކާތެރި ކަމެއް ނެތެންނު..މަގުމަށޗެކޭ މަދަރުސާއެކޭ...ނޫންތަނެއްނެތް.....މީހަކަށް އިހުތިރާމެއް ގަދަރެއް ކުރުމެއްނެތް....ހީވާކަހަލަ އެދެން މާ މޮޅު ކަމެކޭ....މަ ވަަރަށް ކޫލޭ...\nއޭޕްރީލް 26, 2018 12:58\nޓީޗަރުންނެއްނޫން މައްސަލައަކީ. މޮޅެތި ބެލެނިވެރިން. އެމީހުންގެ ދަރިންގެ ތރުބިޔަތުގެ މައްސަލައެއީ. ވަރަށް މޮޅުވާނެ އެކުދިންނަށް. މިކަހަލަ ހާދިސާތައް ހިނގަނީ މިގައުމަށް އަންނަންއުޅޭ މޮޅު ޑިމޮކްރަސީން. އަބަދުވެސް ދައްކާނީ މީހުންނަށް އަނިޔާކުރާ ވާހަކަޔާ ވައަްކަންކުރާ ވާހަކަޔާ ޚިޔާނާތްތެރިވާވާހަކަޔާ ނުބައި ޢަމަލިުތަކުގެ ވާހަކަ. ޕޯޑިއަމްތަކުގަ އެހެންކަހަލަ ވާހަކައެއް ނުދައްކާ. މީ އޭގެ ނަތީޖާ. ފޮންޏެއްނޫން. ވަރަށް ހިތި. ސިޔާސީ މީހުން އޭގެ ނާޖާއިޒު ފައިދާނަގާނީ. ދެރަވާނީ އަބަދުވެސް ދެރަމީހުން. މި ސިޔާސީމީހުނަށް އެއްޗެއް ވިސްނޭނެބާ ދުވަހަކުވެސް\nއޭޕްރީލް 26, 2018 13:01\nއޭޕްރީލް 26, 2018 13:23\nމިހާރު ރާއްޖެތެރޭ އުޅޭ ކުދިން ވެސް ދޯ! ހަމައެކަނި އެސައިމެންޓް މާކްކުރާގޮތް ކަމުނުގޮސް ގެންނެއް ނޫންކައްނޭން ގެ ދޯ1 އެއައް ވުރެ ބޮޑު ކަމެއް ވީމަ ދޯ އެވަރު ކުރާނި!\nއޭޕްރީލް 26, 2018 13:34\nއޭޕްރީލް 26, 2018 17:42\nދަ ރާއްޖެތެރެއަންސް ދޯ. ވަން ސެންސް މިސިންގް ވާނެއޭ މަމެން ބުނަން ނެތީމު ދޯ.


Farish Maumoon | Mihaaru\nވަކީލުން ފާރިސްއާ ބައްދަލުކުރަން ފުރުސަތެއް ނުދިން\nފުލުހުންގެ ބެލުމުގެ ދަށުން ދޫނިދޫގައި ބަންދު ކޮށްފައި ހުރި، ދިއްގަރު ދާއިރާގެ މެމްބަރު ފާރިސް މައުމޫންގެ ވަކީލުންނަށް އޭނާއާ ބައްދަލު ކުރަން ފުރުސަތު ނުދޭން ނިންމައިފި އެވެ.\nއެއްވެސް އަސްލެއް ނެތް ތުހުމަތެއްގައި ހަ މަސް ދުވަހު ބަންދުގައި ބެހެއްޓުމަށް ފަހު ކޯޓުން ދޫކޮށްލިތާ ދެ ދުވަސްތެރޭ، ރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އަހުމަދު...\nއަރީފް ހުންނެވީ މަގާމުގައި ފުރިހަމަ ބާރާ އެކު: ޕޮލިސް\nޕޮލިސް ކޮމިޝަނަރު އަހުމަދު އަރީފް ހުންނެވީ ފުރިހަމަ އިހްތިޔާރާއެކު އޭނާގެ މަގާމުގައި ކަމަށް ފުލުހުން މިއަދު ބުނެފި އެވެ.\nފާރިސްގެ ޝަރީއަތަށް މައުމޫން ވަޑައިގެންފި\nރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ޕީޕީއެމްގެ ދިދަ އާއި ލޯގޯ ގަވާއިދާ ޚިލާފަށް ބޭނުންކުރި ކަމަށް ބުނެ އޭނާގެ މައްޗަށް ކުރާ ދައުވާއާ ގުޅިގެން މިއަދު ބާއްވާ އިބްތިދާއީ އަޑުއެހުމަށް ފާރިސްގެ ބައްޕާފުޅު އަދި ކުރީގެ ރައީސް މައުމޫން އަބްދުލް ގައްޔޫމް އެ ކޯޓަށް ވަޑައިގެންފި އެވެ.\nޕީޕީއެމްގެ ދަފްތަރުން ފާރިސްގެ ނަން އުނިކޮށްފި\nޕީޕީއެމްގެ ދަފްތަރުން ދިއްގަރު ދާއިރާގެ މެމްބަރު ފާރިސް މައުމޫންގެ ނަން މިއަދު އުނިކޮށްފި އެވެ.\nސަރުކާރާ ދެކޮޅަށް މަސައްކަތްކުރާ އިއްތިހާދު މޯލްޑިވްސް ޔުނައިޓެޑް އޮޕިޒިޝަންއާ ގުޅިވަޑައިގަތުމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމަށް މިރޭ ދައުވަތު ދީފައި ވާނެ ކަމަށް...\nފާރިސް ޕާޓީން ވަކިކުރަން ސުލޫކީ ކޮމިޓީން ނިންމައިފި\nތްރީ ލައިން ވިޕާ ހިލާފަށް ރައްޔިތުންގެ މަޖިލީހުގައި ވޯޓު ދެއްވި ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ޕާޓީން ވަކިކުރަން ޕީޕީއެމްގެ ސުލޫކީ ކޮމީޓީން ދެންމެއަކު...


Virus aa gulhigen Iran gai miadhu Hukuru namaadhu nukuraane | Mihaaru\nއީރާނުގެ ގުމްގެ ފުރްގާނީ ހޮސްޕިޓަލުގައި ކޮރޯނާވައިރަހުގެ ބަލި މީހަކު ގެންދަނީ: ހުކުރު ނުކުރަން ނިންމީ ގިނަ ބަޔަކު އެއްތަނަކަށް އެއްވުމުން ބަލިފެތުރުމުގެ ފުރުސަތު ބޮޑުވާނެތީ. --ފޮޓޯ:އޭޕީ\nވައިރަހާ ގުޅިގެން އީރާނުގައި މިއަދު ހުކުރު ނަމާދު ނުކުރާނެ\n28 ފެބުރުއަރީ 2020 - 11:077comments\nތެހެރާން (ފެބްރުއަރީ 28) - އީރާނުގައި ހަލުވިކަމާ އެކު ކޮވިޑް-19 ފެތުރެމުންދާތީ ވެރިރަށް ތެހެރާނާއި ބޮޑެތި އެހެން ސިޓީތަކުގައި މިއަދުގެ ހުކުރު ނަމާދު ނުކުރަން އެ ގައުމުގެ ސަރުކާރުން ނިންމައިފި އެވެ.\nއީރާނުން މި ގޮތަށް ނިންމީ ޗައިނާ އިން ޑިސެމްބަރު މަހު ފެނުނު ކޮރޯނާވައިރަހުގެ ބަލި މީހުން އިއްޔެ ކުއްލިއަކަށް މައްޗަށް ދިއުމުންނެވެ. އީރާނުން އަލަށް 106 މީހުން ކޮވިޑް-19 އަށް ޕޮޒިޓިވްވެ އެ ގައުމުގައި ބަލިޖެހިފައިވާ މީހުންގެ އަދަދު މިހާރު ވަނީ 245 އަށް އަރައިފަ އެވެ. އީރާނުން ވަނީ 26 މީހުން މަރުވެފަ އެވެ. މިއީ ކޮވިޑް-19 ގައި ޗައިނާ ފިޔަވައި އެންމެ ގިނައިން މީހުން މަރުވި ގައުމެވެ. އީރާނުން ބަލިޖެހޭ މީހުންގެ 10 ޕަސެންޓް މަރުވާ ކަމަށް ރެކޯޑްތަކުން ދައްކަ އެވެ.\nއީރާނުގައި ކޮރޯނާވައިރަސް އެންމެ ހަލުވިކަމާ އެކު ފެތުރެމުން ދަނީ ޝިއައީން ގިނަ އަދަދަކަށް އުޅޭ ގުމް ޕްރޮވިންސްގަ އެވެ. ނަމަވެސް އެ ގައުމުގެ ސަރުކާރުން ބުނެފައި ވަނީ ހުރިހާ ސަރަހައްދަކަށް ވެސް މިހާރު ރޯގާ ފެތުރިފައިވާ ކަމަށެވެ.\nރޯގާ ހަލުވިކަމާ އެކު ފެތުރުނު ނަމަވެސް އީރާނުގެ ރައީސް ހަސަން ރޫހާނީ ވަނީ އެއްވެސް ސިޓީއެއް ކަރަންޓީން ކުރުމުގެ ވިސްނުމެއް ނުގެންގުޅޭ ކަމަށް ވިދާޅުވެފަ އެވެ. ކަރަންޓީން ކުރާނީ ބަލިޖެހޭ މީހުން އެކަނި ކަމަށް ވަނީ ވިދާޅުވެފަ އެވެ.


Ameen ge bandhah 15 dhuvas | Mihaaru\n25 އޮކްޓޯބަރ 2019 - 15:27 14 comments\nއުމުރުން 35 އަހަރުގެ އަމީންގެ ބަންދަށް 15 ދުވަސް ދީފައިވާ ކަމަށް ފުލުހުން ބުނުން ފިޔަވައި އޭނާއާ ގުޅޭ އެއްވެސް އިތުރު މައުލޫމާތެއް އަދި ހާމައެއް ނުކުރެ އެވެ.\nއަމީނަކީ އެމެރިކާ އިން ޓެރަރިސްޓުންގެ ގޮތުގައި ކަނޑައަޅާ މީހުންގެ ލިސްޓުގައި ހިމެނުނު ފުރަތަމަ ދިވެހި މީހާ އެވެ. އޭނާ އަކީ ޓެރަރިސްޓެއް ކަމަށް ކަނޑައަޅައި، އެމެރިކާގެ ޑިޕާޓްމަންޓް އޮފް ދަ ޓްރެޒަރީޒް އޮފީސް އޮފް ފޮރިން އެފެއާޒް ކޮންޓްރޯލް (އޯއެފްއޭސީ) އިން އޭނާ އަށް މާލީ ދަތިކުރުމުގެ ފިޔަވަޅު އެޅީ މިދިޔަ އޯގަސްޓް މަހު އެވެ.\nފުލުހުން އޭނާ ހައްޔަރު ކޮށްފައި ވަނީ މިދިޔަ ބުދަ ދުވަހުގެ ރޭ ހިންގި ހާއްސަ އޮޕަރޭޝަނެއްގައި މާލެއިންނެވެ.\nHayyarukuree "terrorist" eh kamah thuhumathu kurevey Ameen\nއަމީން ހައްޔަރު ކުރުން--\nއެމެރިކާ އިން ބުނެފައި ވަނީ އަމީނަކީ އައިސިސްގެ އިރާގު ގޮފި (އައިސިސް-ކޭ) އަށް ހަނގުރާމަވެރިން ރެކްރޫޓްކުރާ މީހެއް ކަމަށެވެ. މިދިޔަ އޭޕްރީލް މަހާ ހަމައަށް ވެސް އަމީނަކީ އައިސިސް އަށް މީހުން ހޯދުމުގައި ހަރަކާތްތެރިވަމުން އައި މީހެއްކަން އެނގޭ ކަމަށް އެމެރިކާ އިން ވަނީ ބުނެފަ އެވެ. އޭނާގެ މި މަސައްކަތުގައި އެހެން މީހުން ވެސް ބައިވެރިކުރާ ކަމަށް އެމެރިކާ އިން ބުންޏެވެ. އަމީންގެ ބައިވެރިން ހަނގުރާމަވެރިން ހޯދަން ހަފުތާ އަކު 10 ވަރަކަށް ބައްދަލުވުން ބާއްވާ ކަމަށާއި އޭގެ ބައެއް ބައްދަލުވުންތައް އޭނާގެ ގޭގައި ވެސް ބާއްވާކަން އެމެރިކާ އިން ހާމަކޮށްފައިވެ އެވެ.\nއެމެރިކާ އިން ބުނެފައިވާ ގޮތުގައި، އަމީނަކީ ސީރިއާ އާއި އަފްޣާނިސްތާނުގައި ވަރަށް އިސްކޮށަް، އައިސިސް އަށް މަސައްކަތް ކޮށްދޭ މީހެކެވެ. ކުރިން ސީރިއާ އަށް ހަނގުރާމަވެރިން ފޮނުވުމަށް ފަހު މިހާރު ފޮނުވަނީ އަފްޣާނިސްތާނަށް ކަމަށް ވެސް ބުނެފައިވެ އެވެ. އަދި މާލީ ގޮތުންނާއި އެހެނިހެން ގޮތްގޮތުން ވެސް އެހީތެރިވާ ކަމަށް އެމެރިކާ އިން ބުނެ އެވެ.\nއިތުރު ލިޔުންތައް ޕޮލިސް ދީން ޓެރަރިޒަމް ކްރިމިނަލް ކޯޓް އިސްލާމް ޓެރަރިޒަމާ ދެކޮޅު ހަނގުރާމާ ހައްދުފަހަނައެޅުން ކުށްކުރުން


Majileehuge Minority adhi Idhikolhu Leader akah Eydhafushee dhaairaage MP Saleem - vNews.mv\nމަޖިލީހުގެ މައިނޯރިޓީ ލީޑަރު އަދި އިދިކޮޅު ލީޑަރަކަށް އޭދަފުށީ ދާއިރާގެ މެެންބަރު ސަލީމް\nއާމިނަތު އަމީނާ (އަނާ) 10 February 2020, 10:59\nރައްޔިތުންގެ މަޖިލީހުގެ މައިނޯރިޓީ ލީޑަރަކީ ޕީޕީއެމްގެ އޭދަފުށީ ދާއިރާގެ މެންބަރު އަހުމަދު ސަލީމް ކަމަށް މަޖިލީހުން އިއުލާން ކުރުމާއި އެކު އިދިކޮޅު ލީޑަރަކީ ކޮބައިކަން ސާފުވެއްޖެ އެވެ.\nރައްޔިތުންގެ މަޖިލިސް މިއަހަރަށް ހުޅުވުމަށް ބޭއްވި ޖަލްސާގައި، މަޖިލީހުގެ ރައީސް، ރައީސް ނަޝީދު ވަނީ އެ ޖަލްސާގައި ރައީސުލްޖުމްހޫރިއްްޔާ އިއްވެވި ރިޔާސީ ބަޔާނަށް ޖަވާބުދެއްވާނެ ފަރާތެއް އެނގިގެންދާނީ މަޖިލީހުގެ މައިނޯރިޓީ ނުވަތަ އިދިކޮޅު ލީޑަރަކީ ކޮބައިކަން އެނގުނުހާ އަވަހަކަށެވެ.\nސިޔާސީ ޕާޓީތަކަށް އައި ބަދަލު މަޖިލީހުގެ ރިޔާސަތުން އިއުލާން ކުރެއްވުމާއި އެކު މިކަން ވަަނީ ސާފުވެގެން ގޮސްފަ އެވެ.\nމަޖިލީހުގެ ރިޔާސަތުން ރައީސް، ރައީސް މުހައްމަދު ނަޝީދު ވިދާޅުވީ މަޖިލީހުގެ ގަވައިދުގެ 37ވަނަ މާއްދާއަށް ރިއާޔަތްކުަރައްވައި، މައިނޯރިޓީ ލީޑަރަކީ ޕީޕީއެމްގެ ޕާލިމެންތްރީ ގުރޫޕުގެ ލީޑަރު އޭދަފުށީ ދާއިރާގެ މެންބަރު އަހުމަދު ސަލީމް ކަމަށެވެ.\nމަޖިލީހުގެ ގަވއިދު ބުނާގޮތުންނަމަ މަޖިލީހުގައި އެންމެ ގިނަ ގޮނޑި ތަމްސީލުކުރާ ޕާޓީ ފިޔަވައި ދެން އެންމެ ގިނަ ގޮނޑި ތަންސީލުކުރާ ޕާޓީގެ ޕީޖީ ލީޑަރަކީ މަޖިލީހުގެ މައިނޯރިޓީ ލީޑަރެވެ.\nރައްޔިތުންގެ މަޖިލީހުގެ ސުޕަމެޖޯރިޓީ އާއި އެކު މަޖިލިހުގެ މެޖޯރިޓީ ލީޑަރަކީ، އެމްޑީޕީގެ މެދުހެންވޭރު ދާއިރާގެ މެމްބަރު އަލީ އާޒިމް އެވެ.\nމަޖލީހުގައި މެންބަރުން މިހާރު ތިއްބެވި ގޮތަށް ބަލާއިރު، އެމްޑީޕީ އަށް ނިސްބަތްވެވަޑައިގަންވާ ތިއްބެވީ 65 މެންބަރުން ނެވެ. އަދި (ޕީޕީއެމް) ގައި6މެންބަރުން އަދި ޖުމްހޫރީ ޕާޓީގައި5މެންބަަރުން ނެވެ.\nމީގެ އިތުރަށް ޕީއެންސީގައި3މެންބަރުންނާއި އެމްޑީއޭގެ2މެންބަރުންނާއި ވަކި ޕާޓީއަކަށް ނިސްބަތްވެވަޑައި ނުގަންނަވާ6މެންބަރުން ނެވެ.\nމަޖިލީހުގެ ރިޔާސަތުން ވަނީ، މައިނޯރިޓީ ލީޑަރަށް ޕީޕީއެމްގެ ޕީޖީ ވެވަޑައިގެންނެވީ ވަކި ޕާޓީ އަކަށް ނިސްބަތްވެވަޑައި ނުގަންނަވާ މެންބަރެއްގެ ގޮތުގައި ހުންނެވި ފަރެސްމާތޮޑާ ދާއިރާގެ މެންބަރު ހުސެއިން މުހައްމަދު ލަތީފް ޕީޕީއެމަށް ސޮއިކުރެއްވުމާއި ގުޅިގެންކަން ފާހަގަކުރައްވާފަ އެވެ.\nރައްޔިތުންގެ މަޖިލީހުގެ ގަވައިދުގައިވާ ގޮތުން ކޮންމެ އަހަރަކު މަޖިލިސް ހުޅުމަށް ބާއްވާ ޖަލްސާގައި ގައުމުގެ ހާލަތު ބަޔާންކުރައްވާ ރައީސުލްޖުމްހޫރިއްޔާ އިއްވަވާ ރިޔާސީ ބަޔާނަށް ޖަވާބު ދެއްވަން ޖެހިވަޑައިގަންނަވާނީ މައިނޯރިޓީ ނުވަތަ އިދިކޮޅު ލީޑަރެވެ.\nއެހެންކަމުން ރިޔާސީ ބަޔާނަށް 14 ދުވަހުގެ ތެރޭގައި ޖަވާބުދެއްވަން ޖެހިވަޑައިގަންނަވާނީ އިދިކޮޅު ލީޑަރެއްގެ ހައިސިއްޔަތުން، އޭދަފުސީ ދާއިރާގެ މެންބަރު އަހުމަދު ސަލީމް އެވެ.\nމަޖިލިސް2019 އެމްޑީޕީ ސިޔާސީ ޕީޕީޕއެމް


Trump Ge Halhuthaalah Fuluhun Furusathu Dhin Mahsala Balan Jehey: Nasheed - Vaguthu\nޓްރަމްޕްގެ ހަޅުތާލަށް ފުލުހުން ފުރުސަތުދިން މައްސަލަ ބަލަން ޖެހޭ: ނަޝީދު\nއެމެރިކާގެ ރިޔާސީ އިންތިހާބުގެ އިލެކްޓޯރަލް ވޯޓްގެ ނަތީޖާގެ ގާނޫނީ ސައްހަކަން އިއުލާން ކުރުމަށް އެ ގައުމުގެ ގާނޫނު ހަދާ މަޖިލީހުގައި ބޭއްވި ޖަލްސާއާ ދިމާކޮށް ގާނޫނު ހަދާ މަޖިލީހުގެ ގެ ކަމުގައިވާ ކެޕިޓޮލްގެ ތެރެއަށް ވަދެ ހަމަނުޖެހުން ހިންގީ އެ ސަރަހައްދު ބަލަހައްޓަން ހަވާލުވެ ތިބި ފުލުހުން އެ ގައުމުގެ މިހާރުގެ ރައީސް ޑޮނަލްޑް ޓްރަމްޕްގެ ސަޕޯޓަރުންނަށް އެ ފުރުސަތު ދީގެން ކަމަށް ކުރީގެ ރައީސް، ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nމިއަދު ކުރެއްވި ފޭސްބުކް ޕޯސްޓެއްގައި ނަޝީދު ވިދާޅުވީ ސަރުކާރާ ދެކޮޅަށް ހިންގާ އަމަލުތަކަށް ދައުލަތުގެ މުއަސަސާއަކުން ހިތްވަރު ދިނުމަކީ ބަަޣާވާތެއްގެ ގޮތުގައި ސިފަކުރައްވާފައެވެ. އެގޮތުން އެމެރިކާގައި ހިނގި ހަމަނުޖެހުމުގައި ކެޕިޓޮލްގެ ތެރެއަށް މުޒާހަރާގެ ބައިވެރިން ވަނުމުގެ ފުލުހުން ފުރުސަތު ދިން މައްސަލަ އެމެރިކާގެ ތަހުގީގީ އިދާރާތަކުން ބެލުމަށް ނަޝީދު ވަނީ ގޮވާލާފައެވެ.\nނަޝީދު ވަނީ އެމެރިކާގެ ގާނޫނު ހަދާ މަޖިލިސް ޖަލްސާކުރާ ގޭގައި ހިނގި ހަމަނުޖެހުންތަކުގެ ފަހަތުގައި އެމެރިކާގެ ރައީސް ޓްރަމްޕާ ގުޅިފައިވާ އަސްކަރީ ޖެނެރަލެއް ހުރުން އެކަށީގެންވާ ކަމަށްވެސް ވިދާޅުވެފައެވެ. އަދި ހަމަނުޖެހުންތަކުގެ ކުރިން ޓްރަމްޕުގެ ސަޕޯޓަރުންނާއި ފުލުހުންނާއި، ސަލާމަތީ ބާރުތަކާއެކު ރޭވުމެއް ރާވާފައިވޭތޯ ނަޝީދު ސުވާލު އުފައްދަވާފައިވެއެވެ.\nޓްރަމްޕްގެ މި ހަޅުތާޅައަކީ އެމެރިކާގެ ސަރުކާރުގެ ތެރެއިން ސަރުކާރާއި ދެކޮޅަށް ކުރި ބަޣާވާތެއް ކަމަށް ނަޝީދު ސިފަކުރާއިރު މި މައްސަލަ އަވަސް ވީ ގޮތަކުން ބެލުމަކީ ލާޒިމް ކަމަށް ނަޝީދު ވިދާޅުވިއެވެ. އަދި މި ބަޣާވާތް ނާކާމިޔާބުވީ، ޓްރަމްޕްއާއި އަސްކަރިއްޔާގެ ޖެނެރަލްއަކާއި އެކު ހެދިފައިވާ އެއްބަސްވުން ތަންފީޒު ނުވުމުން ނޫން ކަމަށާއި ރޭވުނު ގޮތަށް ޢަސްކަރިއްޔާއިން އެތަނަށް އެވަގުތު ނުދިއުމުން ކަމަށް ނަޝީދު ވިދާޅުވިއެވެ.\n"ގިނަ ފަހަރަށް ބަޢާވާތްތަކުގައި މިލިޓަރީ އޮސް ބޭފުޅެއް މުޒާހަރާގެ ބައިވެރުންނާއި ގުޅޭނެ. މިއޫ ރޭވިގެން ކުރި ބަޢާވާތެއް ނަމަ ޓްރަމްޕްއާއި ސަޕޯޓަރުންނާއި އެކު ވާހަކަދައްކާ އެ ރޭވުމަށް އެއްބަސްވެފައިވާ ޖެނެރަލެއް ނުވަތަ ޖެނެރަލުންތަކެއް ތިބޭނެ. އެކަމަކު މި ބަޣާވާތް ފެއިލްވީ އަސްކަރިއްޔާ އެތަނަށް ނުދިއުމުން." ނަޝީދު ވިދާޅުވިއެވެ.\nމި ހަމަނުޖެހުމާއި ގުޅިގެން ވެރިރަށް ވޮޝިންޓަންގެ ޑީސީގައި މިހާރު ކުއްލި ހާލަތު އިއުލާންކޮށް ކާފިއު ހިނގަމުންދާއިރު އިންތިހާބީ ރައީސް ޖޯ ބައިޑައިން ވަނީ މި ކަން ކުށްވެރި ކުރައްވާފައެވެ.\nޖެނުއަރީ 8, 2021 18:34\nއައްޗާ! އެހެންތޭ؟؟! ތަގޭ އާއިލާގެ ސިޔާސީ ކުދިންނާއެކީ ކެނެރީގޭތެރޭ އެމެރިކާގެ ދާހިލީ މައްސަލަތައް ބަލަން އިންނަންވީނު....\nޖެނުއަރީ 9, 2021 11:03\nކަލޭ މިރާއްޖޭގައި ބޮޑު ހުޅެއް ޖަހައި ދައުލަތުގެ އެތައް މުދަލެއް އަންދާލި މައްސަލަ ބަލަންޖެހޭ.\nޖެނުއަރީ 8, 2021 18:49\nމުލިއާގެއަށް އެހާ ގިނަ އަދަދެއްގެ ރާފުޅި އެތެރެވިއިރު ފުލުހުންނާއި ސިފައިން އެކަންވާން ދޫކޮށްގެން ތިބި މައްސަލަ ތަހުގީގުކުރަންޖެހޭ.\nޖެނުއަރީ 8, 2021 18:57\nތީ އެ އް ލެވެލްގެ ދެމީހުން\nޖެނުއަރީ 8, 2021 19:07\nތި ކަމާއި ޓްރަމްޕު އިމްޕީޗު ކުރަން މި އުޅެނީ\nޖެނުއަރީ 8, 2021 19:11\nއެމެރިކާ ރައްޔިތުންގެ މަޖިލީހަށް ކަލޭ ކޮލިފައިވެއްޖެ! އަވަހަށް އެތަނަށް ގޮނޑިދުއްވަން ދޭ!\nޖެނުއަރީ 8, 2021 19:12\nމީދުނިޔޭގެ ރައީސްތަ ލާދީނީ ނުބެހޭކަމެއްނެތް..!!؟\nކަލޭތިބުނަންއުޅެނީ ކީކޭކަން ދިވެހި ފުލުހުންނާ ހެޔޮވިސްނޭ ދިވެހިންނަށް އިނގޭނެ.\nޖެނުއަރީ 8, 2021 19:19\nތިއުޅެނީ ޑިމޮކްރެޓިކް ލީޑަރެއްކަން ދެއްކެން މާ ަަަަަަަަަަަަަަަަަަަަަަަަަަަަަަަަަަަަަަ އަނަގަބޮޑުވެގެން\nޖެނުއަރީ 8, 2021 19:24\n2012 ފެބްރުއަރީ6ވަނަ ދުވަހުގެރޭ އަޓިފިސަލް ބީޗްގެ ތަޅަފޮޅުމާ މާރާމާރީ އަކަށް ހިތްވަރު ދެއްވާ އެތަންށް ލަޓިބުރިތަކާ އެކު މީހުންފޮނުވާފަ. އަމަން ބަލަހައްޓަންތިބި ފުލުހުނަށް ގައިރުގާނޫނީ އަމުރުކޮށް އެތަނުންނެރެ ސިފައިންފޮނުވާ ސިފައިން ވެސް ހަވާލުވިޔަ ނުދީ އެމީހުނަށް އަމުރުކޮށް ސިފައިން އާޓިފަިސަލް ބީޗުން ދުރަށްލާފަ ތަނުގަ ތަޅާ ފޮޅުމާ މާރާމާރީ ހިންގި މައްސަލަ ތަހުގީގު ކުރަންޖެހޭނެ.\nމސ ހަމީދާ ހަވާލުކުރޭ..ކީކޭ ބުނާނީ ތީ އަޅެ ދުނިޔޭގެ ވެރިޔާތަ..ހުރިހާ ކަމަކާ ތިބެހެނީ...ދުނިޔޭގެ ބޮޑެތި ލީޑަރުންނާ ވެރިން އެބަތިބި ތިނޫނަކަސް...ތިމާވަރެނެތޭހިތާ ތި އުޅެނީ..\nޖެނުއަރީ 8, 2021 19:32\nހައިކޯޓް ހުޅުވަން ވީ ނޫންތޯ ؟\nޖެނުއަރީ 8, 2021 19:51\nޖެނުއަރީ 9, 2021 04:22\nބުއްދި ހަމަނުޖެހޭ މޮޔައިންކުރާނީ މޮޔަކަންކަން ބަޣާވާތްކޮށް މުޅި ޤައުމުގަ ހުޅުޖެހި މައްސަލަ ވެސް ބަލަން އެބަޖެހޭ\nޖެނުއަރީ 8, 2021 19:53\nމިކަލޭގެ ގާދޫކޮލުން ބޭރުވެ ދުނިޔޭގެ ސްޕަރޕަވަރަށް ވެސް ބަޣާވާތް ކިޔަވައިދެނީ ތޯއްޗެއް! މުޅިދުނިޔެއަށް ހުރި މުސީބާތެއް. އަނގަ މަޑުން ލައިގެން ސައިޒުން އުޅެބަ\nޖެނުއަރީ 9, 2021 01:18\nހޭލެވޭއިރަށް ބަޣާވާތް! ނިދޭ އިރަށް ބަޣާވާތް! ދެބަދޭތެރޭގައި ބަޣާވާތް! ހޭބުއްދި ފިލާއިރަށް ބަޣާވާތް! ހޭދެބައިވާއިރަށް ބަޣާވާތް! ހިދުކޮޅު އަންނައިރަށް ބަޣާވާތް! ހަމައިން ނެއްޓޭއިރަށް ބަޣާވާތް! މިކަލޭގެއަށް މިހިރީ ބަޣާވާތް ނަމަކަށް ކިޔާ ބައްޔެއް ޖެހިފައިތޯ ބަލަން އެބަޖެހޭ. ހިއެއް ނުވޭ މިއީ ސަހަލު ބައްޔެއް ހެނެއް. ހީވަނީ މިއީ މީނާގެ އުމުރަށް މީނާގެ ދަރިދަރިކޮޅަށް މިނިމީންޏަށް ދާނދެން ޖެހިފައި ހުރި ބައްޔެއް ހެން. މިހެން ހިތަށް މިއެރީ މީނާ އުފަންވީ ބަޣާވާތެއް ކުރަން އުޅުނު ބަފަޔަކަށް ކަމަށްވެފައި މީނާއަށްވެސް ޖެހުނުހައި ކަމެއް މިޖެހެނީ މީނާ އުފަންކުރުވި ބަޔަކު ކުރަން އުޅުނު ބަޣާވާތުގެ އަސަރުން ކަމަށް ހީވެފައިވާތީ، އަދި މީނާއަށް ވެސް މީގެ އަސަރުކޮށްފައި ހުރީމައި ކަމަށްވާތީ.\nޖެނުއަރީ 8, 2021 19:58\nރާއްޖޭގެ ރައްޔިތުންގެ މަޖްލީހުން ތިމައްސަލަ ތަހުގިގު ކުރަން ފެނޭ\nޖެނުއަރީ 8, 2021 20:02\nއެހެން ކަންތަ އްތަކާ ނުބެހި ތިމާ މުޅިގަ އުމުގަ ހުޅުޖެހި މަ އްސަލަ ބަލާބަލަ ބުރާންތި\nކަލޭ ހަޅުތާލުކޮށް ޤައުމުގަ ހުޅުޖެހި މަސްއަލަ ބަލަން ގޮވާބަލަ.\nޖެނުއަރީ 8, 2021 20:20\nއެމެރިކާ ފުލުހުންގެ މައްސަލަ ރާއްޖޭގެ ރައްޔިތުންގެ މަޖިލީހަށް ހުށައަޅާގެން ބަލަންވީނު!\nމީދެންކާކު ގައުމުތަކުގާކުރާކަން ތައްތަކައް ފާޑުކިޔަން\nޖެނުއަރީ 8, 2021 20:38\nމިޝައިތޯނާ ނުބެހޭ އެއްވެސް ކަމެއް ނެތްދޯ؟\nޖެނުއަރީ 8, 2021 20:41\nއެހެންތަ. މަނިކުފަނުވަރެއް ހަމަނެތް. އެމއރިކާވެސްމަނިކުފާނު މުއްޓީގަ\nޖެނުއަރީ 8, 2021 21:01\nބުރޯ! ތީ މިހާރު މާ މުހިއްމު މީހެއްނޫން.\nޖެނުއަރީ 8, 2021 21:17\nކީރިތި ކުރައްވާ ރައީސް އާއި ކަލެއާއި ދެމީހުން ވެގެން އަވަހަށް ކޮމިޝަނެއް ހަދާ ތިޔަކަން ތަހުޤީޤު ކުރަން.\nޖެނުއަރީ 8, 2021 21:40\nމިދެން އަދި ކާކު. މަހަމަ ހާއިރާންވެ އަންތަރީސް ވެއްޖެ!\nޖެނުއަރީ 8, 2021 22:12\nޑރ.ރާމީހަސާން ކޮބައިތޯ ....އަންނިގެ ފަހުނޭވާ\nމިވަރު ކޮހެއް މިދުނިޔޭ ގައި ވެސް ނުހުންނާނެ\nޢަންނި އަކީ ކޮހެއް\nޖެނުއަރީ 8, 2021 22:14\nޖެނުއަރީ 8, 2021 22:15\nމ މީނަގެ މަޖިލީހުން މި މައްސަލަބަލަންފެނޭ!!\nޖެނުއަރީ 8, 2021 22:19\nމީ އެމެރިކާގެ ކާކުތަ؟\nޖެނުއަރީ 8, 2021 22:49\nޗައިނާ ސަފީރު އަރާމުކޮއްލަން ލިބުނުފުރުސަތެއް މިދުވަސްކޮޅު ޓުރަމްޕު ފަހަތުންދުވަނީ އެމެރިކާ ނޫސްތަކުގެ ފަލަސުރުހީން ޖާގެއްލިބޭތޯ ދިވެހިންގެ ސަމާލުކަން ގެއްލުނީމަ އަދިއެފްރިކާބައްރައްވެސް ދާނެ.\nޖެނުއަރީ 8, 2021 23:24\nޓްރަންޕް ގެ އެއަމަލީ ކެނެރީގެ ނަޝީދު 2012 ވަނައަހަރު ވެރިކަމުން އިސްތިއުފާދީފަ ހިންގި ޢަމަލާ ތަފާތެއްނެތް ޢަމަލެއް ޓްރަމްޕް މައްސަލައެކޭ އެއްފަދައިން މީނަޝީދުވެސް 13 އަހަރަށް ޖަލަންފޮނުވަންޖެހޭ\nޖެނުއަރީ 8, 2021 23:28\nއަންމ!!!!!!!!!!! މީހެކޭ ސަންތި މަރިޔަނބު ގެނެސްސަ ދަތްގޯނި މި އަނގަ ގަދަ މިތުރޭ މޫނު މައްޗަށް އޮއްސާލަބަލަ.\nޖެނުއަރީ 8, 2021 23:52\nމީދެން ހާދަހާ ބޮޑުމީހެކެދޯ އެވެ!\nމަޖްލީހު ރައީސޫ..! ރިލެވެންޓް ވާންތޯ..؟\nޖެނުއަރީ 9, 2021 00:08\nނަސީދު ޖަ އްސަން އުޅޭ އިންޓަންޓު\nޖެނުއަރީ 9, 2021 00:12\nމާމޮޅު މީހެކޯ މީދެން. ވެރިކަންދިނީމާ ކުރެންނޭގިގެން ފިނޑިކަމަުން އަމިއްލައްށް ދޫކޮށްފަ އަނެއްދުވަހު ރޮއެގަތީ. ތީ މިޤައުމުގަ މިހާރު ބަލައިގަންނަ މީހެއްނޫން. މިޤައުމު ވިއްަކާ ކައިގެން އުޅޭ ބޮޑު ހާއިނެއްތީ. ގައުމުަށް އޮތް ބޮޑު ނުރަައްކަލެއް. އަނގަމުޑުންލައިގެން ހުރެވޭތޯ ބަލާ.\nބަގާވޭ އްކުރިމަ އްސަލަ ބަލަނީ ހުޅުޖެހި މަ އްސަލަވެސް ބަލާ\nޖެނުއަރީ 9, 2021 01:05\nމި ކެނެރީ ބާޣީ ނަޝީދު ކީއްވެބާ އެމެރިކާގެ ރައީސްކަމަށް ކުރިމަތި ނުލީ؟ މިހެން ބުނަންވެއްޖެތހާ މިކަލޭގެޔަށް އެނގެނީ އެމެރިކާގެ ސިޔާސީ މަޝަރަހުގަ ކަންކުރަންޖެހޭގޮތްވެސް މީދެއް ކިހާބޮޑުވެއްޖެ އަރަތެއްތަ؟ ބާޣީ އާއިލާއަކަށް ނިސްބަތްވާ ބޮޑު ބާޣީއެއްވީމަ ވާގޮތްކަންނޭގެ މީ\nޖެނުއަރީ 9, 2021 01:11\nމި މައްސަލަ ބަލަން ކަމުދާ މީހަކީ ކަލޭ. ޖޭއެސްސީގައި މައްސަލަ ބެލިގޮތަކުން ދެމީހަކު ހިތާވެގެން އުޅުނު ވާހަކައެއް އަޑުއިވޭ. މި މައްސަލަ ބަލަން ކަލެއާއި އާމާލުކްލޫނީއާ ދެމީހުން ލީމާ ޖޭއެސްސީގައި މައްސަލަ ބެލިގޮތަށް ނިމިދާނެ. މިފަހަރަކީ ކަލޭގެ ފަހަރުކަމަށް ހަދާ.\nޖެނުއަރީ 9, 2021 01:54\nޢާދޭސް ކޮއްގެން އެމެރިކާގެ ގާނުނު ހަދާ މަޖްލިހުގަ ތަގުރީރު ކުރަން މިކަލޭގެ އެދުނު އެދުން ވެސް ބަލަން ޖެހޭ. މިދެން ކާކުތަ؟ ދަލުބޭރުން ޖެހެނީ.\nޖެނުއަރީ 9, 2021 07:22\nޕޮމްޕޭ އައިސް ރާވައިގެން ދިޔަކަމެއްބާ؟\nޖެނުއަރީ 9, 2021 08:13\nނުބެހޭކަމެއްވެސް ނޯވޭދޯ ކަލޭ\nޖެނުއަރީ 9, 2021 09:16\nޓްރަންޕު ހަ އްޔަރު ކުރުމަށް ގޮވާލަން\nޖެނުއަރީ 9, 2021 09:47\nމީނާ އަށް ހީވަނީ މީނާގެ ނާތަހުޒީބު ނޭ އްގާނީ ޢަމަލުތަކުން ގާނޫނު އަރާ ހަމަކޮށް ޖަލަށް ދާންޖެހިދާނެ ކަމުގެ ބިރު. ކުށްވެރިން އަބަދުވެސް ތިބޭނީ ބިރުން\nޖެނުއަރީ 9, 2021 13:26\nމީ އެފް.ބީ.އައި އިން ދިން އިންޓަލް މައުލޫމާތެއް ތޯ؟ތީ ވ ވ އިންޓަލް މަޢުލޫމާތު ލިބޭ މީހެއްނު ދޯ؟\nއައްނި އަކީ މުޅި ދުނިޔޭގެ ރައީސްބާ. މުޅި ދުނިޔޭގަ މިބޭފުޅާގެ އަމުރު ހިންގަން ބޭނުނު ވަނީބާ.\nއެމެރިކާގެ ކަންކަމުގެ ތެރެއަށް ދިވެހިން😂\nޖެނުއަރީ 9, 2021 19:21\nބޮޑުހުޅު ޖަހާ ރަށްޔަތުންގެ އެތަށް ލިޔެކިޔުމެއް އަންދާލާ ފުލުހުންގެ ޒަމާނީ އެތަށް ވެހިކަލެއް ކަލޭ ވަނީ އަންދާ އަޅިޔަށް ހަދާލާފަ މިމަށްސަލަބަލަން ޖެހޭކަމަށް ހަރުއަޑުން މިގޮވާލަނީ.....\nޖެނުއަރީ 10, 2021 23:49\nޙުސައިން އަރުބާން ފައްވާޒް\nޖެނުއަރީ 12, 2021 09:39\nމީހުނަށް ކިޔައިގެން ދޭހަވާނޭހެން ލިޔަން ދަސްކޮށްބަލަ